
Novi suradnici: 


Nikša Violić je pričuvni dočasnik i pripadnik 163. brigade 
Hrvatske vojske. Živi u Mokošici. 


Ivona Dončević, apsolvent prava, diplomirala na Visokoj školi za 
socijalne nauke i novinarstvo u Parizu, politički emigrant od 
1945. do 1990. Suosnivateljica i članica uredništva hrvatskog 
časopisa na njemačkom jeziku "Kroatische Berichte" (1976- 
-1990) te voditeljica Hrvatskog informativnog ureda u Bonnu 
(1985-1992). Suradnica "Hrvatske revije", "Nove Hrvatske" (Lon- 
don), australskog "Hrvatskog vjesnika" itd. Birana u Sabor 
Hrvatskog narodnog vijeća 1988. i 1990. Clan radnik Matice 
hrvatske. Živi u Koblenzu, u Njemačkoj. Ne pripada nijednoj 
političkoj stranci. | 


Slika na naslovnoj stranici: 


Stjepan Radić, koji nam je nakon atentata u 
beogradskoj Skupštini jasno poručio: 
"Nikada više u Beograd!" 

Kazimir Katalinić 


OPASNOST NOVE JUGOSLAVIJE 


Dok narod hoće da bude narodom, dotle će narod biti za 
svoju samostalnost i neovisnost. Ovo je uvjet njegova opstanka, 
ovo je duh i smjer našega programa. 

Ante Starčević 


Određene, lako prepoznatljive države, koje su se svim silama 
borile protiv priznanja naše države, nisu se ni danas pomirile s 
činjenicom da postoji Republika Hrvatska, kao što se ne mire ni s 
postojanjem Republike Bosne i Hercegovine. One smatraju da je 
potrebno da na prostoru bivše Jugoslavije dođe do "globalnog 
rješenja", iz kojeg isključuju samo Sloveniju. To bi se "rješenje" 
sastojalo u nekoj novoj Jugoslaviji, pa i ako se ona ne bi tako nazivala. 

Srbija je dobila zadatak da provede taj plan, ognjem i mačem, ne 
obazirući se puno na ratne strahote i ratne zločine. Taj bi cilj trebala 
postići na jedan od dvaju načina. Prvi je da nas se potpuno vojno 
porazi i tako silom uključi u novu Jugoslaviju. Drugi je da nam se 
oduzme što više područja, da nas se možda presiječe na dva ili tri 
dijela, te učini zemljom jedva sposobnom za život, kako bi onda došlo 
do velikih unutrašnjih poteškoća, pa i nemira, što bi završilo time da 
razni jugonostalgičari i pritajeni agenti KOS-a budu u stanju predočiti 
narodu kao jedini izlazak iz tragičnog stanja ulazak u nekakvu 
zajednicu, koja bi stvarno bila nova Jugoslavija. 

Iskustvo prošlosti je pokazalo da su kod nas Hrvata prečesto 
prevladavali oni, koji su smatrali da smo preslabi i da zato trebamo 
voditi takvu politiku koja će prvenstveno biti u skladu sa željama tzv. 
velikih. Dovoljno je spomenuti 1945. godinu, kada su tadašnju hrvat- 
sku državu srušili sami Hrvati, za volju velikih i zbog uskih stranačkih 
interesa. 

Ne postoji li opasnost da se to ponovi i danas? 

Stjepan Radić, nakon atentata u beogradskoj skupštini, izrekao je 
onu svoju značajnu poruku hrvatskom narodu: "Nikada više u 
Beograd!" No brzo smo na nju bili zaboravili. Ne postoji li opasnost da 
brzo zaboravimo i na sve one žrtve koje su pale u današnjem ratnom 
sukobu i na sva progonstva, šikaniranja i iskorištavanja što smo 
doživjeli u obje Jugoslavije? 

Mi se ne trebamo toliko bojati vanjskih opasnosti, koliko unu- 
trašnjih, tj. nas samih. 

No iz činjenice, da je u prošlosti naša sudbina prvenstveno ovisila 
o nama samima, proizlazi da smo ipak mi najvažniji čimbenik na 
našem području, pa da će i u budućnosti naša sudbina ovisiti ponaj- 
više baš o nama, o našoj mudrosti, razboritosti, volji i spremnosti na 
žrtvu. Uostalom, zar nismo dokazali u ratu koji još nije završen, da 
smo bili u stanju othrvati se, nenaoružani, jugoslavenskoj vojsci o 
kojoj se mislilo da je druga po snazi u istočnoj Europi? 

Dakako, neće nas uspjeti slomiti ako im mi sami ne budemo u tom 
pomagali. Neće nas uspjeti slomiti ako budemo shvatili povezanost 
našeg područja i naše sudbine s područjom i sudbinom Bosne i 
Hercegovine, te ako ni mi ni muslimani ne ponovimo samoubilačku 
politiku međusobnog sučeljavanja i uništavanja, nego ostvarimo 
vojno i političko savezništvo, ali u potpunosti i u praksi, a ne tek na 
papiru. 

Potrebno je također da budemo jaki i na unutrašnjem području. 
"Vanjska politika posve ovisi od unutarnje politike", upozoravao nas je 
Starčević, da bi zatim zaključio: "A državu utemeljiti, ili držati na 
nesreći državljana, još nikom nije pošlo za rukom.“ 

Starčevićeva Hrvatska, Hrvatska naših snova, nije bilo kakva 
Hrvatska. Ona je država pune slobode i pravde za sve njezine 
građane. Država u kojoj će se napredovati samo radom, marljivošću, 
sposobnošću, znanjem, poštenjem, požrtvovnošću i rodoljubljem. To 
je država u kojoj će doista, a ne tek na papiru, svi njezini građani biti 
potpuno ravnopravni i zakonom zaštićeni. 

Starčevićeva je država također — država socijalne pravde, država 
u kojoj je teret rata pravilno raspodijeljen. Država u kojoj nema s jedne 
strane gladnih i obespravljenih, idealista koji su spremni sve žrtvovati, 
pa i svoj život, a da gotovo ništa ili vrlo malo dobivaju od svoje države, 
dok istodobno s druge strane cvate korupcija i ratno profiterstvo. 
Starčevićeva je država — humanistička država, država za koju ima 
smisla živjeti, boriti se, pa i život dati. 

Takva država, jaka, snažna i složna, bit će u stanju oduprijeti se 
svim poteškoćama i nitko je neće moći slomiti ili savladati. 


Stanislav Pejković 
HRVATSKA PAMET I HRVATSKA GLUPOST 


Domoljublje izvire iz samoga srca i osjećajna je kategorija. 

No ako je domoljublje pretežito emocija, koliko onda seže u 
dubinu same ljudske pameti? Mnogi su naime skloni tvrditi da 
domoljublje kao emotivna i osjećajna kategorija nema baš puno 
veze s ljudskim ratiom koji teži univerzalnoj slobodi, te su domo- 
ljublju, osobito manifestiranom kroz nacionalizam, oduzimali bilo 
kakve spoznajne dosege. Stoviše, smatrali su ga natražnjaštvom i 
primitivizmom. Nu, je lito baš tako? Sto nam kazuje naša hrvatska 
nacionalna borba za slobodu? 

Povijest naše nacionalne borbe kazuje nam da su hrvatski 
nacionalisti bili svi od reda hrvatska duhovna elita! 

To su bili toliko svestrano nadareni pojedinci, da su nam mogli 
biti učitelji iz mnogih životnih područja, ali su im njihovo poštenje, 
njihov moral, njihova etičnost, njinov mozak i njihova pamet 
nalagali da pri vlastitom zdravom razumu ne mogu dopustiti 
ropstvo svoje domovine Hrvatske, te su naglasak u svojem 
životnom djelovanju dali na borbu za hrvatsku slobodu. 

Jer samo nepametan Hrvat mogao je biti sretan u neslobodnoj 
Hrvatskoj! 

Dakle, onaj tko je imao imalo pameti, bio je svjestan teške 
borbe za slobodu svojega naroda! Otuda su baš najpametniji 
Hrvati bili i najžešći hrvatski nacionalisti, dok su raznorazni 
probisvijeti i intelektualni sumnjičavci bili tek sluganima tuđinskih 
režima. 

Eto vidimo da je najveći hrvatski slugan i izdajica bio najobičniji 
bravar! 

A hrvatska pamet bila je upregnuta u žestoko domoljublje. 
Stoga ako želimo posegnuti za spoznajnim dosezima ljudskog 
ratia među Hrvatima, moramo se uputiti hrvatskim nacionalistima. 

Zar Ante Starčević nije filozof? 

U najpunijem značenju te riječi! 

Varaju se oni koji misle da će kod Starčevića naći samo 
hrvatstvo! Ne, gospodo, zamislite bilo koji pojam ljudske spoznaje 
i naći ćete na nj odgovor Ante Starčevića! Jer da je Hrvatska bila 
slobodna i da je imala svoju državu, Ante Starčević bio bi 
zapamćen kao veliki hrvatski mislilac. Filozof u rangu Kier- 
kegaarda i Schopenhauera! 


5) Dra 


Nažalost, takva nam je sudbina bila da Starčević nije mogao 
riječ Hrvat zamijeniti riječju Covjek, ali probajte to vi učiniti i dobit 
ćete odgovor na rješenje ne samo hrvatskog pitanja nego 
ljudskog pitanja! | na mnogim je našim znanstvenim disciplinama 
zadaća istraživanja Starčevićeva djela ne samo s političke strane! 

Budimo sretni i ponosni što smo imali takvog genija kakav je 
bio dr. Ante Starčević! 

Nasuprot hrvatskoj nacionalističkoj duhovnoj eliti imamo svu 
silu neškolovanih i primitivnih pristaša tuđinskih ideologija. A 
najopasnijim i za Hrvatsku najpogubnijim pokazali su se učenici 
moskovskih škola ispiranja ljudskog mozga! A najprimitivniji 
učenik iz te škole, koji se istakao u prokazivanju iole pametnijih 
medu hrvatskim komunistima, postao je Vođom svih hrvatskih 
komunista. Nakon doušničkog tečaja taj je hrvatski maloumnik 
položio svoju krvavu maturu na Bleiburškom polju. 

I nema nama Hrvatima tragičnije spoznaje nego da je do dana 
današnjega sva hrvatska oslobodilačka borba bila bitka hrvatske 
pameti protiv sluganske hrvatske gluposti! Borba hrvatskih genija 
protiv hrvatskih primitivaca! 

Koje li samo ironije: dok su hrvatski geniji tiskali hrvatsku 
enciklopediju, hrvatski su glupani tražili žigice da joj potpale 
stranice?! 

Ta kojeg li dometa ljudskog mozga, sluganski potpaliti 
hrvatsku pamet! 

Dok su vođe hrvatskih nacionalista pisali romane, komunistički 
voždovi smišljali su terorističke smicalice — kako, gdje i što 
srušiti, zapaliti i uništiti! | 

Uostalom, zlosretni upravitelj njihove zločinačke škole, lljič, 
promicao je borbu svim sredstvima: pljačkom, otimačinom i 
ubijanjem! 

Pametan čovjek toga se je klonio, ali nisu raznorazne 
komunističke šape niti cape! 

Nije li vrijeme da se mi Hrvati pogledamo u ogledalu i da 
priznamo sami sebi ovu istinu? Nacionalizam je za nas značio ne 
samo srce nego i pamet. 

Jer nije se moglo biti pametan, a ne vidjeti ropstvo Hrvatske! 


Nikša Violić 


OSLOBOĐENJE ZAPADNOG DIJELA 
DUBROVNIKA 


Odazvali smo se te ratne, 1991. godine očajnom pozivu 
Domovine u namjeri da je branimo i obranimo od okrutnog agresora i 
po cijenu svog života. Ovaj surovi rat uhvatio je nas u Dubrovniku 
pomalo i nespremne i nepripravne za sve ono što su nam 
okupatorska Jugo-vojska i srpsko-crnogorske horde četnika i 
rezervista svojom bezobzirnošću i brutalnošću donijele. Krenuli smo 
dragovoljno, bez mobilizacije i bez ikakve prisile, sa srcem, voljom i 
ljubavlju prema Domovini, jer Dubrovnik se morao obraniti. 

Preuzeli smo te jeseni 1991. godine sav teret neravnopravnog 
rata koji nam je bio nametnut, zbog nas, zbog grada i tisuća 
prognanika i izbjeglica koji su se sklonili u Dubrovnik i zbog jedine 
nam Domovine. A oni koji su pobjegli iz Dubrovnika, s njima i 
nismo mogli dobiti rat. Dubrovnik će pamtiti sve one horde zlikova- 
ca koje su ga napale, ali su isti i oni koji ga u najtežem periodu 
njegove dugogodišnje i slavne povijesti nisu branili i koji su nam 
okrenuli leđa. Ovaj drevni grad koji im je u životu bio najviše, 
najmanje što je od njih mogao očekivati bilo je da u sudbonosnim 
trenucima njegove obrane budu u njegovim podrumima i skloništima, 
kao živi svjedoci njegove patnje. 

Kao pripadnik 163. dubrovačke brigade Hrvatske vojske 
sudjelovao sam na južnom bojištu od mjeseca rujna 1991. godine u 
obrani Konavala, Bosanke i Sustjepana — ponosa i simbola 
dubrovačke obrane. Ratne 1992. godine na položajima u Rijeci 
Dubrovačkoj, kada je započela velika ofenziva Jugo-vojske i srpsko- 
crnogorskih hordi rezervista s ciljem okupacije dubrovačkog teritorija 
i izbijanja na lijevu obalu Neretve. Velikom požrtvovnošću i visokim 
moralom naših branitelja uspjeli smo ih zaustaviti, a zatim u brzom 
protunapadu snažno odbiti daleko od dubrovačkih granica, nanijevši 
agresoru velike gubitke. 

Dana 26. svibnja 1992. u ranim poslijepodnevnim satima 
agresorska vojska u paničnom bijegu napušta Rijeku Dubrovačku, 
nakon sedam mjeseci okupacije. Toga dana, u ranim večernjim 
satima, postrojbe druge bojne 163. dubrovačke brigade prebacile su 
se gliserima Hrvatske ratne mornarice iz Gruške luke u Staru 
Mokošicu i zaposjele raskrsnicu ceste koja s Jadranske magistrale 
Vodi u selo Osojnik. Nakon okupljanja svih postrojbi nastavilo se s 
čišćenjem terena Rijeke Dubrovačke u pravcu Pobrežja i Nove 

Mokošice. Noću, 26. svibnja, prva satnija druge bojne ušla je u selo 
Pobrežje. Sutradan u ranim jutarnjim satima nastavljeno je čišćenje 
dubrovačkog terena u pravcu sela Osojnika. Toga su jutra s vrhova 
brda Močilje i vrhova Ravni skinute zastave bivše Jugoslavije, a 
umjesto njih, visoko na drvenim, improviziranim jarbolima zalepršale 
su hrvatske trobojnice. Radost hrvatskih branitelja bila je neopisiva. 
U isto su vrijeme pripadnici prve bojne izvjesili hrvatsku zastavu i na 
do tada zloglasnu Strinjčeru. Oko jedanaest sati ujutro, 27. svibnja, 
postrojbe Hrvatske vojske ušle su u selo Osojnik gdje se još dimilo 
zgarište dviju kuća i prostorija osnovne škole. Naši su branitelji bili 
preneraženi i zatečeni slikom razorenog i u potpunosti spaljenog 
mjesta, a prizor razrušenog mjesnog groblja i oskvrnjenih grobova 
dovoljno je govorio o svireposti i mržnji s kojom su srpsko- 
crnogorske četničke horde napale i razarale dubrovačko područje. 

Već sutradan uz obilnu i učinkovitu podršku našeg topništva, 
nastavilo se s daljnjim čišćenjem dubrovačkog teritorija, a ne- 
prijateljska je artiljerija ponovno započela granatirati grad i 
dubrovačko područje. Usprkos stalnom djelovanju agresorske 
artiljerije i minobacača, moralo se što prije izbiti na visinske kote. 
Konfiguracija hercegovačkog terena i kamenjara onemogućavala je 
brže napredovanje naših postrojbi. Ovdje je druga bojna morala 
voditi borbu za svako brdo-čuku, a i komunikacije su bile vrlo slabe. 
Četnici hercegovačkog korpusa, koji su bili na dobro utvrđenim 
okolnim visovima, nisu očekivali tako munjevitu i odlučnu akciju, pa 
su se "veliki vojvode" i crnogorske "junačine" nakon kratkog i 
žestokog okršaja razbježali duboko u trebinjski teritorij. Bili smo 
sretni da smo oslobodili dio hrvatske zemlje i zbog toga je ponos u 
našim dušama koji, vjerujte, nije došao sam po sebi, i ta nam je 
spoznaja davala snagu za nove pobjede. U oslobađanju zapadnog 
dijela dubrovačkog ratišta uz 163. dubrovačku brigadu sudjelovalo je 
još nekoliko brigada Hrvatske vojske čiji je doprinos bio golem. 

Na žalost, u ovim ratnim operacijama u drugoj bojni nekoliko je 
branitelja teže ranjeno, četiri su položila svoj život na oltar Domovine, 
u ime slobode, demokracije i istine. Oni su velikog srca stali na branik 
Hrvatske i Dubrovnika i položili najveću žrtvu — svoj život. Zbog njih 
ćemo pamtiti Sustjepan, Srđ, Bosanku i ostale nulte točke južnog 
bojišta. Zbog njih ovaj grad i ovaj dio Hrvatske može biti ponosan. 
Nije Dubrovnik davao svoju mladost, uzeli su mu je s najvećom 
okrutnošću. Pali hrvatski vitezovi ostali su kao dio dubrovačke i 
hrvatske povijesti, jer u najtežem i najpresudnijem periodu obrane 
grada, Dubrovnik je branila i uspješno obranila njegova mladost i 
njegova 163. brigada Hrvatske vojske. 


Marko Sinovčić 


RAZGOVOR S DR. ANTOM PAVELIĆEM 


Ovaj Razgovor čini dio moga članka "Osvrt na članak 
Eugena Kvaternika 'Ustaška emigracija u Italiji i 10. 
travnja 1941.". Ovaj moj članak je bio objavljen u 
buenosaireškim dvotjednim novinama "Hrvaiska" od 10. 
travnja 1953. korijenskim pravopisom. Bio je zapravo 
namijenjen "Hrvatskoj reviji", u kojoj je izišao spomenuti 
Kvaternikov članak, ali ga je ona odbila uvrstiti, unatoč 
činjenici što je jedan od dvojice urednika (dr. Ante 
Bonifačić) bio za njegovo objavljivanje. 

Budući da se u Hrvatskoj dosta citirao, a i danas se 
citira taj Kvaternikov članak, ustupam ovaj Razgovor 
časopisu "Republika Hrvatska", kako bi se u domovini 
čulo i drugo zvono. 

Marko Sinovčić 


Još negdje početkom 1949. godine, dok sam spremao materijal za 
moju knjigu "N..D. H. u svietlu dokumenata“,' zamolio sam dr. Pave- 
lića za neka objašnjenja u vezi s izvjesnim tvrdnjama grofa Ciana? i 
Filipa Anfusa* o nekim pitanjima, koja se izravno ili neizravno tiču 
Hrvatske. To mi je objašnjenje bilo potrebno, jer je baš u to vrijeme 
dr. Stijepo Perić* počeo publicirati seriju članaka o Rimskim ugovorima 
u časopisu "Sloboda", čije navode nisam mogao nikako dovesti u 
sklad s materijalom, koji sam već posjedovao. (...) 

Dr. Pavelić je vrlo rado na to pristao, ali mi je odmah dao znati, da 
se mogu koristiti samo općim pogledima na problem, ali da 
pojedinosti ne iznosim budući da on smatra da još nije došlo 
vrijeme da se i te pojedinosti iznose. Tom prilikom mi je rekao da je on 
napisao svoje memoare i da se u njima nalazi sve što je smatrao 
potrebnim iznijeti, ali da će ti memoari biti objavljeni tek nakon 


! Moja knjiga "N. D. H. u svietlu dokumenata" objavljena je u Buenos Airesu u ožujku 
g. 1950. 

* Grof Galeazzo Ciano, ministar vanjskih poslova fašističke Italije. 

* Filippo Anfuso, nadstojnik ureda grofa Ciana. 


* Stijepo Perić, prvi poslanik NDH u Rimu; kasnije ministar vanjskih poslova NDH. 


Umro u Buenos Airesu g. 1954. 
> "Sloboda", mjesečni časopis. Izlazio u Buenos Airesu g. 1949, Izašla su samo četiri 
broja. : 

njegova života, borbe i rada kao revolucionara, političara i državnog 
glavara. | 

U svojoj knjizi objavio sam nekoliko sitnijih bilježaka“ iz tog 
razgovora, dok sam se njegovim općim pogledima obilnije poslužio, 
ukoliko su se ti pogledi poklapali s dokumentima koje sam imao pri ruci 
kod pisanja knjige. 

Uza sve to što je Pavelićeva želja, da se pojedinosti iz njegova 
kazivanja ne iznose, još uvijek na snazi, nakon pojave članka Eugena 
Kvaternika ne mogu se smatrati i dalje obvezanim na šutnju, i to s 
razloga što držim, da su obziri prema Domovini jači od obzira prema 
osobama, pa ma koliko te osobe bile zaslužne za Domovinu. U 
uvjerenju da me dr. Pavelić neće demantirati, priopćujem ovdje neka 
zapamćenja iz tog razgovora i to u obliku pitanja i odgovora, kako je i 
naš razgovor, više ili manje, tekao. Nadam se da će, koliko dr. Perić 
toliko i Eugen Kvaternik, naći u ovom dijalogu odgovor na svoje 
tvrdnje. 


* Ovih sam dana, Poglavniče, čitao u časopisu "L'Europeo", a 
zatim i časopisu "Sloboda" izvatke iz uspomena Filipa Anfusa. Tamo 
on, među inim, kaže da ste Vi na sastanku s Mussolinijem potvrdili 
prijašnje sporazume s Talijanima i da ste zagarantirali njihovu 
primjenu. Biste li mi o tome mogli nešto kazati? 

— Nadam se da ćeš me nadživjeti, pa ćeš prema tomu imati priliku 
čitati moje memoare, koji su napisani, ali će biti objavljeni tek nakon 
moje smrti. U njima se o svemu tome podrobnije govori. Ovaj čas 
mogu na Tvoje pitanje ukratko odgovoriti sljedeće: Nikada i ni u kojem 
slučaju nisam za vrijeme čitave moje emigracije ne samo sklopio bilo 
kakav politički ili teritorijalni sporazum s Italijom, nego ni to pitanje nije 
nikada bilo pretresano pri mojim razgovorima s Mussolinijem ili kojom 
drugom talijanskom političkom osobom. Ako, dakle, nisam o tome 
nikada nikakav sporazum sklopio, nisam ga mogao nikada ni potvrditi, 
ni njegovu primjenu zagarantirati. 

* Znači da je time oborena i Perićeva tvrdnja, prema kojoj bi ugovor 
između Vas i Italije o priznanju talijanskih prava na Dalmaciju postojao 
još mnogo prije talijansko-jugoslavenskog rata? 

— Naravno. | ne samo njegova, nego i svih onih koji će se truditi — 
a takvih će biti, jer inače ne bismo bili ljudi — da me prikažu kao 
izdajicu. Vidio si Perićevu argumentaciju. Ništa bolja neće biti ni onih 
drugih. Teško je to, kad se čovjek nema za što zakvačiti. Uvjeravam 
Te da su svi dokazi mojih sadašnjih i budućih superkritičara, a koji su, 
do više ili manje 1945. bili moji lojalni suradnici (a ja bih — prema 
njima — počinio izdaju nad hrvatskim narodom 1941., ili još možda 
ranije!), da su, velim Ti, svi njihovi dokazi sazidani na glinenim noga- 


“ Objavljene su pod šifrom (y). 


ma. Prema tome, kad kažem da nisam nikada prije proglašenja Nezavi- 
sne Države Hrvatske sklopio nikakvog političkog ili teritorijalnog ugovora 
s Italijom, onda time odgovaram i Periću i svima koji budu ubuduće ta- 
kove tvrdnje iznosili. 

* Prihvaćam Vašu riječ, Poglavniče, ali mi ipak dozvolite da Vas 
podsjetim na jednu bilješku grofa Ciana. On pod nadnevkom 23. 
siječnja 1940. bilježi da ste toga dana na sastanku s njime utvrdili 
glavne točke priprema i djelovanja. Ne bi li se ovaj zapisnik mogao 
shvatiti kao neka vrsta sporazuma? 

— Možeš shvatiti kako hoćeš, ali ja ću Ti odmah reći o čemu se 
radi. Kako Ti je poznato, Mussolini se često bavio mišlju da napadne 
Jugoslaviju. Ta ga je misao posebno zahvatila početkom 1940. 
godine. Tom prilikom pozvao me je Ciano na sastanak u Rim i tu smo 
pretresli pitanje ustaške akcije u tome pravcu. Ja sam od Ciana tražio 
slobodu kretanja ustaša u Italiji i prema granici Jugoslavije. Ujedno 
sam saopćio Cianu nacrt ustaških akcija, ali pod uvjetom da talijanska 
vojska ne prelazi naše granice, jer da bi to moglo omesti uspjeh. O 
budućim odnosima s Italijom nije bilo govora. 

* Malo prije sam spomenuo Vaš sastanak s Mussolinijem. Možete li 
mi kazati, koja je bila svrha toga sastanka? 

— Nadam se da si iz materijala koji si sabrao za svoju knjigu 
mogao uvidjeti da — uza sav sporadični antijugoslavenski stav Italije 
— Osovina nije htjela rušiti Jugoslaviju,* nego ju je, naprotiv, htjela što 
tjesnije privezati uz svoja kola. Tako je došlo i do pristupa Jugoslavije 
Trojnom paktu. Osovina se tome jako veselila, ali je veselje vrlo 
kratko trajalo. Kad je došlo do beogradskog puča, pozvao me je 
Mussolini u Rim. Čitav naš razgovor se kretao oko pitanja da li će doći 
do rata između Osovine i Jugoslavije. Moraš znati da je Italija imala 
gorko iskustvo u ratu s Grčkom, pa se je bojala obaveza koje bi za nju 
mogle nastati ako bi došlo do sukoba s Jugoslavijom. Zato je | 
pokušala posredovati izmedu Berlina i Beograda, da bi se sukob 
riješio na miran način. Ja sam uvjeravao Mussolinija da će do rata 
sigurno doći. , 

* Vi ste imali još jedan sastanak s Mussolinijem prije Vašega 
povratka u Domovinu, i to nakon proglašenja Nezavisne Države 
Hrvatske. Ovaj put ste razgovarali o granicama? 


7 Taj je zapisnik naknadno izdalo talijansko ministarstvo vanjskih poslova i ja sam ga 
s komentarom objavio u buenosaireškom časopisu "Hrvatska misao", br. 31/1963, 
str. 28-37. 

* Vidjeti u knjizi "N. D. H. u svietlu dokumenata", na str. 28. do 67. poglavlja "Njemačka 
i Jugoslavija", "Italija i Jugoslavija" i "Hrvatska kamen spoticanja izmedu Njemačke 
i Italije“. 


— Već sam Ti rekao da o granicama nije bilo nikada govora za vrijeme 
moga boravka u emigraciji. 

* O kralju, dakle? 

— Još manje. To će doći kasnije. Mussolini me je pozvao da me 
pozdravi kao glavara nove države i da mi izrazi čestitke. Tom prilikom 
dotakli smo se i pitanja talijanskog poslanika u Zagrebu. Mussolini mi 
je predložio jedno ime: Randi. Ja sam odgovorio da nemam ništa 
protiv te osobe, ali da bi mi bilo svakako draže kada bi na to mjesto bio 
imenovan Cortese, Koji je nama učinio znatne usluge. Kako se 
Cortese nalazio u to vrijeme u Tokiju u svojstvu tajnika poslanstva, do 
njegova dolaska imenovao je kao otpravnika poslova Casertana." 
Kasnije je Casertano imenovan poslanikom, jer se dolazak Cortesea 
zategao, a Italija je svakako htjela imati u Zagrebu poslanika, pa je 
zatražila od mene placet za Casertana, koji sam ja odmah dao. Prije 
rastanka Mussolini me je pitao kojim ću putem u Zagreb. Rekao sam 
mu da ću preko Trsta. On mi je na to ponudio svoj osobni zrakoplov. 
a. odbio s motivacijom da želim ući u Hrvatsku na čelu mojih 700 
ustaša. 

. * Nadam se da mi nećete zamjeriti ako Vam postavim još koje 
pitanje. Sada se već nalazimo na području Nezavisne Države 
Hrvatske. Dana 13. travnja Vi ste stupili na njezino tlo. Kako to da ste 
tek 15. travnja ušli u Zagreb? | 

—Tu su dva razloga posrijedi, i to 1. — Na putu od Sušaka nailazili 
smo po svim mjestima na mase svijeta koje su nas oduševljeno 
pozdravljale. Ja sam svugdje morao govoriti, i tako je vrijeme 
odmicalo. Navečer smo stigli u Dugu Resu. Doček je bio veličanstven. 
Tek što smo stigli približio mi se jedan njemački časnik i zamolio me da 
čim prije dođem u Karlovac, jer da me tamo čekaju njemački i 
talijanski zapovjednici. Bilo mi je vrlo žao naroda, ali nije bilo druge 
nego čim prije stići u Karlovac. Pozvao sam Sertića,!" rekao mu o 
čemu se radi i izdao nalog da odmah za mnom krenu u Karlovac, a ja 
sam se odvezao s njemačkim časnikom. Kad sam stigao u Karlovac, 
njemački i talijanski zapovjednici pozdravili su me kao glavara države. 
Poslije toga sam otišao u stan dr. Nikšića."! 

* Tamo ste našli Anfusa? 

— Ne, Anfuso je došao sutradan. 

* Da li ste Vi znali da on dolazi? 

— Evo kako je bilo. Ja sam Ti, naime, zaboravio reći koji je drugi 
razlog da sam stigao u Zagreb dan kasnije. Dido Kvaternik me je 


: Raffaele Casertano, poslanik Italije u NDH. 

"Radi se o kasnijem generalu Tomislavu Sertiću, zapovjedniku Ustaške vojnice. 

""Dr. Ante Nikšić, odvjetnik, kasniji ministar unutarnjih poslova u vladi NDH. Umro 
u Buenos Airesu g. 1962. 

uvjeravao da situacija još nije čista, da je još u jeku revolucionarno 
gibanje, da još nije uspostavljen potpuni red, pa da ne bi bilo poželjno 
kretati prema Zagrebu. S druge strane mene je tako boljelo grlo da mi 
je liječnik savjetovao da još ne idem. Tako smo još 14. travnja kanili ostati 
u Karlovcu. Toga jutra javljeno mi je iz Zagreba da je tamo stigao Antuso 
i da ima sa mnom razgovarati o vrlo važnoj stvari. Kako smo taj dan još 
kanili ostati u Karlovcu, naredio sam da ga tamo dovedu. Netomje stigao, 
saopćio mi je o čemu se radi. Naime, iz Zagreba su poslali u Berlin i Rim 
brzojav ukojemutraže priznanje Nezavisne Države Hrvatske. U brzojavu 
upućenom u Berlin traži se samo priznanje, dok se u onome kojije poslan 
u Rim traži priznanje NDH u njezinim etničkim i historijskim granicama. 
Anfuso mi je saopćio da Mussoliniju nije brzojav jasan, pa želi da se 
konkretnije izrazimo. Ja sam na to stilizirao drugi brzojav u kojem sam 
tražio samo priznanje, a pitanje granica da se riješi redovitim diplomatskim 
putem. Pozvao sam Slavka Kvaternika i predočio mu koncept brzojava. 
On je smjesta izrazio svoju suglasnost i ja sam ga nakon toga predao 
Anfusu da ga odmah iz Karlovca uputi Mussoliniju. Nu, kako su bile 
prekinute veze, savjetovao sam mu da ga osobno odnese Mussoliniju, 
što je on i učinio. | 

e Niste li taj brzojav dali na odobrenje Nijemcima? Anfuso, naime, 
kaže da ste Vi za taj brzojav tražili i dobili suglasnost Berlina. 

— To nije istina. Ja u tom pogledu nisam imao što razgovarati s 
Berlinom. Ja sam bio svjestan situacije. U našoj tek uspostavljenoj 
državi bilo je još grupa srpskih vojnika, dvije strane vojske zauzimale 
su sve jače položaje, a mi smo bili bez vojske. Zar je onda to bio čas 
da se čitava stvar zateže radi stilizacije jednoga brzojava? U tome 
času bilo je od najveće važnosti da mi dobijemo priznanje stranih 
država, a pitanje granica bit će naknadno riješeno. 

. Kakvu je ulogu, Poglavniče, kod svega toga odigrao Veesen- 
mayer?'? 

— Kod mene nije odigrao nikakvu ulogu. On je bio njemački agent 
kojemu je bila povjerena uloga kod HSS, nakon što su njezini 
predstavnici ušli u pučističku vladu. On je imao ispitati odnos HSS 
prema Beogradu i mogućnost njezina iskorištavanja u eventualnom 
sukobu s Jugoslavijom. S ustašama je došao u doticaj sasvim 
slučajno, i to tako da je Slavku Kvaterniku donio jedno pismo koje mu 
je iz Berlina poslala njegova kćerka. Slavkova kćerka, u brizi za svojim 


'? Edmund Veesenmayer, njemački izaslanik u Zagrebu nakon vojnog udara u Beo- 
gradu 27. ožujka 1941. Njegova uloga u ožujsko-travanjskim danima nije do danas 
dovoljno razjašnjena. 

ocem, izišla je na uzletište i pitala da li netko putuje u Zagreb. Javio joj se 
jedan nepoznati čovjek, kojemu je predala pismo. Bio jeto Veesenmayer. 
U tome pismu ona moli oca da se skrije jer bi mu Simović!3 mogao kakvo 
zlo učiniti. Naime, Kvaternik je 1918. u ime Narodnog vijeća pozdravio 
srpsku vojsku pri ulasku u Zagreb. Na čelu te vojske nalazio se Simović. 
Kad je Kvaternik kasnije prišao ustašama zamjerio se je Simoviću. 
Veesenmayeraje ukopčao s Kvaternikom dr. lljadica'*i on bi sigurno znao 
o tome nešto više reći. 

* Kako su se, Poglavniče, držali Nijemci prema nama u travanjskim 
događajima? | 

— Bili su nezainteresirani. Mi smo još kod podjele Jugoslavije na 
interesne sfere Osovine pripali Italiji. Kad je došlo do rasula 
Jugoslavije, NDH je ipso facto ostala u talijanskoj sferi. Ta podjela je 
svečano potvrđena na jednom sastanku izmedu Ciana i Ri- 
bbentropa'* nakon proglašenja naše države. Za dokaz tomu neka Ti 
posluži i ovaj primjer. Uoči moga polaska na sastanak s Cianom u 
Ljubljanu, posjetio me je oko 10 sati navečer Kasche's i uručio mi 
brzojavnu poruku njemačke vlade koja je glasila: "Saopćite Poglavniku 
da na sutrašnjim pregovorima o granicama između Hrvatske i Italije 
Njemačka nije zainteresirana." — Kako vidiš, situacija nimalo 
ohrabrujuća! Nu, s druge pak strane, Nijemci su nam prišili "Pflaster" 
na tu ranu. Istoga dana poslali su drugi brzojav, koji je glasio: "U 
budućim pregovorima između Hrvatske i Njemačke Njemačka neće 
tražiti nikakvih teritorijalnih ustupaka." 
* Spomenuli ste, Poglavniče, sastanak u Ljubljani. '7 Biste li mi hijeli nešto 
o tome reći? 

— Sa Cianom sam se sastao u Banskim dvorima u Ljubljani. 
Netom je sastanak počeo, Ciano je rastvorio veliku zemljovidnu kartu 


"* General Dušan Simović, vođa vojnog udara u Beogradu 27. ožujka 1941. 

"* Dr. Jerko lljadica, odvjetnik. Po vlastitom je priznanju bio jedan od sastavljača 
Deklaracije kojomje, navodno, trebala biti proglašena Nezavisna Država Hrvatska. 
Tu deklaraciju, koju sam dobio od samog dr. lljadice u Buenos Airesu, uvrstio sam 
U svoj članak "Osvrt na izjavu maršala Kvaternika", objavljen u 21. broju buenosa- 
ireške "Hrvatske misli". Dr. lljadica nije nikada htio govoriti o svojim vezama s E. 
Veesenmayerom, koje su, po svemu izgleda, ipak postojale. Dr. lljadica je umro u 
Buenos Airesu g. 1985. 

'* Joachim von Ribbentrop, njemački ministar vanjskih poslova. Sastanak je održan 
u Beču 21. i 22. travnja 1945. Na njemu je Njemačka dala slobodne ruke Italiji u 
pitanju njezina razgraničenja s Hrvatskom ("N. D.H. u svietlu dokumenata", str, 102- 
-104). 

'* Siegfrid Kasche, njemački poslanik u NDH. 

"" Usp. bilješku grofa Ciana u njegovu Dnevniku od 24. i 25, travnja 1941. ("N. D. H. 
U svietlu dokumenata", str. 175-176). 


na kojoj su već bile povučene granice. Postavio mi je dva prijedloga. 
Prema prvom, granična crta bi išla od Samobora, preko Karlovca, Dinare 
i Mostara do crnogorske granice, a prema drugom nešto zapadnije, ali u 
tome slučaju Italija bi tražila vojni savez. Ja sam na to odmah odgovorio 
da na takvoj bazi ne mogu uopće razgovarati. Pitao sam da li njima više 
vrijedi Dalmacija ili prijateljstvo s Hrvatima. Vi hoćete, rekao sam im, 
Dalmaciju, a ne vodite o tome računa da je ona pasivan kraj, a Italija ima 
dosta pasivnih krajeva. Ona ima već dosta poteškoća s prehranom, pa zar 
si hoćete dozvoliti luksuz da hranite još jedan milijun ljudi, itone Talijana? 
Na to se javlja jedan general i kaže da njih vode strateški razlozi. Ja sam 
mu odvratio da ne razumijem kakvi bi to bili strateški razlozi u doba 
zrakoplova i topova dalekog dometa. On mi na to odgovara da su Talijani 
vodili dva rata zaDalmacijui daje se zato neće odreći. Jasam mu odvratio 
da će onda voditi i — treći. — Zatim se opet javlja Ciano i pita me kako bih 
ja to riješio. Odgovorio sam mu da ja nemam naslova da postavljam 
teritorijalne ustupke i zato ne mogu tražiti da nam vrate Zadar, ali kako 
poznam situaciju Zadra, sve što sam pripravan ustupiti jest malo okolice 
Zadra i Trogir. Ciano je bio suglasan, ali nije mogao donijeti nikakve 
odluke prije nego se konzultira s Mussolinijem. Savjetovao sam mu da ga 


_brzoglasno nazove, što je on i učinio. Mussolini mu je odgovorio: "lo non 


posso essere rinunciatore — ja ne mogu biti onaj koji se odriče.“ Trebaš 
znati da je Mussolini nakon prvog svjetskog rata oštro napadao i nazivao 
odricateljima (rinunciatore) one talijanske političare koji su se u Rapallu 
odrekli Dalmacije. Nije htio da se sada njega isto tako nazivlje. Time je 
moja borba za Dalmaciju bila znatno otežana. — Kad mije Ciano saopćio 
Mussolinijev odgovor ja sam odvratio da onda o tome ne možemo više 
razgovarati. Zaključili smo da se pregovori nastave redovitim diplomat- 
skim putem. 

* Nego, Poglavniče, kod Ciana i Anfusa naišao sam na nekoliko 
mjesta na izraz: talijansko-hrvatska personalna unija i carinska unija. 
Iko ih je predlagao i kako je ta stvar tekla? i ša) 

— Jednu i drugu stvar predložili su Talijani. Onu prvu Talijani su 
već predlagali kod pregovora s Mačekom, i na nju su pristali Mačekovi 
izaslanici.'* Sada su je predložili i meni. Svjestan opasnosti koja nam 
otamo dolazi i znajući za prikrivenu mržnju koja vlada izmedu 
Savojske kuće i Mussolinija, pa da bih to osujetio, zamolio sam 
talijanskog kralja, a da za to Mussolini nije znao, da bi on kao 


. starješina Savojske kuće, koja je u Hrvatskoj poznata još iz doba 


' Vidi opširnije o dodirima Maček-Ciano (godine 1939.) u knjizi "N. D. H. u svietlu 
dokumenata", str. 69-80. 

Eugena Savojskoga, predestinirao jednu osobu iz te kuće za hrvatskoga 
kralja. Kad je kralj na to pristao, obavijestio sam Mussolinija redovitim 
diplomatskim putem. To mu, naravno, nije bilo milo, ali nije mogao ništa 
protiv odluke svoga kralja. 

Što se tiče carinske unije, stvar se odigrala na slijedeći način: Nju 
je forsirao Ciano, a iza Ciana je stajao conte Volpi.!? Ja sam shvatio o 
čemu se radi. Bile su u pitanju naše šume. Zato sam se energično 
opirao. Kad to pitanje nisam mogao riješiti redovitim diplomatskim 
putem, zatražio sam sastanak s Mussolinijem. Do tog sastanka došlo 
je u Tržiću 7. svibnja. Tamo sam iznio razloge zašto Hrvatska ne može 
pristati na carinsku uniju. Mussolini je shvatio i rekao slijedeće: "Non si 
deve fare niente che potrebbe gettare la ombra sulla indipendenza di 
Croazia — Ne smije se ništa učiniti što bi moglo baciti sjenu na 
nezavisnost Hrvatske." 

Prigodom ovoga sastanka dr. Pavelić mi je priopćio i neke druge 
detalje iz prvih dana našeg državnog života, posebno što se tiče nekih 
osoba koje su igrale veliku ulogu u našem javnom životu, ali to ne 
spada na predmet, pa ne želim iznositi. 


Nekoliko riječi o piscu 


MARKO SINOVČIĆ je novinar, publicist, pisac, izdavač i dugo- 
godišnji zaslužni politički emigrant. 

Rodio se u Novigradu na moru g. 1917. Osnovno je školovanje učio u 
Sv. Roku (Lika) i u Novigradu, srednjoškolske nauke u Sinju, a više u 
Makarskoj, Zagrebu i Firenci. Kulturno djelovanje iz domovine nastavio 
je u Argentini, u kojoj živi od g. 1947. Uz mnogobrojne članke objavio je i 
ove knjige: "Vježbenica španjolskog jezika" (1948), "N. D. H. u svietlu 
dokumenata" (1950), antologija rodoljubne lirike (zajedno sa suprugom 
Anom r. Eisenhauer) "Trubljači slobode" (1965), "Hrvati u Argentini i 
njihov doprinos hrvatskoj kulturi..." (1991). 

Sedamnaest je godina izdavao vlastiti političko-kulturni časopis 
"Hrvatska smotra". U vlastitoj je nakladi objavio knjigu dr. Dragutina 
Kambera "Suvremena hrvatska problematika" i knjigu dr. Vjekoslava 
Vrančića "Dr. Andrija Artuković pred sjevernoameričkim sudom". 

Bio je urednik republikanskih časopisa "Rakovica" i "Republika 
Hrvatska" i novina HOP-a (R) "Hrvatski narod". Sada već trinaestu 
godinu izdaje bilten katoličkog usmjerenja “Orao zlatnih krila“. 

Navedene knjige kao i "Hrvatska misao" i "Orao zlatnih krila" mogu 
se pronaći u Nacionalnoj i sveučilišnoj biblioteci, gdje se također nalazi 
naš časopis "Republika Hrvatska", kao i časopis "Rakovica". 


'" Giuseppe Volpi, predsjednik Talijansko-hrvatske gospodarske komisije 


odaskik no 


Ivo Korsky 
NAŠ PRIJATELJ BRANKO PISTIVŠEK 


Prvi broj Republike Hrvatske koji je uređivan u Hrvatskoj 
poslalo je uredništvo, kao uvijek, u Munchen našem dugogo- 
dišnjem prijatelju Branku Pistivšeku, slovenskom javnom radniku 
u emigraciji. Ubrzo se vratio s naznakom da je Branko Pistivšek 
umro 23. prosinca 1993. Tako je smrt prekinula našu iskrenu 
suradnju koja je započela razgovorima na godišnjim Izložbama 
knjiga u Frankfurtu, na kojima su tada zastupali uredništvo 
Republike Hrvatske bračni par Malkica i Božo Dugeč. Njima je 
Pistivšek poklonio nekoliko brojeva svojega mjesečnika Slovenski 
glas, koji je izlazio pod njegovim vodstvom od 1977. do 1986. (ili 
1987). 

Godinama smo pokušavali stupiti u vezu sa slovenskom 
emigracijom tražeći među njima one koji bi imali razumijevanja za 
hrvatsku osloboditeljsku borbu. Bilo ih je malo (kao na primjer 
sada već pokojni dr. Dimitrij Weble i Ruda Jurčec). Do pojave 
Branka Pistivšeka i njegova Slovenskog glasa svaka je prisnija 
veza doživjela odbijanje sa slovenske strane. Pistivšek je taj stav 
političkog vodstva slovenske antikomunističke emigracije sjajno 
osvijetlio u svom članku "Protujugoslavenski razvitak u Sloveniji" 
(Republika Hrvatska br. 153/1986): 

"Radi svoje jugoslavenske orijentacije slovenska emigracija 
predstavlja statičku pojavu. A statičke su pojave znak nepo- 
kretnosti, ustajalosti i nesposobnosti spoznavanja i shvaćanja 
promjena i korjenitih preokreta. Emigracija koja ne može shvatiti 
što se sve promijenilo u domovini nakon njezina odlaska i koja se 
ne zna prilagoditi tim promjenama, stvarno je duševno i politički 
mrtva." (str. 13) 

Pistivšek je to jugoslavenstvo slovenske emigracije nemilo- 
srdno šibao, ne obazirući se na to u kojim se stranačkim oblicima 
pojavljivalo: 

"Jugoslavenska, tj. velikosrpska infiltracija toliko je napre- 
dovala uz pomoć tadašnjih političkih stranaka: konzervativne 
(Slovenske ljudske stranke), liberalne i socijalističke, da je 
tadašnji slovenski vodstveni sloj izgubio svoj slovenski nacionalni 
identitet i jednostavno ga je zamijenio jugoslavenskom idejom. 
(...) Dekan Matija Skerbec, koji nikada nije bio pristalica Jugo- 
slavije, opisao je na slijedeći način ovo bijedno stanje: 'Za vrijeme 

1. svjetskog rata jugoslavenstvo je skoro potpuno prevladalo kod 
slovenske mladeži. Kad sam mladeži tvrdio da smo mi Sloven- 
Ci poseban kulturni narod, morao sam slušati veoma oštre 
prigovore'. U ovom trovanju naroda posebno odsudnu ulogu imali 
su mladi seoski svećenici, članovi Slovenske ljudske stranke. 

Stoga nije bilo nikakvo iznenađenje kad su 1917. narodni 
zastupnici u bečkom (austrijskom) parlamentu stvorili 'Jugo- 
slavenski klub' koji je zatajio slovenski narodni identitet. U 
najvažnijem času izbrisano je slovensko ime." (str. 8-9) 

Posljedice napuštanja slovenske narodne samobitnosti bile su 
često nepredvidive. Razočaranje s tim jugoslavenstvom prvo je 
zahvatilo mladež. 

"Slovenska mladež na naukama", napisao je Pistivšek, "bila je 
razočana s prvom Jugoslavijom i spoznala je da su sve tadašnje 
stranke bile balkanizirane, korumpirane i tosilizirane, te da se 
brinu samo za svoje siranačke interese. Mladež je osjetila da su 
potrebne korjenite promjene u političkom sustavu, ali jer nije bilo 
izgleda da bi se u tom sustavu išta moglo popraviti, pala je pod 
utjecaj komunističke propagande. Ova je zahtijevala ukidanje 
postojećeg društvenog sustava i nudila je neslobodnim narodima 
primjenu Lenjinova načela da svaki narod ima pravo na 
samostalnost. (...) Tako je došlo do onoga do čega je moralo doći: 
sinovi i kćeri duboko konzervativnih, katoličkih slovenskih seljaka 
pretvarali su se tako reći pred očima zaslijepljenih jugoslavenski 
orijentiranih svećenika u fanatične komuniste, koji su bili čvrsto 
uvjereni da će tek komunizam pružiti Slovencima ono što im 
velikosrpska država nije htjela, ili nije mogla dati: osiguranje 
slovenskog narodnog identiteta, slobodan razvitak slovenskog 
jezika i slovenske kulture itd. Danas je svima jasno, a najviše 
novom slovenskom naraštaju u domovini, da su sva ta obećanja 
komunističkih propagandista bila nova, još veća velikosrpska 
prevara." (str. 10-11) 

Stojeći gotovo usamljena u slovenskoj političkoj emigraciji, 
mala je skupina slovenskih nacionalista oko Slovenskog glasa 
bila uglavnom prešućivana od strane slovenskoga političkog esta- 
blishmenta, koji se je samo rijetko na nju osvrtao. No kako ju je 
spominjao? 

S klerikalne strane Rudolf Smersu, jedan od tadašnjih prvaka 
Slovenske ljudske stranke u emigraciji, osvrnuo se u mjesečniku 
Vestnik (br. 5-6-7 iz 1980), koji je izlazio u Buenos Airesu, na 
članak dr. Marijana Drevenšeka iz Slovenskog glasa, koji je 
Republika Hrvatska objavila u hrvatskom prijevodu (br. 125/ 


LA 


1980). Pod sugestivnim naslovom "Neslovenski glas“, Smersu za 
svoj komentar od gotovo dvije stranice preuzima iz Drevenšekova 
članka samo ovu — i jedinu! — rečenicu: 

"Ali trijezno gledano s našeg narodnog stajališta još je uvijek 
bolje da se Republika Slovenija osamostali u njezinim današnjim 
republičkim granicama, pa makar i pod slovenskim komunistima, 
nego da još i nadalje ostane u sklopu Jugoslavije.“ . 

Očevidnim trganjem jedne rečenice iz njezina konteksta, 
vodstvo tadašnje Slovenske ljudske stranke u emigraciji nastojalo 
je u antikomunističkoj slovenskoj emigraciji prikazati slovenske 
nacionaliste kao suradnike slovenskih komunista, da bi spriječilo 
širenje protujugoslavenskih ideja među Slovencima. Zato nije 
citiralo sljedeću Drevenšekovu misao, koja je stajala neposredno 
iza citirane rečenice: "S time nije rečeno da smo se mi odrekli 
naših osloboditeljskih načela, već izražavamo samo naše trijezno 
gledanje na trenutačni položaj i na mogućnosti eventualnog 
razvoja.“ 


Ali razvitak slovenske nacionalne misli nije se mogao 
zaustaviti. Kao i u drugim neslobodnim narodima, u Slovenaca je 
pitanje jezika postalo iskrom koja je načela višenarodnu 
jugoslavensku državu u kojoj su živjeli. U svom članku "Kao u 
staroj Austro-Ugarskoj" (Republika Hrvatska br. 138/1982) 
Branko Pistivšek podsjeća na korijen te pojave: "Sprachenfrage' 
(tj. jezično pitanje, op. I. K.) je postalo sinonim za poseban oblik 
političkog nasilja, kad se nekom, na određenom području 
naseljenom narodu, odriče pravo na slobodnu upotrebu i razvoj 
svoga materinskog jezika, čime je dovoljno dokazan jedan od 
bitnih oblika političkog nasilja." (str. 27) 

| prelazeći na jezično pitanje u tadašnjoj komunističkoj Jugo- 
slaviji čvrstim potezima ocrtava dramu koja je razbila jugo- 
slavenstvo među Slovencima. 

"Dosadašnji vrhunac napetosti između Slovenaca i Srba 
predstavlja zasjedanje Jezičnog sudišta u 'Cankarevu domu' u 
Ljubljani koncem ožujka ove godine (tj. 1982., op. I. K.), na 
kojemu su prisutni ljutito raspravljali o namjernom uništavanju 
slovenskog jezika u samoj Sloveniji. Na tom zasjedanju nastupio 
je također srpski pisac Miodrag Bulatović, predstavnik srpskog 
šovinizma u nesrpskim pokrajinama. (...) Taj koritej srpskog 

reakcionarstva i fašistoidne misli drznuo se je uvrijediti slovensko 
općinstvo u 'Cankarevu domu' riječima 'arijci, jezikoslovci i 
nacionalisti. O slovenskom jeziku izrazio se ovaj novoturski 
dotepenac, 'da nema pravo mjesto ni u slovenskoj ni jugo- 
slavenskoj kulturi, niti će ga zadobiti podgrijavanjem niskih strasti 
kod slovenskih čitatelja jezikoslovnih procjena, a osim toga zna se 
da su se tom metodom do sada služili svi nacionalistički pokreti.“ 
(str. 28-29) 

Od slovenskih reakcija na taj izazov, koje navodi Pistivšek, 
najzanimljivija je reakcija slovenskog dramskog pisca Ivana 
Mraka koji se, kako piše Pistivšek, nije mogao svladati "te je 
nadutom Bulatoviću odbrusio: 'Uostalom, što to tražite kod nas? 
Vi ste samo stranac koji ovdje nema što da traži. Ja sam došao 
samo da bih slušao našu slovensku riječ, jer mene zanima samo 
slovenska politika i slovenski jezik." (str. 29) 

Dvanaest godina nakon tog zasjedanja Jezičnog sudišta u 
Cankarevu domu možemo procijeniti da se doista radilo o 
povijesnom preokretu u slovenskom narodnom životu. Ali se 
pokazalo da je Pistivšek tada ispravno zaključio kad je napisao: 

"Danas se ostvaruje ono što je već prije 70 godina rekao 
gorički nadbiskup, naš nezaboravni slovenski vladika dr. Franc 
Borgija Sedej, 'da će Slovenci strašno požaliti ujedinjenje sa 
Srbijom' i time je upozorio tadašnje slovenske narodne vode 
(stvarno .zavodnike) protiv 'ujedinjenja' sa Srbijom." (str. 30) 

Dok se je tako u Sloveniji, pod krutom vladom jugoslavenskih 
(slovenskih) komunista ipak počeo buditi osjećaj slovenske 
narodne istovjetnosti i želja za državnim okvirom da bi se Slovenci 
mogli održati kao posebna narodna zajednica, u emigraciji je 
Slovenski narodni odbor nastavio sa svojom prosrpskom 
politikom. 

Dr. Peter Urbanc, predstavnik Slovenske demokratske stranke 
(liberala) u emigraciji i do raspadanja Jugoslavije tajnik emi- 
grantskog Slovenskog narodnog odbora, napisao je u četničkom 
Glasu kanadskih Srba (od 28. kolovoza 1986) članak "Srbi i 
Slovenci" u kojemu pokazuje dubinu jugoslavenstva kod prvaka 
slovenske emigracije, tumačeći Srbima slovensku uzrečicu 
"Slovenija moja dežela" riječima: 

"Moja dežela ne znači moja država nego moja zemlja, 
pokrajina. Sve to i drugo jest reakcija na: 

a) za sada otklonjeni program da se u slovenačkim školama 
uči samo još 10% slovenačke literature, a 90% drugih jugo- 
slavenskih naroda, 

b) na akcije M. Bulatovića, srpskog pisca koji živi preko 20 
godina u Ljubljani. Bulatović je pre 20 godina na TV-novostima 
tražio ukidanje slovenačkog jezika. Slovence, koji se bore za 
čistotu jezika, je zvao 'Arijci', a o samoj Sloveniji je kazao 'Slo- 


venija, zaboravi ti to'. 

Idejni temelj novoga slovenskog nacionalizma, o kojemu se i 
danas, u Republici Sloveniji, samo nerado piše, ocrtao je Branko 
Pistivšek u svom članku "Višarsko slovenstvo" (Republika 
Hrvatska br. 143/1983). 

"Višarsko slovenstvo" je pojam koji označava suvremeno 
slovensko državno gibanje, a potječe od studentskih hodočašća 
koja je vodio svećenik dr. Lambert Ehrlich na Svete Višare. Lam- 
bert je bio koruški Slovenac i bio je dobro upoznat s germa- 
nizacijom, a zastupao je Slovence na Mirovnoj konferenciji 1919. 
Ustrijelili su ga slovenski komunisti 26. svibnja 1941. usred 
Ljubljane, kad je pokušavao ustrojiti tajnu slovensku vladu protiv 
okupatora. 

U ovom je članku Pistivšek izlio svoje srce. 

"Dr. Lambert Ehrlich", napisao je Pistivšek, "bio je jedan od 
onih rijetkih slovenskih svećenika koji su unatoč poplave 
velikosrpske propagande među Slovencima branili svoju auten- 
tičnu slovensku bit, svoju slovensku samosvijest i slovenski 
ponos. Danas nemamo medu slovenskim svećenicima, ni _ u 
Sloveniji, a još manje u slobodnom svijetu, niti jednoga koji bi 
znao tako slovenski misliti, osjećati i reagirati kao što je io znao 
dr. Lambert Ehrlich, toliko je snažno jugoslavenska propaganda 
zatrovala slovensku Crkvu." (sir. 27-28) 

"Kako je već u prvoj Jugoslaviji odlučan slovenski stav bio 
sumnjiv srpskom okupatoru, počeo je dr. Ehrlich priredivati 
hodočašća slovenskih studenata u Svete Višare, na kojima je 
studentima tumačio naš geopolitički položaj i isticao je da se na 
tako izvanredno važnoj i značajnoj zemljopisnoj točki mi Slovenci 
možemo održati samo u okviru vlastite, nezavisne slovenske 
države. Budući da je bio rodom iz Koruške, nužno je spoznao da 
mi Slovenci moramo obnoviti dodir s tradicijama prvih dviju 
suverenih slovenskih država: s Valukovom i Koceljevom 
KNneževinom! Tako su na ovim hodočašćima nastali prvi temelji 
slovenske državne misli, koji su ušliu povijest kao ideje 'višar- 
skog slovenstva'." (str. 28) 

Treba shvatiti da Ehrlichovo slovenstvo nije bilo nikakva 
novotarija, bez veze s prošlošću. Naprotiv, kako piše Pistivšek: 

"Kad je dr. Ehrlich svojim bistrim okom opazio kamo je krenuo 
dio slovenske akademske mladeži, hrabro je ustao i sa svojom 
uvjerljivom riječi ukazao je na put koji vodi do spasenja. Mi 
Slovenci moramo se vratiti stvarnom kršćanstvu, duboko i osobno 
ga proživljavati, izražavati ga u svom stručnom djelovanju i cijelo 
naše javno, pa i političko djelovanje prožeti njegovim načelima. 
Samo na tom duhovnom temelju može slovenstvo nastaviti svoj 
prirodni narodni razvitak. Narod mora ući u se, ostati vjeran 
samom sebi i sam preuzeti odgovornost za svoju budućnost. 
Treba istaknuti da degenerirani i pojugoslavenjeni klerikalizam 
Slovenske ljudske stranke nema ništa zajedničkog ni s 
kršćanstvom ni sa slovenstvom." (str. 29-30) 

Zaključujući svoj opis Ehrlichova višarskog slovenstva, Branko 
Pistivšek je napisao jedno poglavlje, koje bi moglo poslužiti kao 
sažetak njegovih misli, osjećaja i vjerovanja: 

"Dok je sveti biskup Anton Martin Slomšek bio buditelj 
slovenskog naroda, koji je učio Slovence da ljube svoj slovenski 
jezik i svoju slovensku zemlju, dok je nadbiskup dr. Franc Borgija 
Sedej bio slovenski granitni stup na međi između dva svijeta i 
dviju kultura, dr. Lambert Ehrlich je bio utemeljitelj slovenske 
državne samostalnosti i pokazao je slovenskom narodu njegovo 
povijesno poslanstvo u međunarodnoj zajednici. Dr. Ehrlich je bio 
svećenik svetačkog života, odlučan državotvorni Slovenac i zbog 
vjernosti kršćanstvu i slovenstvu postao je mučenik slovenske 
Crkve i domovine." (str. 32) 

Nismo imali mogućnosti da ulazimo u rasprave s Brankom 
Pistivšekom o njegovim pogledima nakon ostvarenja slovenske 
neovisnosti, jer su najprije njegova obiteljska tragedija, a zatim 
njegova bolest, sputavali njegovu političku djelatnost. 

No sjećamo se sa zahvalnošću toga suradnika i iskrenog 
prijatelja hrvatske državne neovisnosti. Slovenska država nije 
samo osiguranje slovenske narodne opstojnosti, nego i osigu- 
ranje hrvatske države, budući da su odcjepljenjem Slovenije 
nestala jugoslavenska kliješta koja su držala u ropstvu hrvatski 
narod. U tome su "višarski Slovenci", i danas daleko od vlasti, bili 
naši prirodni saveznici, a Branko Pistivšek, jedan od posljednjih 
živućih sudionika hodočašća na Svete Višare, bio je osim toga i 
naš dragi prijatelj i suradnik. 

Krešimir Mikolčić 


U BOSNI JE SAMO CRKVA OSTALA UZ SVOJ 
NAROD 


U "Hrvatskom književnom listu" (br. 6, za ožujak- 
travanj 1995) objavljen je razgovor našega urednika 
Stanislava Pejkovića (koji je ujedno i urednik HKL-a) s 
gosp. Krešimirom Mikolčićem, glavnim tajnikom Matice 
hrvatske. Iz tog opširnog razgovora donosimo ovdje, 
dobrohotnošću  HKL-a i gosp. Mikolčića, onaj dio koji se 
odnosi na Bosnu i Hercegovinu. 

Otac Krešimira Mikolčića ubijen je u Bleiburgu, a on je 
bio uhićivan i zatvaran tri puta (1947, 1956. i 1972. g.). 
Nakon uspostave hrvatske države bio je savjetnik 
predsjednika Tuđmana, a potom pomoćnik ministra MUP-a 
gdje je radio na reorganizaciji jugoslavenske policije u 
hrvatsku. Po zanimanju je diplomirani pravnik. 


Znane su Starčevićeve riječi — da je hrvatski narod oduvijek 
išao za Vodama, a ne za programima! | sve naše svađe su danas 
oko toga, a ne da se svađamo o programima. No i toga ima, ali je 
to onda drastično kao u pogledu podjele Bosne. Jedni su za 
podjelu, drugi su protiv. Jedni bi iseljavali Hrvate iz Bosne i 


stvarali nekakvu Banovinu, pritom tvrdeći da Bosne nema, a drugi 


su protiv toga i za cjelovitu Bosnu. I tu jedni drugima predbacuju 
izdaju! No, evo, i ja moram reći da se radi o izdaji Bosne kad se 
kaže da Hrvati moraju napustiti svoje domove i naseliti se u 
Hrvatsku. Ja to smatram izdajom. | ovaj sukob je toliko krupan da 
se taj termin "izdaja" u ovom slučaju može upotrijebiti. (...) 


Trebamo definirati hrvatsku nacionalnu politiku 


Mi bi konačno morali definirati hrvatsku nacionalnu politiku. 
Svaki narod kad ide u rat, mora znati zašto se bori. (...) 

Ako Srbi ostaju kao država u Bosni, onda je to vrlo proble- 
matično za položaj Srba u Hrvatskoj. Jer ako budu povezani Srbi 
iz Grahova i Glamoča sa Srbima iz Knina, onda ja ne znam kao će 
to izgledati. 

Potom, ako se izbjeglice ne budu mogli vratiti u svoja mjesta, 
ako ja ne mogu sjesti u vlak i otići u Knin ili Banju Luku, kao u 
Zurich ili Paris, onda tu miru i nekom dobrom rješenju nema ni 

traga. To znači da je naš položaj poput položaja Izraela, na dugi 
rok, u kojemu se hrvatski narod mora boriti kao nekad protiv 
Turaka, pa dok izdrži! 

Dakle, na takvim temeljima nema mira. | ta "mala velika Srbija“ 
znači samo dugotrajni rat i prebacivanje problema od danas u 
neko buduće vrijeme. (...) 


Zajednički interes nas i muslimana 


Mi jednostavno s muslimanima moramo naći civilizirani 
zajednički jezik, jer oni tu moraju živjeti. Osim toga, oni imaju 
vojnu silu s kojom će se nametnuti. Dakle, zajednički interes treba 
naći jer je on jedino rješenje i za njih i za nas. Ako se to ne 
postigne, onda to znači rat do istrebljenja našeg i njihovog. Bosna 
je zemljopisno središte Hrvatske, htjeli mi to promijeniti ili ne. Pa 
ne možemo mi iz Vukovara putovati preko Karlovca u Dubrovnik! 
To je apsurd! (...) 

Sukob Bošnjaka i Hrvata je bio više nego tragičan, jer 
muslimani i Hrvati nisu bili u sukobu otkad su završili vjerski ra- 
tovi, dakle, od Bečkih ratova. U II. sv. ratu gdje su sve patologije 
došle do izražaja nije bilo sukoba Hrvata i muslimana, tako da je 
ovaj sukob bio umjetno isprovociran. | s jedne i s druge strane 
našli su se ljudi suludih ideja koji su mislili da mogu jedni druge 
izbaciti iz Bosne. | jedni i drugi su vrlo radikalno i temeljito obavili 
posao: razrušili jedni drugima sela i gradove. 


Važnost Katoličke crkve u Bosni | 


Oni Hrvati koji su se uspjeli održati, pokušavaju se održati 
duhovno jer im je to jedini mogući način da opstanu. (...) Oni sada 
otvaraju svoje škole, oni se okupljaju oko kulturnog društva 
Napredak, oko Matice hrvatske koja ih veže s cjelokupnim 
korpusom hrvatskog naroda. Oni pokušavaju odrediti svoje 
mjesto, identificirati se, u čemu im osobito pomaže Katolička 
crkva, koja je glavni nositelj hrvatstva u Bosni, jer je ona jedina 
ostala s tim narodom. Sve je drugo pobjeglo ili je napustilo Bosnu 
osim svećenika, petrovaca i franjevaca. Dakle, ponovila se 
povijest kao u neka stara vremena. Samo je Crkva ostala uz svoj 
narod. (...) Za 80.000 banjalučkih Hrvata nema nikoga osim 
Crkve. Nikakve hrvatske stranke do njih nisu doprle osim onih 
koje su ih savjetovale da bježe sa svojih ognjišta! | danas su jedini 
zaštitnici hrvatstva u Bosni kardinal Vinko Puljić i biskup Franjo 
Komarica. Oni su jedini ostali uz svoj narod. Slobodno možemo 
reći da su to zadnji stupovi hrvatstva u Bosni. | upravo uz crkveno 
i duhovno djelovanje, uz kulturnu i karitativnu pomoć treba 
osnažiti i pomoći Hrvate da se u Bosni održe. 


dod BA o 


Odgovornost Republike Hrvatske 


Jasno da je tu velika odgovornost i hrvatske države koja im 
mora pružiti svakovrsnu potporu od materijalne, gospodarstvene, 
medicinske, pa i vojne. To je jedini način da budemo ravnoteža 
prema većinskom muslimanskom stanovništvu i Srbima koji će 
ostati u Bosni. Hrvatska država tamo mora ulagati i investirati u 
kojekakve projekte i slično. Matica hrvatska čini sad što može. 
Uvjeravamo Hrvate da ostanu na svojim ognjištima i pomažemo 
im u izgradnji tog kulturnog ozračja po kojemu moraju biti 
prepoznatljivi i koji će im osmisliti određeni životni sadržaj i dati im 
nadu u budućnost. (...) 


Pobijedit ćemo! 


Ja sam ipak uvjeren da će jednog dana hrvaiski narod 
pobijediti, iz jednostavnog razloga jer Hrvatska tako geopolitički 
leži da jedna Srbija nema ni civilizacijske ni biološke snage da 
zadrži sve otete hrvatske teritorije preko Drine. (...) 

A s muslimanima se moramo dogovoriti o zajedničkom životu. 
Jer ni njima nema opstanka bez Hrvata i bez hrvatske obale. Ideja 
o nekakvoj islamskoj džamaniriji je također suluda, jer raditi takvu 
državu u potpuno kršćanskom okružju značilo bi samoubojstvo. 
Cinjenica je da su to muslimani shvatili. Tako su već otvorene 
katolička osnovna škola, gimnazija i medicinska škola u Sarajevu, 
osniva se takva škola u Zenici, a uskoro će se osnovati i u Tuzli. 
To je znak da su muslimani shvatili gdje žive, no, nažalost, tamo 
gdje Hrvati nadziru teritorije, nema takvih bošnjačkih škola. (...) 

Ja sam uvjeren da će u najskorije vrijeme pasti ne samo ideja 
“velike Srbije" nego i zlosretna hrvatska izmišljotina "mala velika 
Srbija". Jer ne zaboravite da tko drži Srednju Bosnu da taj drži 
Cijelu Bosnu. A Srednju Bosnu drže muslimani i Hrvati. Tu su 
grobovi bosanskih vladara, tu su starovjekovni gradovi, tu su 
najjača industrijska središta, kulturni centri, uostalom odatle se je 
širila bosanska država. Srpska ekspanzija je postigla svoj 
maksimum i sad će početi njihovo smanjivanje do konačnog 
povratka u otrežnjenje i normalne granice. 


s REČE ča 


Enver Mehmedagić 


SPLET OKO ISLAMA I MUSLIMANA 


Rimski dnevnik “La Repubblica“ u jednom od brojeva za mjesec 
siječanj, analizirajući opasnosti islamskog integralističko-fundamen- 
talističkog terorizma u Zapadnoj Europi, ispravno veli "da je ovaj 
fanatičniji te zbog toga i nepobjediv, jer njegovi aktivisti, u usporedbi s 
terorističkim akcijama Palestinaca sedamdesetih godina, žele prinijeti 
žrtvu, što znači (traže) mučeništvo". Pogledamo li malo u prošlost, 
nešto slično su slijedili i nacionalisti generalisimusa Francisca Franca 
u španjolskom građanskom ratu (1936-1939) slijedeći geslo jednog 
od njegovih generala (Millan Astray): "Viva la muerte!" ("Zivjela 
smrt!"), kada su smrvili snage republikanske vlade na rijeci Ebro. 

"La Repubblica" se u svojoj analizi bavi problemom koji za 
Zapadnu Europu predstavljaju muslimani arapskog Magreba čiji broj 
prelazi 10 milijuna duša. Polovina od njih živi u Francuskoj i 
uredništvo ovog dnevnika tvrdi, a što je točno, "da se sve te ljude, 
starce, žene i djecu ne može smatrati integralističkim fundamen- 
talistima i potencijalnim teroristima" iza kojih stoje Iran, Afganistan i 
Sudan. "Rat zara“ (djevojčice koje su na silu htjele pohađati francuske 
škole zakrivena lica), za ovaj list nije drugo do "traženje nacionalnog i 
kulturnog identiteta u zemlji kao što je Francuska, koja ne priznaje 
druge identitete osim onih navedenih u Ustavu“. 

Smatram da uredništvo rimskog dnevnika "La Repubblica", odno- 
sno njegov glavni urednik Eugenio Scalfari, u tome nema pravo. 
Doseljenici, legalni i ilegalni, iz arapskog Magreba došli su u Francu- 
sku sa svojim vlastitim nacionalnim, kulturnim i jezičnim identitetom. 
Međutim, pet milijuna osoba u jednoj civilizacijski i kulturno različitoj 
sredini nema izgleda da će joj nametnuti svoju kulturu i svoje običaje. 

U tome i leži "rasni migracijski problem", a s tim je povezan i 
vjerski. Drugi je slučaj sa Zidovima koji, također semiti, (tj. Askenazi), 
pripadaju većinom europskoj kulturi. | sam cionizam, kojemu treba 
zahvaliti ponovno uskrsnuće Erec Izraela, rodio se u Europi, jer je 
njegov osnivač, Theodor Herzl, bio Askenaz. Izrael je ono što jest 
zahvaljujući europskom židovstvu, naročito njemačkom i poljskom 
(prava je tragedija izumiranje "judischa" nakon nacističkog pogroma, 
jer je on bio govorni i književni jezik poljskih, ruskih i baltičkih Zidova). 
Ovime se ne želi podcjenjivati Sefarde koji su nakon izgona iz 
Spanjolske bili prisiljeni, osim onih u Bosni, živjeti u sredinama koje su 
već tada počele nazadovati u kulturnom pogledu. 


=. pe 


Nakon kuđenja Francuske, "La Repubblica" hvali Veliku Britaniju, 
drugu po redu europsku zemlju u kojoj se nalazi velik broj muslimana. 
Međutim, u pogledu Velike Britanije postoji jedan "ali": njezini žitelji 
islamske vjere većinom nisu porijeklom iz arapskog Magreba. Prema 
tome nije riječ o nekom jedinstvenom kulturno-civilizacijskom pa ni 
nacionalnom sklopu. "La Repubblica“ se divi da u gradskim četvrtima 
Velike Britanije, u kojima su muslimani većina, postoje njihove 
specifične socijalne i kulturne ustanove čiji su centri džamije i, 
štoviše, ta se muslimanska "samouprava" približava administrativ- 
nom samoupravljanju. Gospodinu Scalfariju je, kako vidimo, izbjeglo 
da je to "čisto rađanje države u državi", a stanje sukoba već se je 
pojavilo u Birminghamu i Manchesteru i to ne samo s muslimanima 
već i u obliku "rasnog sukoba". 

U pogledu Italije "La Repubblica" je posebno pesimistična, jer da 
se u Italiji, gdje živi oko pola milijuna muslimana, ne vodi politika 
integracije useljenika. U tom odlomku nailazimo na protuslovlje. "La 
Repubblica“ odobrava separaciju u Francuskoj i Velikoj Britaniji, a tuži 
se na pomanjkanje politike nacionalne i kulturne integracije useljenika 
u vlastitoj zemlji. Ovo je primjer _ da za većinu talijanskih medija, ali i 
dobar dio političara, pravila koja zahtijevaju za svoju zemlju, ne 
vrijede za druge zemlje. Od tih se zemalja zahtijeva provođenje 
sasvim suprotne politike. Prema navedenom dnevniku, siromaštvo i 
marginalizacija muslimanskih useljenika u Italiji otvara put integra- 
lističkim fundamentalistima da u svoje svrhe upotrijebe tu masu 
obespravljenih. 

Za razliku od većine muslimana Zapadne Europe, državljani i 
građani Republike Hrvatske islamskog vjerskog ili samo tradicio- 
nalnog usmjerenja pripadaju europskom civilizacijskom i kulturnom 
sklopu. Pa ni muslimani Republike Bosne i Hercegovine nisu kao 
etnikum (vjera sa znanstvenog stajališta ne može određivati nacio- 
nalnu pripadnost) "pali s neba" ili “narasli kao gljive nakon kiše". 
Velika je većina hrvatskog etničkog podrijetla, a manjina srpskog. Ako 
se je jedan Ivo Andrić (iako katoličke vjere) osjećao Srbinom, ne 
možemo zamjeriti ni pokojnom Meši Selimoviću što je bio Srbin po 
narodnosti. Ali i nakon islamizacije Bosne i Hercegovine tamo su, uz 
muslimansku većinu, postojale katoličke i pravoslavne manjine. Svi 
su oni bili, a i danas su, "Bošnjaci" kao lokalni pojam, kao što su 
Dalmatinci — Dalmatinci, Zagorci — Zagorci, a Šumadijci -— 
Sumadijci. Ovo naglašavam zato što je "Stranka demokratske akcije 
Hrvatske", na svojoj izvanrednoj skupštini kojoj su prisustvovali kao 
gosti Haris Silajdžić, Muhamed Zulić i ambasador BiH u Hrvatskoj 
Kasim Trnka, postavila zahtjev "da se u Ustavu Republike Hrvatske 
sadašnji naziv 'Musliman' zamijeni nazivom 'Bošnjak'". 

Ako bi se prihvatio taj zahtjev, značilo bi da se time diskriminira, da 
Republika Hrvatska i njezin Ustav diskriminiraju Bošnjake katolike i 
Bošnjake pravoslavce (general Jovo Divjak, pravoslavac, general je 
Armije _BiH!), priznajući samo sljedbenicima Islama da budu 
"Bošnjaci" i to čak u nacionalnom smislu. 

Zar je trebalo pasti 200.000 žrtava da se uvidi kako su zbog 
nacionalnog pojma "Muslimani" velesile i srednje sile identificirale 
bosansko-hercegovačke muslimane s islamskim, integralističkim 
fundamentalizmom, na što je pisac ovih redaka upozoravao 1992. u 
HVEP-u (Hrvatskom vijeću europskog pokreta — op. ur.) u Zagrebu, 
na jednom zasjedanju koje je vodio dr. Lang (bili su prisutni gosp. 
Nedjeljko Fabrio, predsjednik Društva hrvatskih književnika, tada 
ministar gosp. Juzbašić, predstavnik Kaptola i mnogi drugi). Tada su 
predstavnici "SDA" odbacili ova upozorenja tvrdnjom "da je riječ o 
jednoj običnoj propagandi“. .. 

Gosp. Semso Tanković, prema izvještaju "Hine", na toj je izvan- 
rednoj skupštini SDAH takoder tražio "izbor manjinskog zastupnika iz 
redova bošnjačkog naroda u Sabor Republike Hrvatske". Sto to 
znači? Da SDAH smatra (kojim pravom?) da zastupa sve muslimane 
koji žive u Republici Hrvatskoj, oduzima im samovoljno njihov hrvatski 
etnički identitet i od punopravnih državljana i građana naše Republike 
stvara bošnjačku narodnu manjinu. Mislim da je tome više svrha, 
vjerojatno nehotimično, smanjivanje hrvatskog nacionalnog tkiva. 

Pišući ove retke ne vodi me animozitet ni prema kome. Svjedoci 

smo što se do sada dogodilo s bosansko-hercegovačkim muslima- 
nima. Netom što je završen katoličko-muslimanski hrvatski građanski 
rat (započet, želim vjerovati nehotice, pod porivom strasti a ne 
političke logike), pokušava se učiniti korak koji bi vremenom iskopao 
ponor između Hrvata islamske vjere i Hrvata nemuslimana u Republi- 
ci Hrvatskoj. Zar je potrebno daljnjih 200.000 pa i više žrtava da se 
dođe do zaključka da i ovo nije "jedna obična propaganda" već 
pokušaj "otvaranja očiju“...? 
. Iran, Afganistan i Sudan su daleko. Moskvi su od strane Zapada u 
Cečeniji date "slobodne ruke“ baš zato što se Cečence i čitavo ono 
okružje identificira s Islamom. A nafta iz Irana i arapskih zemalja tekla 
je i teče na Zapad unatoč 200.000 bosansko-hercegovačkih musli- 
manskih žrtava i unatoč protjerivanja i etničkih čišćenja, uvijek uz 
"blagoslov" zapadnih sila i velesila kao i Rusije u politici "istrebljenja" 
integralističkog islamskog fundamentalizma i sprečavanja, prema tim 
interpretacijama, da se u Europi (u BiH) rodi prva islamska teistička 
država. 


svega toga zdravije i realnije zaključke. 

Ratimir Gadža 
HRVATI MUSLIMANI - VIŠI ČASNICI 


U kolovozu 1990. tiskali smo u Buenos _ Airesu 
brošuru "Odnos bosansko-hercegovačkih muslimana 
prema Hrvatskoj“. Tu su brošuru aktivisti naše stranke 
(Hrvatske republikanske zajednice) širili u Bosni i Her- 
cegovini, povodom tamošnjih izbora. 

Brošura je sadržavala tri članka: 

Mladen Dolić, Narodna svijest i žrtve bosansko- 
hercegovačkih muslimana (prenijet iz Republike Hrvat- 
ske br. 154, za rujan 1986), 

Ratimir Gadža, Hrvati muslimani — viši časnici 
(izvaci iz članka koji je izišao u Republici Hrvatskoj br. 
151, za prosinac 1985) i 

Miron Krešimir Begić, Hrvati muslimani u vodstvu 
NDH (prilog posebno napisan za tu brošuru). : 

U ovom broju našeg časopisa donosimo zadnja dva 
članka. 


Svima nama, u domovini kao i u emigraciji, poznato je da su 
Hrvati bili građani drugog reda kako u kraljevskoj tako i danas u 
ovoj "crvenoj" Jugoslaviji. U kraljevskoj Jugoslaviji, po pravilu 
Hrvat nije mogao doći dalje od kapetana I. klase, te je njih 98% 
srušeno na majorskom ispitu. Koliko je meni poznato, godine 
1941. bila su samo dva generala hrvatske narodnosti u 
jugoslavenskoj vojsci. Posebno su na nišanu tada bili Hrvati 
muslimani, te nijedan Hrvat muslimanske vjere nije mogao 
postignuti viši čin u kraljevskoj vojsci. 

Kada uzmemo u obzir ovo činjenično stanje, onda nam je 
jasno s kakvim je poteškoćama organiziran časnički zbor 
Hrvatskih oružanih snaga, posebno naš generalitet. Aktiviran je 
dobar dio bivših "carskih" časnika te je s njima počeo rad na 
ustrojstvu vojske. Dovoljno je napomenuti da je sam vojskovođa 
Slavko Kvaternik godine 1941. bio tek pričuvni pukovnik. 

U doba NDH u hrvatskoj vojsci bila su dva muslimana 
generala. Allah rahmetile general Junuz Ajanović bio je zapo- 
vjednik XII. divizije u Brčkom. Suđen je u Beogradu 1945. sa 68 
hrvatskih generala i viših časnika, te je obješen. Predsjednik suda 
bio je Miloš Minić, kasniji Titov ministar. Drugi general, Allah 
rahmetile Muhamed Hromić bio je pročelnik odjela u Ministarstvu 

oružanih snaga, te je imao preko sebe vezu s njemačkim voj- 
ničkim jedinicama na području Nezavisne Države Hrvatske. 
Izručen je 1945. iz Krumpendorfa (Austrija), mučen i obješen. 
Imao sam čast osobno poznavati ove naše hrabre hrvatske 
generale, jer su na kraju rata bili u gradu Brčko, gdje sam 
službovao kao upravitalj kotara. | 

U nastavku donosim imena nekih viših časnika Hrvata 
muslimana. Kod nekih donosim samo prezime, jer sam im 
zaboravio ime, što će čitatelji sigurno razumjeti, budući da je od 
tada prošlo četrdeset godina. Vjerojatno ima još dosta drugih 
hrvatskih časnika muslimanske vjere koje nisam poznavao. 
Prema tome, popis koji slijedi nije potpun, nego sadržava samo 
one kojih se sjećam. 


1. Pukovnik Osman Čengić, zapovjednik Konjaničkog sklopa u 


Novom Sarajevu, koga su partizani objesili 1945. 

2. Pukovnik Torlić, zapovjednik grada Banja Luka pred 
svršetak rata. Njegova sudbina mi je nepoznata. 

3. Pukovnik Ismet Muftić, vojnički muftija Hrvatskih oružanih 
snaga, obješen 1945. pred Poglavnikovom džamijom u Zagrebu. 
Džamija se nalazila na trgu Kulina bana (kasnije trg Žrtava 
fašizma), ali su Titovi partizani srušili njene minarete koje je 
sagradila Nezavisna Država Hrvatska. 

4. Pukovnik Alikadić, zapovjednik pješačke pukovnije. Pao u 
borbi 1941. na planini Ozren, kod Gračanice, 

9. Pukovnik Avdaga Hasić, zapovjednik XII. ustaškog zdruga i 
zamjenik zapovjednika XII. divizije u Brčkom. Izvršio samouboj- 
stvo s generalom Tomislavom Rolfom u Lavamindu (Austrija). 
Pokopan u mjestu Wolftsberg zajedno sa svojom suprugom. 

6. Pukovnik Ibrahim vitez Pjanić, zamjenik zapovjednika XII. 
ustaškog zdruga. 

7. Pukovnik Tanović, zapovjednik VII. pukovnije. Obješen 
1945. 

8. Pukovnik Husejin Biščević, zamjenik zapovjednika XIII. 
dobrovoljačke divizije. 

9. Pukovnik Semso Hasandedić, zapovjednik grada Sarajeva. 
Obješen 1945. u Sarajevu. 

10. Pukovnik Aganović, zapovjednik oružničkog krila za 
istočnu Bosnu. Osuđen na partizanskom sudu na 18 godina 
robije. Umro u zatvoru. 

11. Pukovnik Sevko Hajrović, sudac vojničkog suda. Obješen 
u Mostaru nakon rata. | 

12. Pukovnik dr. Muhamed Riđanović, liječnik, nestao na 
povlačenju. 

13. Dopukovnik_Akif Handžić, vojnički muftija Hrvatskih 
oružanih snaga za Bosnu i Hercegovinu. Obješen od partizana 
1945. na Baščaršiji u Sarajevu. 

14. Dopukovnik Muhamed Hadžietendić, zapovjednik tuzlan- 
ske dobrovoljačke pukovnije. Godine 1943., nakon izdaje 
pukovnika Sulejmana Filipovića, koji je grad i posadu predao 
partizanima, ovi su strijeljali Hadžiefendića. 

15. Dopukovnik Midhat Topčić, zapovjednik milicije u Posavini, 
Mučen i ubijen u Modriči. 

16. Dopukovnik Sirija Hadžić, zapovjednik mjesta u Požegi. 
Zarobljen 1944., strašno mučen (živ oguljen) u partizanskom 
zapovjednišivu Zvečevo, blizu Požege. 

17. Dopukovnik Ferid Cerić, zamjenik zapovjednika jedne 
domobranske pukovnije (ne sjećam se njezinog broja). 

18. Dopukovnik Đemidžić, zamjenik zapovjednika oružničkog 
krila za istočnu Bosnu. Osuđen na 16 godina robije i umro u 
zatvoru. 

19. Bojnik Hasan Saračević, zapovjednik bojne. 

20. Bojnik Nedžib Tafro, zamjenik zapovjednika dojavne škole 
u Požegi. Pričuvni časnik, u građanskom zvanju geometar. 
Godine 1941. u Foči "živ klan — nedoklan" i polumrtav bačen u 
Drinu. Spasio se čudom. 

21. Bojnik Ahmed Cerić, glavni opskrbni časnik XIII. divizije. 

22. Bojnik Osmanagić, zapovjednik operativnog odjela oruž- 
ničkog krila u Tuzli. 

23. Bojnik Tahir Alagić, proslavljeni zapovjednik XIV. oklopnog 
odjela 369. dobrovoljačke pukovnije. 

24. Bojnik Hasan Catović, zamjenik zapovjednika redarstva 
škole kod Samobora. 

Vjerojatno, kako, već napominjem u ovom članku, ova lista nije 
potpuna. Pogotovo mi nedostaju podaci iz zapadne Bosne i iz 
Hercegovine. Budući da sam popunjavao ovaj popis po sjećanju, 
prirodno je da se sjećam onih časnika koji su bili u istim krajevima 
U kojima sam službovao za vrijeme rata. Nadam se da će drugi 
Preživjeli pripadnici Hrvatskih oružanih snaga popuniti ovaj popis 
naše braće hrvatskih časnika muslimanske vjere. 

Miron Krešimir Begić 
HRVATI MUSLIMANI U VODSTVU NDH 


U broju 151 tromjesečnika Republika Hrvatska gosp. Ratimir 
Gadža piše o Hrvatima-muslimanima koji su bili viši časnici u 
Hrvatskim oružanim snagama. U tom popisu nalaze se dva 
generala i 24 viša časnika, ali sam pisac kaže da je nepotpun, jer 
ga donosi po sjećanju, pa zato poziva druge preživjele pripadnike 
Hrvatskih oružanih snaga da popune "ovaj popis naše braće 
hrvatskih časnika muslimanske vjere". 

lako sam bio premlad da bih mogao biti u hrvatskoj vojsci, 
godinama sam proučavao ulogu Hrvata-muslimana u Nezavisnoj 
Državi Hrvatskoj i zato donosim ovdje nov, dodatni popis onih koji 
su obnašali važne, pa i ključne položaje u hrvatskoj državi. 
Svjestan sam da ni taj popis nije potpun, ali svakako osvjetljava 
njihovu ulogu u borbi za očuvanje hrvatske državne slobode i 
nezavisnosti. 


1. HRVATSKE ORUŽANE SNAGE 
a) Zrakoplovstvo 


1. Bojnik Asim Nožić ("Orao"), istaknuo se na Istočnom bojištu. 
Strijeljan od partizana u Topuskom 6. V. 1945. 

2. Bojnik Adem, spominjan od partizana zbog svojih uspjeha u 
borbi. Odletio u Tursku, vjerojatno u nekoj misiji hrvatske vlade. 


b) Ustaška vojnica 


3. Bojnik Amir Ploskić, zapovjednik odjela sandžačke milicije. 
Sudjelovao u obrani Višegrada 1941., a poslije je bio gradonačel- 
nik Višegrada. * 

4. Bojnik Razim Šepilović, glavar stožera sandžačke milicije 
pukovnika Pačariza, koja je teško porazila crnogorske partizane u 
Plevlju. Obješen od partizana 21. 4. 1945. u Sarajevu. 

5. Pukovnik Sulejman ef. Pačariz, zapovjednik milicije, nestao 
u svibnju 1945. 

6. Bojnik Memišaga Džubur, starješina milicije Fazlagića Kule 
u Hercegovini. Odbio veliki četnički napadaj Mastilovića god. 
1943. 

7. Satnik Ćamil Krvavac, zapovjednik milicije Fazlagića Kule 
1943-1944. 

8. Satnik Kusturica, zapovjednik milicije u Ostrošcu kod 
Konjica. 
9. Ismetbeg Bektašević, osnivač milicije u Srebrenici 1942. 
10. Satnik Ibrahimpašić (Bihać), bivši narodni zastupnik 
HSS-e, poginuo kao dobrovoljac u Bosni. 
11. Omer Dautović, zapovjednik “Krajiške vojske" 1944-1945. 


c) Domobranstvo 


12. Dopukovnik Mahmed Sulejmanpašić, sudjelovao u obrani 
Travnika 1944. Zlostavljan nakon pada Travnika. 
d) Oružništvo 

13. Pukovnik Hasanagić. 


2, HRVATSKA DRŽAVNA VLADA 
a) Dopredsjednici 

Dr. Osmanbeg Kulenović, 1941. Iza rata osuđen na smrt. 
Osuda je izvršena 19. 6. 1947. 

Dr. Džaferbeg Kulenović, 1941.-1945. U izagnanstvu obavlja 
dužnost predsjednika Hrvatske državne vlade sve do smrti u Siriji, 
god. 1956. 

b) Ministri 

Ing. Hilmija Bešlagić, ministar prometa i javnih radova 1942.- 
-1943. Umro u emigraciji u Argentini. 

Dr. Mehmed Alajbegović, ministar skrbi za postradale krajeve 
od 1943. do 1944., a zatim ministar vanjskih poslova. 

Dr. Meho Mehičić, 1944.-1945. ministar skrbi za postradale 
Krajeve. Clan Hrvatskog državnog vodstva u Kavranovoj akciji 
(upad hrvatskih gerilaca u Jugoslaviju 1947.-1948.). Umro u 
emigraciji. 

3. VRHOVNI SUD NDH 


Asim Ugljen, predsjednik Vrhovnog suda 1944.-1945. Prije 
toga bio je državni vijećnik i državni tajnik. 
4. HRVATSKI DRŽAVNI SABOR 
a) Clanovi Sabora iz redova Hrvatske seljačke stranke 


Narodni zastupnik prof. Alija Šuljak (Zvornik) 
Narodni zastupnik Nesud Kulenović (Ključ) 

b) Članovi Sabora iz redova bivše JMO (Jugoslavenske 
muslimanske organizacije) 


Narodni zastupnik dr. Džaferbeg Kulenović 

Dr. Osmanbeg Kulenović 

Narodni zastupnik Hivzija Gavran Kapetanović (Sarajevo), 
drugi dopredsjednik Sabora i Veliki župan Velike župe Vrhbosna 

Narodni zastupnik Ismetbeg Bektašević 

Narodni zastupnik Feridbeg Cerić (Dvor) 

Narodni zaastupnik Bećir Đonlagić (Tešanj) 

Narodni zastupnik Ismetbeg Gavran Kapetanović (Sarajevo) 

Narodni zastupnik Ahmed Kurbegović (Gradačac) 

Narodni zastupnik Muhamed Omerčić (Tuzla) 

Narodni zastupnik Hamdija Sakimpašić (Rogatica) 

Narodni zastupnik Nazir Spahić (Zenica) 

Narodni zastupnik Mujaga Tafro (Foča) __ 

Narodni zasdtupnik dr. Ibrahim Krupić (Žepče) 

Narodni zastupnik Fetah Krupić (Krupa) 

Narodni zastupnik Zuladija Hasanefendić (Vlasenica) 


c) Članovi Sabora iz redova Ustaškog pokreta 
Ademaga Mešić 


5. USTAŠKI POKRET 
a) Doglavnik 


Ademaga Mešić, veletrgovac iz Tešnja. Pisac, prvak Musli- 
manske napredne stranke koja je surađivala s Hrvatskom 
narodnom zajednicom dr. Nikole Mandića 1907-1918. Clan Hrvat- 
skog državnog sabora. Dne 17. V. 1945. izručen od Engleza iz 
Austrije. Umro ubrzo u partizanskom zatvoru kao 80-godišnjak. 


b) Poglavni pobočnik 


Prof Alija Šuljak. Prije rata prvak HSS-e. God. 1941. povje- 
renik Glavnog ustaškog stana za Tuzlanski bazen. U emigraciji je 
1951. izradio Memorandum sveislamskom kongresu u Karačiju, 
Pakistan. 


c) Logornici 


Memaga Dautović, Velika Kladuša. Zapovjednik Prve krajiške 
bojne. Godine 1944. partizani mu prepilili živom ruke i noge. 

Bećir Lokmić, osnivač postrojbe Sarajevskog logora iz koje se 
razvila čuvena Crna Legija. Poginuo na Majevici 1941. 


s Bi 


pp 


Vlado Pandžić 


HRVATI | BOŠNJACI-MUSLIMANI U BiH 
U GODINI 1990.* 


Vjerojatno posljednji zavedeni Muslimani i vrlo rijetki Hrvati gube u 
godini 1989. “san o Jugoslaviji" kao "državi ravnopravnih naroda i 
narodnosti". Već na početku 1990. zgusnuti su velikosrpski crni 
prijeteći oblaci nad sudbinom svih u BiH koji nisu Srbi. Iskustvo, 
povijest — razum ukazuje: Hrvatima i Muslimanima je čvrsto zajedno 
u obrani od velikosrpske "aždahe" koja riga na sve strane mržnju, 
otrov u svojoj boljševičkoj i fašističkoj zaluđenosti. 

Tijekom 1989. BiH je sustavno razarao srpski fašizam. Gdje god su 
se Srbi osjećali jačima od Hrvata i Muslimana, nisu više htjeli ni 
osluhnuti teško oboljelu republičku vlast. Za njih postoji "samo volja 
srpskog naroda i majka Srbija". Raspad "svjetskoga boljševičkog 
carstva“ poticaj je velikosrpskoj politici da dokonča svoje žrtve kako 
ne bi propala "srpska šansa“. Bosnom urliču četnici, oštre kame i sve 
ih češće isprobavaju. Nisu nikada prikupljeni svi podaci o mrtvima, 
ranjenima, nestalima ni o požarima ni o eksplozijama. Velikosrpske 
gusle gude o "slavnoj srpskoj prošlosti" i izmišljenim zločinima svih 
naroda koji žive u srpskom susjedstvu. Svi su im krivi — svima 
namjenjuju kazne. Najavljuju se i čine zločini, počinje genocid. Hrva- 
tima i Muslimanima opasno je prolaziti kroz neke gradiće, sela pa i 
cijela područja BiH. Svagdašnje su velikosrpske demonstracije protiv 
“ustaško-fundamentalističke koalicije koja podupire Šiptare i druge 
protiv Srba i Srbije". 

Cijelom je svijetu bilo na početku 1990. jasno da umjetna tvorevina 
Jugoslavija ide prema kulminaciji raspada, ali njezini tvorci, u skladu 
sa svojim starim sebičnim interesima, nastoje joj spriječiti smrt. 
Podupiru predsjednika SIV-a Antu Markovića, ali više obećanjima 
nego konkretnom pomoći. Vlastima poslušna sredstva priopćivanja 
proglašavaju ga "čovjekom godine 89", ali nemaju u njega povjerenja 
ni Hrvati ni Bošnjaci-Muslimani dok im se kama približuje vratovima. 





" Nastavak iz 186. broja Republike Hrvatske. Tekst je pisan prije prihvaćanja 
Ustava Federacije BiH na Ustavotvornoj skupštini u Sarajevu, 30. ožujka 1994. 
prema kojemu se Muslimani nazivaju Bošnjacima. Prihvaćam taj naziv, ali u skladu 
S običajima u ovom razdoblju privikavanja na novi naziv, uostalom kako to čine 
bošnjački političari i gotovo sva sredstva priopćavanja, rabim u ovome tekstu i nazi- 
Ve Bošnjak-Musliman i samo Musliman gdje mi se činilo prikladnim za današnje 
razumijevanje teksta. 

Pratimo kronološki odnose Hrvata i Bošnjaka-Muslimana u okružju 
glavnih događanja u BiH i širem okružju. Na ulasku u 1990. zajednički 
im je strah, zebnja pred istim agresorom, potaknuta zajedničkim 
iskustvima; zajedničke uspomene na zajednički otpor; pogledi na 
Hrvatsku i Sloveniju gdje se razmahao višestranački život; zajedni- 
čke nade u opstanak na svojim ognjištima i slobodi bez četničkih 
prijetnji i Zločina. 


Unatoč velikosrpskim tvrdnjama i napadajima, ne postoji na 
početku 1990. koalicija između Hrvata i Bošnjaka-Muslimana u 
uobičajenom značenju toga pojma. Hrvatski i muslimanski komunisti 
nisu imali hrabrosti za tu potrebu, osim ponegdje na lokalnoj razini, 
premda su dobro osjećali zajedničke nevolje i prepoznavali grozo- 
mornu sudbinu. Ostalima je to onemogućavano, ali mnogi su je željeli 
i planirali i u hrvatskom i muslimanskom narodu. Poticala su ih svag- 
dašnja događanja. Najprikladnije je reći da su postojale dvije su- 
protstavljene strane, s gotovo cjelovitim narodnim korpusima: 1. Srbi, 
redovito homogeni u antihrvatstvu i antimuslimanstvu, simpatizeri i 
promicatelji velikosrpske šovinističke politike Slobodana Miloševića 
i drugova; 2. Bošnjaci-Muslimani i Hrvati (i ostali) koji su protiv te 
politike — uz sve ostalo što ih povezuje i svrstava na zajedničku 
stranu. Sto veća razmicanja i po mogućnosti suprotstavljanja na toj 
drugoj strani u osnovi je srpske strategije ostvarivanja "Velike Srbije". 
Zadaća je svih Srba: ne dopustiti povezivanje, zajedničku obranu 
Hrvata i Bošnjaka-Muslimana. 

| hrvatski i muslimanski narod osjeća srpska nedjela na vlastitoj 
koži i zna što je potrebno u zajedničkoj nevolji. Vladajući hrvatski i 
muslimanski komunisti nemaju pravih odgovora pred narodom i sve 
nespretnije skrivaju svoje beznađe. Simbolično: sarajevsko Oslobo- 
đenje prestaje objelodanjivati parolu u zaglavlju: "Druže Tito, mi ti se 
kunemo!" | 

Velikosrpski šovinizam užasava: pijano je dvotjedno srpsko ludilo u 
BiH tijekom slavljenja kršćanskih blagdana po julijanskom kalendaru ili 
kako oni u skladu sa svojim prisvajateljskim običajima kažu "Srpskog 
Božića" (7.1.) i "Srpske nove godine" (14.1.); gradovi, posebice 
Sarajevo i Banja Luka, postaju predavaonice o "srpskoj ugroženosti“; 
sipaju se prijetnje na prijedloge iz Hrvatske i Slovenije (7.1.) za 
promjenu Ustava SFRJ; ratničkim pokličima žele isprepadati Hrvate u 
Tomislavgradu (tada Duvnu) i zapadnoj Hercegovini nakon narodne 
pobune (6.1.) protiv postavljanja "zagonetnog akceleratora“ i 
istaknuća političkih zahtjeva. 

Komunisti se obrušavaju na _ sve što je hrvatsko: udaraju po 
hrvatskoj političkoj emigraciji i hrvatskim novoosnovanim političkim 
strankama. Nastoje Muslimane suprotstaviti Hrvatima, a iz Sekovića, 
"najsrpskije opštine na svetu“, s ironijom se javlja užasavajuća mržnja. 
Komunisti su još tada — posljednji put složni. Odlazak izaslanstva CK 
SK BiH u Beograd na 14. izvanredni kongres SKJ (20.-23.1.) već je 
najavljivao "pucanje šavova", a nakon sudara dviju opcija, prven- 
stveno slovensko-hrvatske i Miloševićevaca, povratak u Sarajevo bio 
je u znaku razlaza za sva vremena, raspada cijeloga "boljševičkog 
carstva“. Pokušali su bh-komunisti i s nekim svojim inicijativima, ali 
jugoslavenski komunizam umire, umire Jugoslavija. 


Prvi put nakon pet desetljeća dijele se i komunisti u BiH. Konac 
siječnja i veljača prolaze u nemilosrdnim prepirkama izvoditelja 
velikosrpske politike — srpskih komunista koji su odbacili krinke s 
muslimanskim i hrvatskim komunistima. Ima i nekoliko iznimaka — na 
jednoj i drugoj strani. Desimir Medović, glavni velikosrpski "komu- 
nistički vojvoda", dohvatio se na 3. sjednici CK SK BiH s Nijazom 
Durakovićem koji nudi ostavku "ako je njegova riječ na Kongresu bila 
štetna i pogrešna", a prihvaćao je prekid Kongresa i u međuvremenu 
Kongres SK BiH. Rodilo se i pismo protiv "separatista, cijepanja 
Partije, razbijanja države". Srpski komunisti su za obnovu KPJ, 
brisanje federalnih država (republika) u Jugoslaviji. Tzv. JNA iskazuje 
sve češće brigu za "partijsko zdravlje" uz tragikomične izjave da "nije 
Komunistička, već jugoslovenska, narodna". 

Nema više tajni ni čekanja: Hrvati se politički organiziraju. 
Hrvatska demokratska zajednica (HDZ) neusporedivo je najus- 
pješnija, slijedi Hrvatska kršćanska demokratska stranka (HKDS) sa 
značajnim članstvom, pa Hrvatski demokratski savez (HDS), a druge 
su se hrvatske stranke (HSS, HSP i HMDS) naknadno priključivale i 
stvarale svoje inicijativne odbore i podružnice. Muslimani najavljuju 
osnivanje svojih stranaka. Ima pokušaja osnivanja zajedničkih 
hrvatsko-muslimanskih stranaka. 


Narod se sve ubrzanije stranački organizira (prvenstveno Hrvati), a 
preostali komunisti više ne zatvaraju vrata tijekom svojih učestalih 
rasprava. Sve se zna. Milošević i drugovi ne odstupaju od "Velike 
Srbije“, a malo je suparnika koji će se uhvatiti s njima u koštac. U 
Hrvatskoj i Sloveniji užurbane su pripreme, predizborna kampanja, za 

prve višestranačke demokratske izbore. Neće ni Hrvati ni Muslimani 
U BiH živjeti u srpskom ropstvu. Poslušni komunisti nerijetko zabra- 
njuju stranačke skupove. Početak je proljeća u pravom rascvjetavanju 
višestranačja. Novi hrvatski i muslimanski političari surađuju. 
Potpomažu se. 


IV. 


. Na početku travnja raspada se "socijalistički sindikat" u BiH. U 
Sirokom Brijegu (tada Lištici) zabranjen skup HDZ-a, ali HDZ se 
unatoč tome organizira (1. 4.). Kraj Srebrenice, u Skelanima burna 
događanja: Muslimani, potpisani imenom i prezimenom, optužuju Srbe 
koji ih uporno maltretiraju. Optužiti Srbe — dotle je bila nepoznata 
hrabrost. Iz Titova Drvara (službeni naziv po želji tamošnjih srbo- 
četnika) poručuju (u partizane preobučeni četnici na koncu drugoga 
svjetskog rata) da mora opstati "jugoslovensko jedinstvo". Iz njihove 
poruke razgovjetno se čita da su za "Veliku Srbiju" iz koje bi se moglo 
pustiti Slovence. Prijeti se Hrvatima i Muslimanima — podjednako. 

etiri dana poslije iz Šekovića dolazi osuda komunističkog bh- 
izaslanstva na Kongresu. Ukratko: "Slušajte Miloševića ili će se svako 
protivljenje životom platiti!“ 

U nedjelju, 22. travnja u Hrvatskoj višestranački izbori. Iz BiH 
Hrvati i Muslimani gledaju sa simpatijama i nadom. Isti dan u 
"Fočatransu" u Foči — žestoki štrajkaški okršaji. Mladi četnici ne 
skrivaju da bi u prvoj prilici ponovili klanja koja su u tom kraju činili 
njihovi "đedovi" nad Muslimanima. 

Odlazi još jedan politički boljševički izum: Savez socijalističke 
omladine. Raspad. | 


V. 


Svibanj: U Velikoj Kladuši, povratnik iz zatvora nakon montiranog 
sudskog procesa, Fikret Abdić olako preuzima vlast. Ima potporu 
muslimanskog i malobrojnog hrvatskog pučanstva (5. 5.). Sarajevsko 
Oslobođenje piše o "okupaciji Republike“: napada prvenstveno HDZ i 
druge hrvatske stranke, a to što Srbi čereče BiH, ne imenuje se 
velikom opasnošću. SPO i njegov predsjednik Vuk Drašković — u 
Ključu, pa Nevesinju — dijele BiH na četiri dijela: Hrvatima i 
Muslimanima malo, a Srbima gotovo sve. 

U Sarajevu, 26. svibnja — Osnivačka skupština Stranke demo- 
kratske akcije. Skupštinu je pripremao Inicijativni odbor kojemu je na 
čelu dugogodišnji politički robijaš Alija Izetbegović. Izabran je za 
predsjednika SDA. Prvi je dopredsjednik Adil Zulfikarpašić. Skupu su 
nazočni ponajugledniji muslimanski intelektualci. Naglašavan je iden- 

titet muslimanskog naroda, a rasprava o "bošnjaštvu" je odgođena. 
SDA je protiv cijepanja BiH, za cjelovitost u postojećim granicama. 
Kritiziran je sporazum Cvetković-Maček. Skupštinu su pozdravile 
hrvatske stranke: HDZ, HSLS, HSS i HDS. HDZ — podupire BiH u 
njenim granicama; HSLS — zalaže se za konfederaciju. Slovenski 
DEMOS — također se na skupštini zalagao za Konfederaciju. Srba 
(službeno) nije bilo na skupštini, ali su je brzo označili kao susret 
srpskih neprijatelja. 

U siječnju započeti i brzo prekinuti 14. izvanredni Kongres SKJ 
imao je svoju službenu“ komičnu završnicu 28. svibnja u Beogradu u 
organizaciji miloševićevaca. Privremeno oživjeli pojedini bh-komunisti 
KI su tamo nakon žestokih iscrpljujućih svađa da bi zatim tresnuli na 
zemlju. 


VI. 


S toplijim danima zagrijavala se i politička pozornica. SDA velikom 
brzinom umnožava svoje članstvo i širi se diljem BiH. Ne ostvaruju se 
najave o osnutku novih muslimanskih stranaka. U sjeverozapadnoj 
Bosni jedino je aktivna Hrvatska muslimanska demokratska stranka 
(HMDS). Hrvatske su stranke brojnije: HDZ ima već svoje članstvo pa 
i ogranke u gotovo svim mjestima u BiH gdje žive Hrvati. Iznimno je 
velika popularnost predsjednika Franje Tuđmana. Neusporedivo s 
HDZ-om, posebice nakon preuzimanja vlasti u Hrvatskoj, značajno 
članstvo okuplja HKDS — Hrvatski demokršćani. Ojačavaju HDS i 
HSS. Stvaraju se dvije hrvatske "bh-domaće" stranke: Demokratska 
zajednica (Derventa, Grude, Bos. Brod, Bugojno i dr.) i Hercegovačka 
demokratska zajednica (Čitluk). 

Hrvati i Muslimani u okviru novih stranaka dobro politički komu- 
niciraju. Rašković nastoji ukorijeniti svoj SDS u BiH i često je cilj 
napadaja njegovih novih suradnika — upravo hrvatsko-muslimanska 
politička komunikacija. Alija Izetbegović izjavljuje da je njegov "ukus 
na strani konfederacije" (27. 6.). 


VII. 


Izbori u BiH nisu još na vidiku, ali vrši se pritisak da Skupština BiH 
donese dugo čekane odluke. Donedavni komunisti kreću u osnivanje 
novih stranaka: Socijalistički demokratski savez BiH (1. 7.) s Mirkom 
Pejanovićem na čelu, jednim od rijetkih srpskih političara koji će 
inzistirati na cjelovitoj BiH. Komunistička jezgra preimenuje se u 
Stranku demokratskih promjena (SDP), odbacuje jednog od glavnih 
Srpskih komunista Jovana Šarca, nakon duge njegove šovinističke 
djelatnosti, ali i prijeti — za ravnotežu — Muhiću i Filipoviću. 

Srpska demokratska stranka (SDS), koja će odmah na osnutku 
rušiti demokratska načela, osniva se 12. srpnja u Sarajevu. Karadžić 
je izabran za predsjednika i porazio suparnika Vladimira Srebrova, 
voditelja političkog podmlatka "Mlada Bosna". Naglašen je oštrim 
tonom cilj stranke — federativna Jugoslavija, "a u slučaju da taj cilj ne 
bude ostvarljiv, stranka će se boriti za demokratski odgovor srpskog 
naroda“. Uz prijetnje takve vrste svemu "antisrpstvu i antijugosla- 
venstvu" najjasniji je Opačić iz Knina: "Ako ne budemo imali 
Jugoslaviju, imat ćemo Liban." Među gostima je (u svoje ime) govorio 
samo jedan hrvatski književnik iz Sarajeva. Premda Srba nije bilo na 
osnutku SDA, osnivačku je skupštinu SDS-a pozdravio Izetbegović. 
Istakao je da će SDA biti za razumnu federaciju ili konfederaciju, a 
njegove su riječi popraćene traženjem dodatnih obrazloženja. Upućen 
je malo zatim SDS-ov odgovor Hrvatima, Muslimanima i drugima da “u 
slučaju konfederacije ne mogu se priznati brozovske granice“. 

Srpanjsku vrućinu SDS će pojačavati svojim prijetećim, agresivnim 
nastupanjem po BiH. Miloševićeve i Raškovićeve su slike najbrojnije 
na njihovim skupovima. Ubuduće gdje god je SDS, tu su urlanja, 
tučnjave, premlaćivanje nesrpskog pučanstva. 

Fuad Muhić je vođa novoosnovane Republikanske stranke (17. 
7.). Izjavljuje: "Opstanak BiH životno zavisi od povezanosti sa 
Slovenijom i Hrvatskom." 

Ante Marković, osnivač Reformskog saveza za Jugoslaviju, 
najavljuje na skupu na Kozari (30. 7.) da će pobijediti u BiH. Neuspjeh 
mu se već sluti na početku. 

, Proglašeni "amandmani na Ustav SRBiH" (31. 7.) pa bi se izbori 
mogli održati. Isti dan oštri napadaji iz CKSKBiH-SDP-a na "koaliciju 
SDA-HDZ". 


VIII. 


Na početku kolovoza ošira razračunavanja: SDA s komunistima 
Muslimanima, a hrvatske stranke s komunistima Hrvatima. Većina 
komunista Srba uključuje se u SDS (bez obračunavanja). | 

HDZ u prvoj polovici kolovoza organizira svakodnevno velike 
skupove diljem BiH. Ostale hrvatske stranke zaostaju. U Sarajevu, 18. 
kolovoza, veleban hrvatski skup: Osnivačka skupština HDZ BiH. Više 
od tri tisuće predstavnika općinskih odbora HDZ-a i gostiju. HDZ je za 
suverenu BiH s ravnopravnim narodima i konfederativnu Jugoslaviju. 
U predsjedništvu i drugim stranačkim tijelima gotovo je četvrtina osoba 
s muslimanskim imenima. Za predsjednika je na neobičan način 
izabran Davor Perinović — bez jedinstvene potpore i u okolnostima 
koje nisu obećavale odmah političko jedinstvo hrvatskog naroda u 
BiH. Skupštini su bili nazočni predstavnici većine hrvatskih stranaka 

ai onih u iseljeništvu. Posebice zamijećen pozdravni govor Hrvatske 
republikanske stranke (danas Hrvatska republikanska zajednica). U 
ime SDA pozdravljaju dopredsjednici Adil Zulfikarpašić i Muhamed 
Filipović. Uzvraćeno im je dugotrajnim, žestokim pljeskom i 
oduševljenim povicima. Zulfikarpašić: "Na putu stvaranja demokratske 
BiH Hrvati će biti najveći saveznici Muslimanima i na to će se 
savezništvo ići." 

Sarajevski radio i televizija uz niz zlobom obojenih vijesti i 
komentara posebice naglašuju "najavljenu hrvatsko-muslimansku 
koaliciju“ koja jedino može biti usmjerena "protiv trećeg: Srba u BiH". 
Na izlascima iz Sarajeva i dalje uz ceste gdje se osjećaju jakima, Srbi 
M ratsk | Pore ire udaraju po autobusima i automobilima 

s hrvatskim zastavama) kojima se prevoze sudionici i 
ME lino HDZBiH. j p ionici osnivačke 

Sljedeći dan Vuk Drašković je htio osnovati SPO u Foči na 48. 

obljetnicu stravičnoga četničkoga pokolja Muslimana. Prvi put 
zabranjen je četnički, velikosrpski skup u BiH. Foča se već godinu 
dana odupire velikosrpskim osvajačkim pohodima. 
Kolovoz protječe u pojačavanju političkih okupljanja. Gdje god žive 
izmiješani Hrvati i Muslimani, predstavnici SDA i HDZ dolaze jedni 
drugima kao dragi gosti. Nekoliko puta je zamijećeno, i na skupovima 
SDA b HDZ, pojedini govornici demantiraju postojanje "bliskih veza" 
SDA i HDZ odgovarajući na žestoke prigovore SDS-a i lijevih 
stranaka: komunista i njihova političkog potomstva. SDS vrlo rijetko 
prihvaća gostovanja na skupovima SDA i HDZ-a. 

Perinovića ne dočekuju na nekim skupovima HDZ-a s odo- 
bravanjem. Pogoršava svoj položaj izjavama (u daljini gdje je u 
posjetu hrvatskom iseljeništvu), ali je HDZ okupio već izrazitu većinu 
Hrvata u BiH. Na koncu kolovoza i SDA, prema procjenama, ima uza 
se većinu Muslimana. Po mišljenju (stranih) raščlanitelja političkih 
prilika, SDS nastoji što jače suprotstaviti Srbe Muslimanima i 
Hrvatima. Markovićevi "reformisti" kao i sve lijeve stranke — unatoč 
promidžbi bh-sredstava priopćavanja i JUTEL-a — već je dobro 
razvidno, loše će proći na izborima. 

. Ostaju dva i pol mjeseca do povijesnih odluka: višestranački su 
izbori 18. studenoga 1990. 


(Nastavak u sljedećem broju) 


Zlatko Posavac 


KNJIŽEVNOST S PREDUMIŠLJAJEM 
(Il. dio) 


Političke implikacije kod književnika Ivana Aralice s obzirom 
na probleme Bosne, islama i hrvatske dijaspore 

Kao što insuficijentni način pisanja i mišljenja književnika Ivana 
Aralice (u daljnjem tekstu radi kratkoće samo s inicijalima: književnik 
I. A.) na temu islama i posebice Bosne nije naprosto indiferentan, 
nego je uvredljiv za muslimane, a u mogućim posljedicama opasan i 
za Bosnu i za Hrvatsku i za Hrvate uopće, tako je isto i uvredljivo, s 
nimalo bezazlenim posljedicama, ono što piše o hrvatskim 
iseljenicima, emigraciji, o egzodusu i progonstvu Hrvata diljem 
svijeta. Tko iole poznaje problem kojeg se tako zdušno prihvatio 
"razmatrati", pa i "rješavati" književnik I. A., odmah će po naslovu 
znati kako su i ti "ogledi" na "znanstvenoj" podlozi — književnost s 
predumišljajem. Barem oni Osvrti na hrvatsku dijasporu. Svejedno je 
li riječ o Australiji i Južnoafričkoj Uniji ili pak o dijaspori u SAD-u i 
Kanadi. Indikativna je već i činjenica kako je dijaspora u Južnoj 
Americi, kao i glavnina europske dijaspore u Njemačkoj, prešućena. 

Načelno književnik I. A. ima pravo što se u naslovu odlučio za 
termin dijaspora. Ali na žalost, razlog njegove odluke ne leži u 
okolnosti što je to doista logički najviši rodni pojam (genus proximus) 
u potencijalno generalnoj definiciji za sve specifične njegove 
varijante i slučajeve, izraz "dijaspora" književnik I. A. uzima zato što 
je relativno neutralan. Pa iako će književnik I. A. — s predumišljajem 
— prodiskutirati druge moguće termine (kao npr. onaj "euforični" 
"raseljena Hrvatska“, zatim emigracija, termin koji su, kako kaže 
književnik I. A., "zloupotrebljavale“ socijalističke vlasti — razlikujući 
npr. običnu emigraciju, "ekstremnu emigraciju", "ekonomsku" i 
"političku" emigraciju, te eufemizam "gastarbajteri" na "privremenom 
radu' itd.), on se na kraju ipak odlučuje za termin dijaspora "zbog 
egzaktnosti"! A od samog je početka transparentno, upravo iz 
vlastitih mu razmatranja, kako termin dijaspora književnik I. A., 
ponovimo, uzima zbog njegove relativne neutralnosti. 

Dijaspora, naime, kao riječ, pojam i činjenica svojom obuhvat- 
nošću prikriva bitno različite tipove iseljeništva čiji sadržaj oscilira 

od pustolovnosti, kolonijalizma, no i onog doslovnog trbuhom za 
kruhom, zatim također karijerizma ili opsjednutošću novcem, pa sve 
do izbjeglištva i prognaništva, do zatraženog političkog azila. Aralica 
upravo namjerno želi ukloniti različitost emocionalne punoće koju 
ima svako iseljeništvo; još više, navlastito ukloniti svaki afektivan 
naboj. Diferencijaciju i određenost; dakle uvid u istinu. Zato u svojem 
"književnom" tekstu zaziva "egzaktnost"! 

Bilo bi zaista pretjerano kada bi se u hrvatskoj dijaspori vidjelo 
neku posebnu sudbinu nekog "izgnanog" ili "obilježenog" naroda. No 
isto tako nije baš precizno ako se tvrdi kako hrvatska emigracija 
"nije na evropskom kontinentu usamljena pojava". Ako hrvatsko 
iseljeništvo ima sličnosti s irskim (ili s iseljeništvom nekih baltičkih 
zemalja), postoje na primjer velike razlike u naseljavanju (!) 
Britanaca i Francuza u Sjevernu Ameriku i između iseljenja u 
Ameriku na primjer Nijemaca i Poljaka. 

Književnik I. A. čak izričito kaže kako u postojanosti (perpe- 
tuiranju!) hrvatske dijaspore ne treba gledati nešto tragično. 
Naprotiv, u tome književnik I. A. "prepoznaje" izraz vitalizma i 
zrelosti toga naroda. Cak dodaje: "Tretiramo li dijasporu isključivo 
kao nesreću i kratkotrajnu, neželjenu pojavu, i nehotice vrijeđamo 
narod koji u njoj živi..." (str. 69-70). Cinizam te rečenice ublažava 
jedino riječ "isključivo", budući da dijaspora zaista nije i ne može 
uvijek biti samo i jedino nesreća... 

Objekcija o neutraliziranju emocionalnih boja pojedinih riječi, 
njihovih značenja, pravoga smisla i afektivnih naboja kad je u pitanju 
hrvatska dijaspora, nije ni usputna ni slučajna. Neutralizacijom 
književnik I. A. doista s predumišljajem prikriva da je hrvatska 
dijaspora svojim najvećim dijelom uistinu impregnirana tragičnošću 
nacije, kako s obzirom na domicilni narod koji je ostao u zavičaju, 
tako i s obzirom na one koji su rasuti po svijetu. Naime, hrvatska 
dijaspora samo je iznimno čin pustolova i pokušaja da bude 
realiziran "san o sreći"; nikad kolonizatorska, konkvistadorska i 
osvajačka. To nije nevažno naglasiti. Hrvatsko je iseljeništvo ipak u 
biti uvijek političko, čak i onda kada je samo ekonomsko. 

Tragika je hrvatskog iseljeništva u tome što je u moderno doba 
zapravo svagda riječ o emigrantima (ekonomskim i političkim, što 
Često ide zajedno), o izbjeglicama i prognanicima. Ali to nisu 
kriminalni bjegunci pred slovom građanskog zakona, nego ljudi koji 
bježe od političkih i političko-ekonomskih nevolja, raznolikog, 
Širokog raspona egzistencijalne ugroženosti, onemogućenosti u 
Svojoj vlastitoj zemlji. Od stradanja i progona. Odvajanje od ognjišta, 
zavičaja i domovine radi očuvanja golog života uvijek je bolno, 
Impregnirano tragikom. Kad se i očuva ponos, to je odvajanje uvijek 


miš sas 


opterećeno mnogim poniženjima. Aralica nastoji prikriti, jer piše 
"književnost s predumišljajem", da se njegov "treći seobeni val" 
sredinom 20. stoljeća povijesno zbiva kao izuzetno tragična, bolna i 
krvava, nasilna emigracija Hrvata. Bleiburg je 1945. kao neposredno 
nasilje duboke tragike, možda najintenzivnije u čitavoj povijesti 
hrvatskog iseljeništva. No tu, najednom, književnik I. A. "neopazice" 
prestaje operirati s neutralnim pojmom, postaje pristran, krivotvori i 
vrijeđa hrvatske iseljenike. "Treći seobeni val... je... na australsko 
kopno doveo ratne gubitnike, intelektualce i seljake, koji su 
sudjelovali u vojsci, administraciji ili samo u nesreći hrvatske države 
kvislinškog (? — op. Z. P.) tipa. Oni su u sebi nosili... povredu od 
poraza..." (str. 198). 

O mnogo čemu bi ovdje valjalo prozboriti, ali književnika I. A. (i 
mnoge druge) treba upozoriti da ljudi NDH nisu "izgubili rat" niti je 
hrvatska ustaška i domobranska vojska ikad poražena — naprotiv: 
svi oni koji se ne uspješe dokopati emigracije, na prevaru su, pod 
pritiskom Zapada (Engleza), izručeni na krvavu milost i nemilost 
jugoslavenskih komunista, pretežno Srba. Zbio se ratni zločin i 
flagrantno cinično kršenje međunarodnih norma, ljudskih prava i 
elementarnog ratnog prava 20. stoljeća. 

Baš zato što hrvatski egzodusi bijahu ili s krvavim ishodom ili 
spašavanje golog života i samo djelomice iz želje za boljim životom 
negdje drugdje, a zbivahu se kod Hrvata u sjeni "prijetnje da se kao 
mali narod bez vlastite države raspe po svijetu i potone u ljudskoj 
masi" (1. A., str. 69), nameće se da treba uočiti baš onaj trenutak koji 
hrvatskoj dijaspori u pojmovnom smislu onemogućuje izostavljanje 
afektivne, tragične i emocionalne obojenosti, jer je u svim 
fenomenima hrvatske dijaspore i ta komponenta; čak i kad je samo 
iseljeništvo, pojedinačno i zajednički, ne osvještava i emocionalno 
ne doživljava kao trajno takvu. Zar je moguće prešutjeti čeznuća za 
domovinom, sentimentalnu čežnju za zavičajem, sjetno sjećanje na 
“old country", Heimweh? | onda kad se zatomljuje, "potiskuje", 
*racionalizira“, prebolijeva! U tim se emocijama obnavlja volja 
vlastitog opstanka i opstanka domovine, vitalnost nade i opiranje 
propadanju ili nestanku. Za Hrvate je i hrvatsku dijasporu to važan i 
sve više i više osviješten trenutak. 

Riječ je o spoznaji kako postoje nastojanja da poznat ili Nepoznat 
Netko taj mali hrvatski narod s predivnim europskim zavičajem ako 
je ikako moguće zbriše s lica zemlje, tj. izbriše sa svih europskih i 
svjetskih zemljovida. Nu književnik I. A. ne voli zemljovide, ne želi o 
njima raspravljati, pa zato svim romantičarima i sentimentalnim 
tipovima muški tvrdi: "emotivni mi se nanosi oko dijaspore čine 
neproduktivnima“ (str. 217). Ipak, nije li Matošev stih "I dok je srca 

bit će i Kroacije" bio nada i dijaspori i nama u mraku obje 
Jugoslavije? 

Zato je indikativno i simptomatično da hrvatski književnik I. A. u 
svojoj težnji za egzaktnošću nije razmotrio i hrvatsku riječ "iseljenik“. 
Etimološki bi to, doduše, makar i u pučkoj etimologiji, mogao biti 
čovjek izseljenik, onaj koji se izselio iz svoga sela. Značenje je 

ojmovno složenije, a kao riječ ima formiran smisao u standardu 
hrvatskoga književnog jezika. Apsurd i "predumišljaj", tip "analize“, 
"egzaktnih" i "znanstvenih" pogleda hrvatskog (!) književnika I. A. 
dolazi do izražaja u njegovoj "egzaktnoj" "teoriji" o četiri glavna vala 
hrvatske dijaspore. lako nije jasno je li riječ o hrvatskom iseljeništvu 
u Australiji i Južnoafričkoj Uniji ili općenito o hrvatskoj dijaspori — 
budući da to književnik I. A. s predumišljajem (a vjerojatno, 
popratno, iz intelektualne insuficijencije) neprestano, donekle i 
namjerno radi zamućivanja miješa — ta bi njegova historiografska 
"teorija" djelovala uveseljavajuće budalasto i humoristično kada se 
ne bi radilo o tragičnim istinama i zbivanjima. 

Svoju punu egzaktnost demonstrira književnik I. A. u popisu 
početnih impulsa hrvatskoj emigraciji. Zato citiramo: "Prvi seobeni 
val zbio se na početku stoljeća, (kurziv Z. P.) kad se država iz koje 
su se Hrvati iseljavali u stranom svijetu zvala Austrija, a oni bili 
identificirani kao Austrijanci. Taj val je izazvala pojava filoksere 
(kurziv Z. P.) o kojoj danas jedva da štogod znamo i koju smo malo 
kad okrivljavali za iseljavanje" (str. 194). Citirana rečenica 
plauzibilno demonstrira kako je "znanstvena" esejistika književnika 
I. A. vođena predumišljajem prikrivanja, jer on smatra "egzaktnim" 
otkrićem nešto čime želi prikriti hrvatsku političku tragiku čak i u 
vrijeme kad je ona doista mogla biti, a dijelom je već i bila shvaćena 
politički. To početno prikrivanje introdukcija je i polaganje temelja za 
kasnija prikrivanja i falsifikate, iskrivljavanje i vlastitu dogmatsku 
pristranost. | nepravednost. Povijesna je činjenica da je u vrijeme 
"prvog vala“ seobe (po I. A.) u punom jeku inauguracija političkih i 
kulturnih "naprednjaka“ i "novog kursa", da na vlast u Hrvatskoj 
dolazi hrvatsko-srpska koalicija. 

Pojava filoksere, ako se stvarno zbila u početku 20. stoljeća, 
doista je zanimljiva i ozbiljna stvar. Ali u kontekstu o kojem govori 
književnik I. A. zapravo je — dakako neslani — vic. Prvi se val po 
književniku I. A. zbio u početku 20. stoljeća zbog filoksere. "Za 
poluditi", "za crknut", rekli bi Zagrepčani "po domaču“, u domaćem 
slengu. Kako će svome čitatelju književnik I. A. — pisac, Kojem 
obrazovanje i kultura, no također i poznavanje književnosti, čak i 
hrvatske, (bez obzira što o tome misli dr. I. Frangeš) nisu baš jača 
strana — objasniti da je upravo hrvatski književnik, s kojim doista 

možemo bez kompleksa u “europski i svjetski kontekst", Silvije 
Strahimir Kranjčević u svojim Uskočkim elegijama napisao i pjesmu 
iseljenik anno Domini 1898. godine!? U koji to val (valjda nulti val?) 
Araličine teorije pripada pjesma S. S. Kranjčevića? Što je s 
egzaktnošću? A u prvome stihu Kranjčević ne spominje ni SAD ni 
Kanadu, a još manje Australiju i Južnoafričku Uniju, nego eksplicitno 
govori o Brazilu, dakle, o Južnoj Americi, kontinentu koji književnik I. 
A. prešućuje. Vidrićeva pjesma o iseljenicima pod naslovom Aoblje 
objavljena je 1901. u reprezentativnom časopisu "Život". Zar Vidrić 
vidi Roblje kao roblje — zbog filoksere? Odmah 1901? Pitamo se 
poznaje li, doista, kako i koliko književnik I. A. hrvatsku književnost? 
(Matoševa balada Iseljenik nastala je kasnije, 1911., ali smisaono u 
njoj ni traga trabunjanju o filokseri.) 

Hrvatski književnik I. A. možda najviše vrijeđa hrvatsku 
emigraciju kad njenu nacionalnu i političku svijest naziva — 
fosilnom. Medusobna politička razmimoilaženja i sukobljavanja, čak 
i mnoge nedaće dijaspore, književnik I. A. pripisuje pomanjkanju 
informacija, "zatvaranju" u vlastite ideale i, naravno, gubitku 
kontakta sa životom i realnim zbivanjima u svijetu. Književnik I. A. 
zaboravlja (a vjerujem ne želi ni raspravljati o tome) da nije hrvatska 
dijaspora živjela u informativnoj blokadi, nego da smo u toj blokadi 
živjeli mi u domovini. Trostrukoj. U informativnoj izolaciji: 
komunističkoj, srpskoj i jugoslavenskoj. | to u svakom od tih 
slučajeva na sva tri bitna plana: nacionalnom, političkom i kulturnom. 
| to će stoga možda biti, dakako, samo jedan od razloga da 
književnik I. A. osuduje što se hrvatska dijaspora dijeli (pa i 
sukobljava) kao hrvatska i kao "jugoslavenska". Koju je ulogu pri 
tome igrao književnik I. A., govori činjenica što je on Hrvate, koji su 
ga upozoravali na jugoslavenski orijentirane ljude, smatrao — 
denuncijantima. | bez kompleksa je 1993. u povodu toga napisao: 
"Gotovo svi koje sam upoznao (na putovanju kroz dijasporu) i koji su 
bili od nekog značenja bili su 'jugoslaveni'"" (str. 205). 

Optužujući dijasporu da fosilizira politiku, da je fosilizirala 
(preživjelu) vlastitu političku svijest, književnik I. A. posiže za 
uspješnom prastarom inverzijom. Vlastitu fosiliziranost, siromašni 
šematizam mišljenja pripisuje drugima, jer sam ne poznaje 
drugačije, vitalnije, dinamičnije načine. (Na primjeru eksponiranja 
Muslimana kao nacije vidjeli smo fosilizirani "titoizam" i kod 1. A.i 
Kod |. B., tj. Aralice i Banca.) Ima, naime, nešto žalosno, a i nečasno 
u shvaćanjima književnika I. A. On ne razlikuje postojanost načela, 
principijelnost, čvrstinu i nepokolebljivost ideala od fosiliziranog 
načina mišljenja. Nije mijenjanje, okretanje kaputa i plivanje niz 
struju znak da netko nema doktrinalnu, fosiliziranu pamet. Mijenjanje 

uvjerenja etički je (i politički) problematično svagda kad nije svjesna 
korekcija zabluda na temelju istinskih, iskrenih i dubokih spoznaja. 
Književnik I. A. je unositelj smutnji u hrvatsku dijasporu i kad 
govori o potrebi nacionalnog izmirenja. On je i protiv onih koji mu 
dolaze sa zemljovidima, jer se ti zemljovidi ne podudaraju s 
njegovim predodžbama. Književnik I. A. međutim zaboravlja da su 
zemljovidi realnost, da nisu puki papir, da često znače doslovno 
zavičaj, da su dio kolektivnog (nacionalnog) pamćenja, dakle 
povijesti. A povijest nije samo prošlost. | bez prošlosti nema 
budućnosti. A nacija bez povijesti ne može pretendirati na državu, 
kao što narod bez države prije ili kasnije prestaje biti narod. Sve to 
nisu nikakvi fosilni oblici mišljenja, nego načela i aksiomi. Uostalom, 
ima različitih vrsta karata i s različitim granicama. Zašto bi 
nedopustiv bio ideal Hrvatske u njenim prirodnim, povijesnim i 
etničkim (nacionalnim) granicama? Kako to samo zvuči gordo: 
"glazba ne poznaje granica", postoje akcije "liječnici bez granica" itd. 
A znamo vrlo dobro kako bi mnogi tako rado vidjeli Hrvatsku bez 
granica. Nu, hrvatski su zemljovidi samo jedan od modaliteta u 
kojima Hrvati vide i doživljavaju svoju zemlju Hrvatsku, "i brda joj i 
dol'. Zemljovidi su živa zorna predodžba Hrvatske — a od 
zemljovida zazire književnik I. A. Ne, on se boji zemljovida i taj je 
strah samo jedan oblik fosilizirane svijesti vremena kad se hrvatske 
zemljovide skrivalo. Ne daj Bože da je tko javno pokazao zemljovid 
Nezavisne Države Hrvatske iz 1941, a još gore onaj iz 1943. godine! 
Nije takoder doprinos nacionalnom izmirenju ako se odbija 
razgovor s preciznim odgovorom na pitanje iko se, kako i kada, na 
Kojoj strani, s kojim uvjerenjima borio za Hrvatsku, oružjem ili riječju, 
a tko se borio protiv vlastite hrvatske države. Uvredljivo je kada se 
nekom tko se borio ili tko je živio za hrvatsku državu i zbog toga je u 
emigraciji, odbrusi kako su se oni koji su svojedobno rušili hrvatsku 
državu, također borili za nju, "samo drukčiju". A kad sugovornik 
argumentaciju I. A. smatra nedovoljnom, književnik I. A. drži da je 
Kod dotičnog sugovornika, dakle na drugoj strani, naišao na — 
beton". Međutim, stvari realno stoje ipak drugačije. Za vrijeme 
drugoga svjetskog rata bilo je doista ljudi koji su mislili da se u 
partizanima bore i za Hrvatsku. Ali, bili su u zabludi. Zašto? Zato što 
Je čudnim načinom učinjeno nerazdvojivim (a bilo je i ostalo 
nerazdvojenim) kako su se oni koji su se borili protiv fašizma borili za 
Stvaranje Jugoslavije. Neki su znali pa i htjeli da Jugoslavija i (ili) 
Hrvatska bude komunistička, a drugi to nisu ni znali, a još manje 
htjeli. Te stvari treba jednom za vazda raščistiti. Treba isto tako 

jednom za vazda konstatirati činjenicu da ustaše nisu bili fašisti. To 
trenutno nikako nije pitanje uvjerenja ni za ni protiv, nego važno 
pitanje političke i povijesne istine. Književnik i. A. kaže "lako ćemo 
se složiti da nam ustaštvo u dijelu koji izlazi iz pravaške tradicije i 
poistovjećuje se s praksom i ideologijom fašizma, ne treba...“ (str. 
80). Formulacija I. A. je tipičan oblik fosiliziranog načina mišljenja i 
najopasnije protuhrvatske propagande. Najprije, koje ustaštvo ne 
"izlazi (= ne prolazi — op. Z. P.) iz pravaške tradicije"* i koje se 
"hrvatstvo" — koje god stranačke orijentacije — može smatrati 
hrvatstvom bez starčevićanske, pravaške tradicije!? Ili barem samo 
nekih bitnih komponenata te tradicije? Zatim, ustaše niti su sami 
sebe poistovjećivali, niti ih može netko drugi (jer ne odgovara 
činjenicama i povijesnoj zbilji) "poistovjećivati s praksom i 
- ideologijom fašizma" (I. A., str. 80). 

| kao posljednje: kada književnik I. A. kaže "ustaštvo u dijelu 
koji..." tada govori samo i jedino o tom jednom dijelu ustaštva. No 
koji je i kakav onaj drugi dio ustaša, književnik _1. A. nigdje ne 
govori. Ali da su postojali ustaše koji se "ne poistovjećuju s praksom 
i ideologijom fašizma" expresis verbis kaže i književnik I. A., samo 
što ih ne uzima u obzir. A zašto je onda naziv ustaša (stara i lijepa 
hrvatska riječ) toliko zazorna i uvijek negativna za Il. A. i mnoge 
druge njemu slične, i u Hrvatskoj i u svijetu? Nije nepoznato kojom 
se upornošću podržavaju propagandne jednadžbe: Hrvat = ustaša, 
ustaša = fašist, fašist = zločinac, ergo, slijedi zaključak: Hrvat (svaki 
Hrvat!) = zločinac. A uopće se ne raspravlja o tome kako te 
jednadžbe nisu istinite, još manje ako se generaliziraju. Zaključak: 
svaki je Hrvat zločinac, Hrvati su zločinački narod, vrlo je sličan 
Marxovu i Engelsovu načinu mišljenja kako _ su Hrvati 
kontrarevolucionaran narod, što je značilo: negativci. Otud otvoreno 
pitanje: zašto je o ustašama i Nezavisnoj Državi Hrvatskoj doslovce 
još uvijek opasno ležerno i normalno raspravljati mimo primitivnih 
političkih predrasuda, mimo dogmatski zadanih formula? Zašto su 
najnormalnije činjenice nedostupne, sve je pod opasnom zabranom. 
Zašto je to tabu-tema? Nije li to fosilizacija povijesnih nepreciznosti? 
Nije li to nastavak zločinačkog, neistinama  podržavanog 
demoniziranja Hrvata radi produžavanja nasilja nad njima: nad 
Hrvatskom? 


* Kaošto književnik I. A. mutno "misli" sa smutljivim nakanama, tako i piše mutno, 
smutljivo. Ako bi se književnik I. A. želio izvući kako pod riječju "izlazi" on razumije- 
va riječ "napušta", onda neka navede primjere za to. Nije poznato nikakvo 
"ustaštvo", ni jedan ustaša koji bi napuštao pravašku, starčevićansku tradiciju. 

Zaziranje, strah od istine i od osvjetljavanja nekih ključnih 
problema upravo političke zbilje, bliže i dalje prošlosti, što će reći 
povijesne zbilje, najbolji je znak kako je riječ o fosiliziranim 
neistinama, koje baš zato što su fosilizirane kao neistine postaju 
tabu. obratno: samo postojanje, a još više podržavanje tabu- 
-tema izraz je najčistije fosiliziranosti. Dirati u to znači bitno mijenjati 
ne samo spoznaje, nego i principe, ideale, načela djelovanja, pa i 
djelovanje samo. Treba se osloboditi tabua postuliranjem istine. To 
znači imati pravo na kritičnost, na osobno, individualno mišljenje, 
pravo na slobodu. Ne, nije to nikakav "liberalizam" (lažnih liberala, 
kvaziliberala) nego mogućnost da se narod, zajedništvo, nacija 
ostvaruje kao konsenzus — zajedničkog identiteta, zajedničkih 
oblika života, kulture i blagostanja. Ako ima pravo nekakav lord 
Owen manipulirati Republikom Hrvatskom i Republikom Bosnom i 
Hercegovinom, zašto ne bi svaki Hrvat imao pravo inaugurirati svoj 
zemljovid Hrvatske, ako ga smatra pravednim, a da ne bude od onih 
koji dosižu do Siska ili Kupe, tako da se Kostajnicu već ne vidi. Bar 
kao ljudsko pravo na vlastitu viziju, što ne znači da je zbiljski 
moguća. Jest, povijesna je zbilja krvava i okrutna i državne granice 
nisu onakve kakvima bismo ih htjeli, čak ni takve kakve su 
međunarodno priznate". Ali to nam ipak ne daje pravo da se uime 
realizma“ mirimo baš sa svim i svačim. Da postanemo površni. Pa 
ako netko upita ili čak zajaukne za Bokom, onda, iako znamo što je 
trenutak neumitne zbilje, ipak je ne možemo zaboraviti, otpisati, kao 
ni mnoge druge dijelove hrvatske zemlje na kojoj obitavahu ili još 
uvijek obitavaju Hrvati, kako to ravnodušno čini, a da ne trepne 
okom književnik I. A. u formi lažnog pathosa i crnog, najcrnjeg 
prostačkog vica. (str. 84) | 
u. Jedan drugi, daleko senzibilniji i naprosto kulturniji književnik s 
inicijalima F. A. (Frano Alfirević), kada je primjerice riječ o Boki i 
mo ost za Hrvatsku, svoju će uspravnu nepokolebljivost izraziti 

"Nikad ti ne bih mogao reći zbogom, 
zemljo neizrecive ljepote..." 
: (Hrvatska revija, 1942) 

Svoju vlastitu fosilnost književnik I. A. demonstrira poricanjem 
Prava i mogućnosti da svaki Hrvat zaista ima svoju vlastitu viziju 
Hrvatske. Da je smije i čak treba imati. Te se vizije međusobno ne 
poklapaju, ali se i ne poništavaju, već se zajednički slijevaju u 
Zajedničku težnju, zajednički san, koji zajednički ostvarujemo. 

"Taj san u slapu da bi mogo sjati, 
I moja kaplja pomaže ga tkati." 
(Cesarić) 

Ne postoji samo jedna moguća Hrvatska i samo takva kakvu je 
za sebe "koncipirao", iskonstruirao (iskoristio!) književnik I. A. i u 
koju je udobno, kao u naslonjač, smjestio sama sebe i postavio se 
arbitrom i prorokom. Naravno, kao Selski prorok, kao tip na kojeg 
nas je odavno upozorio pater patriae, Starčević. Za književnika su I. 
A. "individualne vizije Hrvatske nekad proizvod bolesti“; književnik I. 
A. "pribojava se 'moje Hrvatske" zato što su te "moje Hrvatske 
najčešće jedan od fosilnih koncepata" (str. 208). "Moja Hrvatska“ za 
književnika I. A. je samo "bolesna metafora"! (str. 209) Zato vrlo 
toleranino kaže: "nema moje i tvoje Hrvatske, ima samo ova jedina" 
(str. 209). Koja? Cija? Pa kako je onda moguć netosiliziran, 
neoktroiran "višestranački" sistem ako "nema moje i tvoje Hrvatske", 
književniče I. A.? Pribojavati nam se da se književnik I. A. boji — 
prave Hrvatske. Jer njegove predodžbe i zamisli, rješenja i proroštva 
o Hrvatskoj očito nisu na pravom putu kao što nisu ni ona o Bosni. 

Napokon, oko te "moje Bosne" i “moje Hrvatske“ ima nešto 
čudno. Upravo sumnjivo! Ako je "moja Hrvatska" tek "bolesna 
metafora", onda je to nešto poput "entartete Kunst" što je u povodu 
objavljivanja knjige Moja Hrvatska spominje Donat. Nemoguće je da 
književnik I. A. koji se bavi dijasporom, 1993. ne zna za popularnu 
knjigu Moja Hrvatska koja je izišla 1992, a primarno je namijenjena 
najširoj populaciji hrvatske dijaspore. 

O popularnosti i odjecima te knjige u dijaspori mi ovdje znamo 
vrlo malo, ali se zato zna kako su knjigu žestoko napali u domovini. 
Doduše s velikim zakašnjenjem, zamalo tek nakon dvije godine 
(1994), naime, nakon njezina drugog izdanja 1993. Najprije protiv 
Moje Hrvatske ljutito piše Banac, zatim pišu Donat i Maković, pa 
onda i neki Pinterović. Uistinu je knjigu zapravo prvi napao Aralica. 
Potiho. "U cerkvi se tiho pezdi", kaže stara zagorsko-zagrebačka 
poslovica. 

Književnik I. A. doduše knjigu ni ne spominje, ali mu se očito već 
naslov izvana čini sumnjiv, a iz toga slijedi kako mu ni sadržaj neće 
biti po volji. Književnik je I. A., zapravo, po receptu aktanata iz 
vlastita romana Psi u trgovištu, knjigu Moja Hrvatska napao 
neprimjetno, "iznutra". Ili je dao mig da se knjiga "poboljša". Jer u 
prvom izdanju poglavlje Kulturna baština (kojemu je autor pisac ovih 
redaka) ni jednom riječju ne spominje "jednog od najvećih umjetnika 
kojeg smo uopće imali" (Frangeš). Je li to znao siroti Gavran kada je 
brže-bolje dopisao završetak mojem prilogu i ugurao književnika 
IL. A. u drugo izdanje!? Banac, Donat, Maković, Pinterović, a 

nepotpisano i Slobodan Prosperov Novak napadoše Gavrana zbog 
teksta Zlatka Posavca!? Jesu li napali Moju Hrvatsku tek nakon što 
je Gavran uvrstio književnika I. A., budući da neke račune s Aralicom 
imaju očito i Donat i Banac? Ali to nije vjerojatno jer bi normalno bilo 
zbog pretjerano visoke ocjene književnika I. A. napasti Frangeša. A 
to se pak ne usuduju! 

Je li se Aralica primirio zadovoljan nakon što je naknadno — s 


preporukom Frangeša — uguran u hrvatsku Kulturnu baštinu? 


Moguće. Ali je književnik I. A. kvalifikat "bolesna metafora" zadržao 
objavljujući konstataciju ponovno u knjizi "Ogleda“, pa stoga, koliko 
god izgledalo apsurdno iz rasporeda aktera i njihovih odnosa, ipak 
poticaj za napad na jedan iskreni napor u korist Hrvatske i hrvatske 
svijesti u dijaspori, dolazi tako rekavši s najvišega mjesta: od 
njegova veličanstva i genija, "dvorskog" književnika I. A. Pa kao što 
je taj književnik sumnjiv u svojem saplitanju čvorova i oko Bosne, te 
zatim u hrvatskoj dijaspori, tako je sumnjiv i slučaj knjige Moja 
Hrvatska. Treba se uistinu bojati da on, per analogiam, ne uspije s 
lansiranjem i forsiranjem "svoje Hrvatske" u duhu onih "svojih" 
principa što ih je smatrao temeljnima za Bosnu. 
Prisjetimo se: književnik I. A. je u Bosni htio "nadograditi 
nacionalnu afirmaciju Muslimana koja je postignuta uz obilnu 
potporu komunista". Kao "moju", a ne "Vašu Bosnu" preferiram 
Bosnu Starčevića, Safvet-bega Bašagića, Mulabdića, Muse Ćazima 
Čatića, Alfirevića i Čauševića, Nametka, Mandića i Alajbegovića, no 
također Alije Izetbegovića i Harisa Silajdžića. "Moja Hrvatska" nije 
ona književnika I. A. čijih se arbitraža treba bojati sasvim ozbiljno, 
ako za Hrvatsku kao i za Bosnu smatra kako Hrvati trebaju 
nadograditi nacionalnu afirmaciju... koja je postignuta uz obilnu 
potporu komunista". Ne, književniče I. A., to nije "moja Hrvatska", to 
nije vizija Hrvatske u hrvatskoj dijaspori, a nadam se ni većine 
Hrvata u domovini; no sigurno, vjerujem, ni Hrvatska svih onih koji 
Su po toj liniji recepta što ga daje književnik I. A. "doživjeli ostvarenje 
svojih ideala". (Podsjetit ću Vas, budući da se slabo snalazite u 
hrvatskoj književnosti: to su riječi M. Krleže!) Shvaćanja koja 
zastupate, ponekad bezobrazno eksplicitno, a ponekad s 
bezobraznim "saplitanjem" da ih treba dešifrirati, previše su slična 
onima koji bi htjeli da ni Hrvatske ni Bosne uopće nema. Suprotno 
tome stanovištu književnika I. A., trebamo se angažirati za cjelovitu 
Hrvatsku i cjelovitu Bosnu u njihovim prirodnim i povijesnim 
etničkim i političkim granicama. | 

Što se, međutim, književniku I. A. "emotivni nanosi oko dijaspore 
čine neproduktivnima" (str. 217), a sva je prilika da se on tako 
* ponaša i prema domicilnoj Hrvatskoj i Hrvatima u njoj, te vidjesmo 
također prema muslimanima i Bosni, to tu psihološku književničku 
prazninu, zajedno s intelektualnom, valja prepustiti njegovoj 
privatnoj umišljenosti; ali kad s takvim tezama istupa javno s ciljem 
očiglednih smutnji, čak na državnoj, nacionalnoj i međukonte- 
sionalnoj razini, tada mu se valja suprotstaviti. Treba jasno pokazati, 
s argumentima, o kome i o čemu je riječ. Premda s teškim 
povijesnim, ali doista poučnim iskustvom, Hrvati bi zajedno s 
Hrvatskom od takvih poput književnika I. A. opet, "kao guske u 
magli“, mogli biti navučeni na tanak led. Srećom, ipak, unatoč 
stalnom pozivanju na razum (kao da se mnoge stvari ne znaju 
odavno i kao da već odavno nisu bile razborito promišljene!) Hrvati 
nisu ostali bez pozitivnih emotivnih relacija i prema muslimanima i 
prema dijaspori. Barem onaj bolji dio Hrvata. Ako su tijekom 
tegobnih proteklih desetljeća ti pozitivni emocionalni naboji 
osiromašeni, uvelike prorijeđeni lukavom "produkcijom svijesti", ako 
u svojoj punoći bijahu potisnuti odnosno deformirani, treba ih prizvati 
u život i osvijestiti ono što je već postojalo i što se znalo itekako 
dobro. Ne, književniče I. A., emocije nisu “potrošna roba“ niti su 
"podložne kvarenju" i ne biste se usudili to tvrditi da išta znate o 
kompleksu problema što ga Nijemci primjerice  nazvahu 
Wertphilosophie. Ali da se čuvstvima, što će reći emocijama, može 
manipulirati, što i Vi usrdno nastojite, nije nepoznato. 

Podsjetimo zato, barem slikom, anegdotalno, braneći se od 
sramotnog intelektualnog, emotivnog i eruditivnog siromaštva i 
opasne smutljivosti književnika I. A., na dva-tri svjetlucava draga 
kamena hrvatskih plemenitijih, iako i bolnih, no i ohrabrujućih 
spoznaja. 

Godine 1913. jedan je slovenski Matošev prijatelj (pravnik) u 
oduljem pismu iz Praga pisao Gusitlu slijedeće: "Putujući zadnji puta 
iz Zagreba u Celje upoznah se s jednom 16-godišnjom Hrvaticom, 
koja je putovala u Ameriku. Budući sasvim neorientovana o svom 
putu, dadoh joj nekoliko uputa, kako valja ići u svijet. Kod rastanka 
ona je plakala i — nemojte mi se rugati, poljubila me je i obećala, da 
će mi pisati. Skoro sam na nju zaboravio. Ovih dana ali primih pismo 
od nje iz Newjorka. Dobila je mjesto u dućanu za šešire. 'lde mi 
dobro, piše, ali sam tužna. Jer daleko je naša Hrvacka'. | ja sam 
tužan. | ja sam sentimentalan. Boli to... što je kriva ona 16-godišnja 

uca, da mora biti tužna 'jer je naša Hrvacka tako daleko'?" 
(Citirano prema AGM, SD 1973, sv. XX.) | 

Matošev prijatelj, pravnik Anton Novačan, evo, patio je od 
"neproduktivnih emotivnih nanosa“ prema hrvatskoj dijaspori jer je s 
uživljavanjem razumijevao da "ona 16-godišnja puca" ima "svoju" 
"našu Hrvacku" i suosjećao je s tugom te "puce" koja je tugovala jer 
joj je daleko ta "njena" "naša Hrvacka". Za književnika I. A. ta "njena 
Hrvatska“ je "bolesna metafora" jer onoj šesnaestogodišnjakinji 
Hrvatska sigurno nije bila "ova samo jedina“ književnika I. A., nego 
baš ona "njena Hrvacka", "jedan od fosilnih koncepata" (str. 208), 
produkt "fosilne politike" (str. 208. i 209), koji, naravno, književnik |. 
A. ne poznaje i predostrožno preporuča, gotovo naređuje — 
prisjetimo se tog rječnika! — "trebalo bi ga provjeriti“. 

A u pogledu odnosa između Hrvata i Srba — za razliku od 
književnika I. A. — mi koji smo čitali Matoša, znamo iz vlastitog i 
povijesnog iskustva, jer i mislimo i osjećamo, suprotno tvrdnjama i 
priželjkivanju književnika I. A., ono isto što je Matoš znao početkom 
20. stoljeća također iz vlastitog iskustva. 

Davne 1902, u pismu Boraniću iz Pariza kaže: "Drugujući sa 
srpskom inteligencijom već oko 8 godina, uvjerio sam se, da je 
sloga utopija. Nema Srbina, koji nas ne smatra — rdjavim Srbima. 
Naša je omladina mnogo idealnija od njihove. Kod njih vlada potpuni 
bankrot: moralni, intelektualni, politički i ekonomski! Samo jedan 
Radić može se još zanositi tim ljudima... A opetujem ti, da ama ni 
jedan ne zarezuje, ne poznaje nas Hrvate. Ne pojmim, zašto naši 
političari čeznu za 'savezima' i zašto se nameću — pa još Srbima!" 

Matoš kao da gleda probleme iz naše, suvremene nam 
perspektive. Radić je, međutim, već 1918. spoznao da je sprega 
Hrvata s Beogradom "lutanje gusaka u magli“ pa je ipak svoje, još 
uvijek prekratkovidne uvide, platio vlastitom glavom — u Beogradu. 
A književnik I. A. bi još i sad, potkraj 20. stoljeća, umjesto u Sarajevo 
radije na Pale ili, dakako, u Beograd. Samo što svoje smutnje ne 
plaća on sam; zapravo uopće ih ne plaća on... 

Matoš je Antunu Benešiću 1905. iz Beograda pisao sasvim 
precizno: "Na posljetku ja sam ponajprije Hrvat i gorki život 
naučio me računati s prilikama i faktima, od kojih su najvažnije: 
1) Austrija, 2) uvjerenje, da se pod maskom jugoslavizma krije 
srpska agresivna politika." 

Itekako treba osvijestiti ovu povijesnu spoznaju: "pod maskom 
se Jugoslavizma krije srpska agresivna politika." Matoš to piše 9. 
VIII. 1905! A poslije samo nekoliko dana istom naslovniku dodaje: 
No ta osobna iskustva nisu tako gorka kao uvjerenje, da su 
Ovdašnje prilike (u Beogradu i Srbiji — op. Z. P.) skroz naskroz trule 

i da se ovdje de facto Hrvati ili preziru ili računaju kao — srpski 
bludni sin. O kakvom osjećaju jednakosti, pariteta, nema ni govora" 
(citirano prema AGM, SD 1973, sv. XIX). 

Nakon što je to napisano prije devet desetljeća, zatim nakon 
osam i po decenija teškoga povijesnog iskustva i nakon strahota što 
ih napraviše Srbi Hrvatima u zadnje četiri godine, nakon pokušaja 
genocida nad Hrvatima katolicima i muslimanima (Bošnjacima) i 
nakon što još i dalje nastavljaju s "etničkim čišćenjem", uz blagoslov 
UN-a, UNPROFOR-a te francuskih i engleskih tobože UN-trupa, 
"hrvatski" književnik I. A. imao je obraza izreći zastrašujuću 
krivotvorinu: “ne Srbi, njihov je problem za nas prolazan, Muslimani 
postaju glavni problem našeg susjedstva." 

Nije to samo sramotno, nego se doista čovjek pita, kako je 
moguće da za dotičnog I. A. nisu povučene nikakve adekvatne 
konzekvence: u sferi političkoj, no isto tako i u intelektualnom 
hrvatskom horizontu? Književnik I. A. je svoj besramni tekst objavio 
u "Slobodnoj Dalmaciji" od 16-19. ožujka 1993., a završavajući 
dopunama i redakturom tekst malobrojnih analitičkih protivljenja 18. 
listopada 1994., autor ovih redaka sluša jutarnje radio-vijesti u 
kojima se javlja kako su bosanski Srbi protekle noći dalekometnim 
topništvom (po ne znam koji put!) napali teritorij sadašnje Republike 
Hrvatske, konkretno (hrvatsku) Zupanju. Hrvatska je međunarodno 
priznata država (takva kakva jest), Bosna je međunarodno priznata 
država. U Hrvatskoj su pobunjeni hrvatski Srbi uz pomoć UN-a 
okupirali dijelove Hrvatske (i UN štiti Srbe, a ne Hrvate), a iz 
međunarodno priznate države Bosne i Hercegovine teroristički 
bosanski Srbi napadaju dalekometnim topništvom Županju, dio 
voljene mi zavičajne Slavonije i Hrvatske. | nikome ništa! Nema 
reagiranja: ni vojnog, ni političkog, ni moralnog. Sute 
glasnogovornici u Hrvatskoj i u svijetu. Suti također i književnik I. A. 
"jer to nije njegov rat", to nije "njegova Hrvatska" i tu su "emocionalni 
nanosi neproduktivni“ jer su emocije tako i tako "potrošna roba“ koju 
I. A. ovdje očito ne može unovčiti. 

Upravo zato ipak treba pomišljati da su potrebne konzekvencije i 
zadovoljština. Kad, naime, književnik I. A. piše "ne Srbi, njihov je 
problem za nas (za koga to 'nas'? — op. Z. P.) prolazan, Muslimani 
postaju glavni problem našeg susjedstva", onda doista moramo 
pitati koju funkciju, zadaću, namjeru ima ta formulacija, otkud izvire, 
tko je sugerira i podržava, tko i zašto plasira!? Zaista, makar sve to 
više nije netransparentno, makar je i suviše jasno što i kako valja 
misliti o književniku I. A., ipak treba inzistirati na tome da svi, 
posvuda i u svemu znaju što je "pjesnik" htio reći? 


=. m 








Ivona Dončević 


HRVATSKA SVEUČILIŠNA MLADEŽ U BORBI ZA 
HRVATSKU DRŽAVU (1817-1941) 


U pogovoru svojoj knjizi pjesama! Vera Korsky je istakla svoju 
pripadnost onom pokoljenju sveučilišne mladeži koje je ponijelo 
glavni teret u borbi hrvatskog naroda za ostvarenje vlastite, neovisne 
države: naraštaju 10. travnja. To je dovoljan razlog da pokušamo 
osvijetliti idejna polazišta i rad te generacije i njezinu borbu koja je 
dovela do obnove hrvatske države. Većina je toga naraštaja poginula 
u četverogodišnjoj borbi za očuvanje stvorene hrvatske države, 
protiv koje su se digli s oružjem u ruci — isto kao sada u ovom 
domovinskom ratu koji proživljavamo — srpski četnici i jugoslavenski 
komunisti, koji su uživali neizravnu, a katkada i veoma izravnu 
pomoć takozvanih hrvatskih saveznika. Znatan dio preživjelih boraca 
toga naraštaja, razoružane, goloruke, bez istrage i suda, pobili su 
nakon rata komunisti i četnici u partizanskim jedinicama. Trebalo je 
uništiti hrvatsku vojsku da bi se osigurala druga, komunistička 
Jugoslavija, kako je to Ivanu Meštroviću pokušao protumačiti Milovan 
Đilas. Ostaje, međutim, otvoreno pitanje zašto se to sustavno 
ubijanje moralo nastaviti u slijedeće dvije-tri godine, zašto su ubijani 
ranjenici nesposobni za borbu, zašto je pobijeno preko 400 katoličkih 
svećenika i redovnika, koji su prije smrti često mučeni, zašto je 
trebalo pobiti desetke muslimanskih hodža i imama. Zašto su ubijani 
hrvatski seljaci i zastupnici Hrvatske seljačke stranke, koje su ti 
seljaci bili izabrali, i zašto je predsjednik te stranke dr. Vladko Maček 
uoči takozvanog oslobođenja napustio domovinu? Pa, konačno, od 
čega je uopće Hrvatska bila oslobođena 1945. godine? Zar se nasilni 





" Vera Korsky, "Pjesme", Nakladni zavod Matice hrvatske, Zagreb 1993. Pred- 
govor napisao Branimir Donat. Predstavljanje ove knjižice pjesama bilo je 
u Zagrebu dana 28. travnja 1994. u Europskom domu pod vodstvom prof, 
Branimira Donata. Osim moga referata, koji ovdje objavljujem, knjigu je prika- 
zala Pjesnikinja prof. Malkica Dugeč. Taj je prikaz pod naslovom "Neobična 
žena u neobičnu vremenu" objavio MARULIĆ — Časopis za književnost i kul- 
turu, Zagreb, srpanj-kolovoz 1994., god. XXVII, br. 4, str. 637-643. Istom prilikom 
pročitala je prof. Iva Bubalo zahvalni govor autorice, koji je ova bila priredila 
mjesec dana prije svoje smrti. Taj je govor objavljen u časopisu Republika 
Hrvatska, Zagreb, lipanj 1994., god. XLIV., br. 183-184, str. 121-124. Predstav- 
“kk bilo je također u Osijeku (30. travnja 1994.) i u Splitu (13. svibnja 

gubitak vlastite države i ponovni pad na razinu srpske kolonije može 
nazvati oslobođenjem? 

No sva bi ta pitanja trebala spadati u već prevladanu prošlost da 
nisu tako bitna i da se danas ne ponavljaju. Ali "povijest se ne briše“, 
napisao je i često govorio prof. Ivan Oršanić, osnivač Hrvatske 
republikanske stranke, prethodnice Hrvatske republikanske zajed- 
nice, čija je članica bila i Vera Korsky. Odgovorni i mudri političari iz 
povijesti izvlače pouke za svoje djelovanje i na njoj grade nacrte 
za narodnu budućnost. Stoga je za hrvatski narod važno da se ono 
razdoblje dobro prouči i da se na tu prošlost primijene objektivni 
kriteriji i utvrdi pravo činjenično stanje, a ne, kako se to događalo 
tokom posljednjih pedeset godina, da se događaji između 10. travnja 
1941. i 8. svibnja 1945. opisuju tako da bi se mogli opravdati 
unaprijed stvoreni zaključci i sudovi tadašnjih ratnih pobjednika. Da 
hrvatski komunisti, na vlasti pune 44 godine, nisu sustavno izvrtali 
činjenice, vjerujem da preambula Ustava naše ponovno uspo- 
stavljene hrvatske države ne bi glasila onako kako glasi, pa se u 
skladu s tim nadam da će je jednoga dana Hrvatski sabor izmijeniti 
i uskladiti s povijesnom istinom. 

Danas unuci bivših ustaša i bivših partizana jednakom pre- 
danošću i junaštvom brane Republiku Hrvatsku od srpskog 
napadača, jer hrvatski narod više ne sumnja da samo u vlastitoj 
državi može očuvati svoj nacionalni i kulturni identitet. Nije razumljivo 
da se u isto vrijeme kada nam je to jedinstvo u obrani toliko važno, 
jedan naraštaj našega naroda, koji je do te spoznaje došao prije 
pedesetak i više godina, i čak je uspio kratkotrajno ostvariti, danas u 
našim sredstvima javnog priopćavanja, u izjavama političara i u 
javnim raspravama, obasipa svakakvim objedama i naziva izdaji- 
cama i fašistima. Kad se u prvim danima, nakon što je nova vlada 
preuzela vlast od komunista, otkrila Jazovka i niz drugih jama, te kad 
je tisak senzacionalistički popratio otkrivanje tih komunističkih 
zločina, javio se je jednim člankom u Danasu sadašnji veleposlanik 
Republike Hrvatske pri KESS-u dr. Darko Bekić. Sjećam se jedne 
njegove izreke iz toga članka: "Ne smije se zaboraviti, da su 
partizani imali djecu." Potpuno se slažem s njim. Ne smije biti 
kolektivne odgovornosti, a moramo znati i oprostiti. Ali isto tako 
moramo poznavati i istinu. A istina je da su djeca ustaša, ali ne 
samo ustaša nego i domobrana, te djeca pripadnika Hrvatske 
seljačke stranke i svih drugih koji su s oružjem u ruci branili hrvatsku 
državu, godinama bila u školama i izvan škola zapostavljana 
morala, bez prava na odgovor, slušati kako se vrijeđa njihove 
roditelje, jer su se borili za Hrvatsku. 

Kako spadam među rijetke pojedince desetotravanjskog 
naraštaja koji su slučajem, igrom sudbine ili, možda, zahvaljujući 
Providnosti, izmakli Bleiburgu, Lavamuindu i drugim stratištima, ili u 
domovini propatili dugogodišnje robije, mislim da mi je dužnost 
svjedočiti o krugu u koji je došla Vera Korsky 1936. kada je, nakon 
mature u Osijeku, došla na zagrebačko sveučilište. Stupila jeu 
Sveučilišni pododbor Matice hrvatske, a ujedno je bila i članica 
Akademskog križarskog sestrinstva i Udruženja sveučilištarki. 
Matičin sveučilišni pododbor, kao i srednjoškolski, razlikovao se je od 
ostalih đačkih društava nacionalističkog smjera po tome što mu je 
težište rada bilo na intelektualnoj izgradnji njegova članstva. 
Sudjelovalo se na svim priredbama, demonstracijama i štrajkovima, 
izdavalo se letke protiv Jugoslavije i komunista (koji se nisu htjeli 
izjasniti za rušenje Jugoslavije). No temeljni se rad odvijao na 
redovitim društvenim sastancima s predavanjima iz povijesne, 
književne i političke problematike. Iza svakog bi predavanja slijedila 
iscrpna rasprava o iznesenim problemima i gledištima, tako da su se 
predavači morali spremiti i za predavanje i za raspravu koja bi uvijek 
slijedila. Održavale bi se književne večeri na kojima su se čitali 
vlastiti radovi, surađivalo se u Omladini koju je izdavala Matica 
hrvatska nasuprot režimskoj Mladosti što se širila po srednjim 
školama. Matični pododbori — a ne samo sveučilišni — zavrijedili bi 
posebnu obradu, jer su za vrijeme šestosiječanjske diktature i 
neposredno nakon nje odigrali važnu ulogu u hrvatskom političkom i 
kulturnom životu koja je u današnjoj Hrvatskoj gotovo nepoznata 
zbog dugogodišnjeg prešućivanja i iskrivljavanja prošlosti u razdoblju 
poslije 1945. godine. 

Hrvatski nacionalizam onoga razdoblja nije bio agresivan nego 
obramben. Razvio se, kao uvijek u hrvatskoj povijesti, kad je bila 
ugrožena ne samo hrvatska državnost, nego i samo postojanje 
hrvatskog imena i hrvatskog naroda kao posebne zajednice. 

U svojoj "Političkoj povijesti Hrvatske"? Josip Horvat zaključuje da 
su "ujedinjenje i skupnost etničkog narodnog teritorija, demokracija, 
sloboda, ustavnost vječni sadržaj hrvatske političke borbe". Horvat 
također bilježi da su najistaknutiji predstavnici svih hrvatskih 
stranaka za vrijeme prvoga svjetskog rata, nakon krfske deklaracije, 
putem kanonika dr. Barca poslali predstavnicima Jugoslavenskog 


2 Josip Horvat, "Politička povijest Hrvatske", Zagreb 1936. Izdanje nakladnog 
zavoda  "Binoza-Svjetski pisci“. 

odbora i Kraljevine Srbije u Švicarsku poruku u kojoj su kazali: "Da 
Hrvati s obzirom na svoje historijsko pravo žele bar u prvo vrijeme da 
vide očuvanu hrvatsku državu u toj zajedničkoj državi. Oni vele 
(hrvatski političari, primjedba pisca), da se narodu stoljećima govorilo 
o njegovoj državi i državnom pravu kao o narodnom idealu, pa im 
izgleda i boje se, da ne vrše izdaju prema narodu, ako bi se hrvatstvo 
i Hrvatska odmah utopili u budućoj zajednici, ako narod ne bi vidio 
ostvaren svoj ideal. Stoga oni misle, da treba hrvatski narod da se 
ujedini, da treba hrvatska država da se stvori i da ona stupi u 
najtješnju realnu uniju sa Srbijom i Slovenačkom." 

Dva desetljeća kasnije, nakon iskustva u toj zajednici sa Srbijom, 
nestale su sve iluzije i novi naraštaj hrvatskih sveučilištaraca izdaje 
Almanah“ kojim želi "pružiti, pa makar i fragmentarni prilog upo- 
znavanju mentaliteta hrvatske sveučilišne omladine, formiranog u 
teškim vremenima neprikrivene šestosiječanjske diktature“. U tom 
Almanahu, koji je bio zaplijenjen još u tiskari i od kojega su izdavači 
uspjeli spasiti samo manji dio, zauzet je, već u samom uvodu, jasan 
stav prema temeljnim hrvatskim problemima: 

"Osnovna je značajka ove generacije i njezina rada jako 
naglašeno opće narodno hrvatsko shvaćanje, oslobođeno pre- 
živjelih stranačkih razilaženja i zastranjivanja, i lišeno nezdravih 
strančarskih strasti i nakana; ona opća integracija svih narodnih 
snaga i komponenata u oslobodilačkoj borbi hrvatskog naroda i u 
radu na oživotvorenju naših ideala. A cilj oslobodilačke borbe i 
našega rada je postignuće slobode i državnosti na čitavome našem 
etničkom i historičkom teritoriju, tako da se u slobodnoj domovini 
nađu udruženi svi Hrvati, katolici i muslimani, te da plodove slobode 
zajedno s braćom iz Trojednice i Bosne i Hercegovine uživaju i 
istarski, međumurski, šokački i bunjevački Hrvati..." 

"Mi smo hrvatski nacionalisti, a ne nešto drugo. Zato... pobijamo 
neprijateljski protivnički manevar, kojim oslobodilačku borbu i 
borce nastoje okrštavati frankovstvom, fašizmom i drugim imenima, 
želeći tako kad neupućenih kompromitirati ljude i djela. Hrvatski 
nacionalistički pokret, u kojem sklopu i mi djelujemo, ideološki 
odgovara potpuno tradicionalnom shvaćanju i težnjama hrvatskoga 
naroda, te nije plod, a niti je natrušen nikakvim tuđinskim ideološkim 
zasadama. Današnji hrvatski nacionalizam nije ništa drugo, nego 
praktična primjena starčevićanstva, on je s njim identičan i primije- 


* "Almanah hrvatskih sveučilištaraca", izdao Sveučilišni pododbor Matice hrvat- 
ske, Zagreb 1938. 

njen na suvremene prilike borbe, te socijalno obilježen potpuno duhom 
seljaštva, koje je temelj svakoga života naše nacije, i to ne samo na . 
riječima, nego istinski i duboko." 


* * 


Lako je dokazati da je hrvatski nacionalizam desetotravanjskog 
naraštaja bio zaista autohton i da je nastavak tradicionalnog stava 
hrvatske sveučilišne i srednjoškolske mladeži u borbi za slobodu, 
neovisnost i očuvanje hrvatskog narodnog identiteta. Ovo se htijenje 
provlači kao crvena nit u izdanjima, novinama ili aimanasima 
studentskih društava još od početka XIX. stoljeća. Ima podataka da 


je prvo hrvatsko studentsko društvo osnovano u Beču 1817., no 


svakako su najpoznatija društva bila bečki "Velebit" i "Hrvatski dom" 
koji je osnovan još na Pravoslovnoj akademiji u Zagrebu. Obadva su 
društva izdavala svoje almanahe u kojima su surađivali kasniji 
poznati javni radnici kao August Senoa, Badalić, Klaić, Palmović, 
Tomo Maretić, Gjuro Arnold, Ivan Vončina, da spomenem samo 
neke od njih. "Hrvatski dom" je svoj almanah iz 1876. posvetio "800. 
godišnjici krunisanja Dmitra Zvonimira kralja svih Hrvata". Posveta 
je bila umjetnički izrađena, s imenima svih hrvatskih pokrajina, ispod 
Kojih je na trobojnici pisalo "Država Hrvatska“. 

No najvažniji hrvatski državotvorni pokret, koji je utjecao na sve 
slojeve hrvatskoga pučanstva, a posebno na sveučilišnu i 
srednjoškolsku mladež, nastao je u vrijeme kada je na hrvatsku 
političku pozornicu stupio dr. Ante Starčević. Poznata adresa 
pravnika zagrebačke Pravoslovne akademije od 28. ožujka 1867., 
upućena "Ocu domovine", svjedoči koliko se je mladež oduševila za 
Starčevićeve političke ideje i sadržava ovo jasno obećanje: "“Silu 
budemo snositi, dok moramo, ali je odrekav se svoga prava, 
uzakoniti ne smijemo, ni ne budemo!" Na ovo im obećanje Ante 
Starčević odgovara: "Tko nije svoj, taj je svačiji, jer od njega ne stoji, 
čiji će biti... Ja se ne bojim za budućnost naroda hervatskoga. Ona 
Stoji u rukuh Hervatah i providnosti, a iz tih ruku ne može nego samo 
dobro izići." Hrvatska .mladost“stranke prava, tako se zvala | 
starčevićanska sveučilišna organizacija, izdala je 1880. svoj 
almanah pod nazivom "Hrvatska", u kojemu se uz neka već poznata 
imena pojavljuju August Harambašić, Ante Kovačić i Matko Laginja. 





* Mladen Bošnjak: "Hrvatska intelektualna omladina", vidi bilješku 30 "Almanahu", 
Str. 35-63. 

Najvažniji je politički potez hrvatske sveučilišne mladeži onoga 
doba bio spaljivanje mađarske zastave 1895., kojim je i šira 
europska javnost bila upoznata s nezadovoljstvom hrvatskog naroda 
u Austro-Ugarskoj Monarhiji. Tim su činom hrvatski sveučilištarci 
javno posvjedočili da u Hrvatskoj hrvatska zastava ne može biti 
samo narodna nego da je i državna zastava. Na sam su se čin 
spaljivanja mađarske zastave nadovezale demonstracije u kojima su 
sveučilištarci prosvjedovali i protiv srpskih studenata, jer oni nisu 
htjeli zajedno s Hrvatima i pod svojom zastavom sudjelovati pri 
spaljivanju mađarske zastave. 

Općenito se ovo spaljivanje mađarske zastave smatralo pre- 
Kretnicom u hrvatskom političkom životu. Tome su pridonijele i za 
ono doba teške kazne sveučilištarcima koji su sudjelovali u tom činu. 
Isključeni sa zagrebačkog sveučilišta, ovi su sveučilištarci nastavili 
svoje nauke na stranim sveučilištima, a najviše u Pragu, gdje su do 
tada pravi hrvatski rodoljubi počeli tražiti spas u slavenskoj 
uzajamnosti i vratili su se u Hrvatsku prožeti idejama Tomasa 
Masaryka. U tim je stranim kulturnim i znanstvenim središtima ta 
mladež upoznala nove europske smjerove i strujanja na području 
kulture, umjetnosti i filozofije i prenijela ih u domovinu. U svojim je 
zrelijim godinama taj studentski naraštaj dao znatan doprinos 
hrvatskom kulturnom životu. No većina, pod zajedničkim nazivom 
"naprednjačke omladine", bila je jugoslavenski orijentirana, što je 
dovelo do rascjepa na sveučilištu. Naprednjaci su izdavali velik broj 
novina i časopisa, koji su doduše ubrzo nestajali, ali su se isto tako 
pojavljivali novi, tako da su svojom djelatnošću pobudili pozornost u 
domovini i izvan nje. Zastupali su politički realizam, ali pri tome nisu 
shvatili da široki slojevi hrvatskog naroda neće prihvatiti njihovu tezu 
O istovjetnosti hrvatskog i srpskog naroda. Tako su izazvali i poznatu 
borbu Starih i Mladih koja je snažno odjeknula i u književnosti. 
"Mladi" su prigovarali starijim političarima politički diletantizam, tradi- 
cionalizam i ustrajanje na hrvatskom državnom pravu, a "Stari" 
mlađima najviše njihovo jugoslavenstvo. Tako je splitski Novi vijek 
napisao: "Nu uzmimo slučaj, da se dogodi europski rat, pa da 
ove zemlje spadnu pod Srbiju. Bi li Srbija bila kadra vladati i upravljati 
ovim zemljama? Tako je sigurno, da bi u toj državi vladale 
neprestane revolucije i opsadno stanje, kao što je sigurno, da bi Srbi 
gledali sve posrbiti i popravoslaviti." U svom programatskom spisu 
pod naslovom "Novo doba u Hrvatskoj i hrvatska napredna 
omladina", naprednjaci traže rastavu crkve od države, ukidanje 
bogoslovnog fakulteta kao znanstvene ustanove, određivanje 
gledišta prema starčevićancima, klerikalcima i socijalistima, a Srbe 
smatraju braćom Hrvata po krvi. 

Istodobno se na zagrebačkom sveučilištu razvila jaka starče- 
vićanska organizacija koja od 1908. izdaje svoje glasilo Koje uređuje 
Mile Budak. Cilj je 'mladohrvata", kako su nazivani po imenu glasila 
Mlada Hrvatska, prebroditi spor među pravaškom omladinom, tj. 
osamostaliti je od stranačkih frakcija. U jednom od svojih uvodnika 
Mile Budak ističe, da im je geslo "Hrvatska Hrvatima, a naš ideal 
slobodna i ujedinjena Hrvatska'. U to se vrijeme pojavljuje i 
"Domagoj", dačka i sveučilišna organizacija hrvatske katoličke 
mladeži, koja izdaje svoje glasilo Luč. ke 

U razdoblju pred sam prvi svjetski rat naprednjaštvo sve više gubi 
na ugledu među srednjoškolcima i sveučilištarcima, a raste broj 
pristaša pravaške mladeži. To je osobito vidljivo na mladohrvatskim 
zborovima koji su se održali u Zagrebu, Dubrovniku Splitu. No 
nekadašnji neprednjaci, svršivši sveučilišne studije, ušli su u politički 
život Hrvatske i svojim su političkim idejama znatno pridonijeli 
kobnim odlukama 1918., čije posljedice trpimo još i danas. 


* * 


Do razočaranja u novoj državi Srba, Hrvata i Slovenaca došlo je 
brzo. Već su 5. prosinca 1918. pale prve žrtve u Zagrebu pod 
mecima srpske vojske. Vidovdanski ustav, izglasan nekvalificiranom 
većinom, uz apstinenciju Hrvatske republikanske seljačke stranke i 
Hrvatske stranke prava, ozakonjuje centralizam i neravnopravnost, 
dijeli državu na 33 upravne oblasti i time razbija jedinstvo hrvatskih 
pokrajina. Taj je ustav temelj pooštrenog hrvatsko-srpskog spora | 
nosi u sebi klicu raspada nove države koju, uostalom, hrvatski narod 
u cjelini nije nikada prihvatio kao svoju. Na zagrebačkom sveučilištu 
razvijaju se stručni i kulturni klubovi, dok jugoslavenstvo ubrzano 
nestaje među sveučilištarcima. U razdoblju do šestosiječanjske 
diktature Mladičarski pokret postaje najvažnijim političkim izraža- 
jem. Taj je pokret nastao u krilu sveučilišne organizacije Hrvatske 
republikanske seljačke stranke kao prosvjed protiv kompromisa s 
Beogradom, odnosno nakon izjave Pavla Radića u ime vodstva te 
stranke o priznavanju Vidovdanskog ustava (27. ožujka 1925) i 
ulaska Stjepana Radića u vladu Nikole Pašića. 

Ti su disidenti osnovali svoju organizaciju pod imenom "Hrvatska 
mladica“ i izdavali su istoimeno glasilo čiji je urednik bio dr. Mile 
Starčević, koji je kasnije, kao poslovni tajnik Matice hrvatske, 
sredinom tridesetih godina počeo s osnivanjem Matičinih pododbora. 
Jedan od osnovnih ciljeva "Hrvatske mladice“ bila je intelektualna 

naobrazba pod starim Strossmayerovim geslom "prosvjetom k 
slobodi", koje je Stjepan Radić prenio u široke narodne slojeve. 
Mladičari su intenzivirali svoj rad među srednjoškolcima i 
sveučilištarcima, ali su od njih tražili i da zađu među radničku i 
seljačku mladež kako bi je politički pridobili za hrvatski nacionalizam. 
Temelj je njihova programa u hrvatskom nacionalizmu i oni traže 
političku i gospodarsku samostalnost Hrvatske. Priznaju da se 
podudaraju interesi Hrvata i Katoličke crkve. Ipak ne prihvaćaju 
poistovjećivanje vjere i narodnosti i sustavno zastupaju hrvatstvo 
bosansko-hercegovačkih muslimana, smatrajući da su Bosna i 
Hercegovina sastavni dio hrvatskog etničkog područja. 


* * 


Nakon atentata u beogradskoj Narodnoj skupštini i posljednjem je 
Hrvatu postalo jasno da je nemoguća zajednička država sa Srbijom. 
Hrvatsko je pitanje konačno izašlo iz okvira tadašnje Kraljevine Srba, 
Hrvata i Slovenaca i postalo je europskim pitanjem. "Hrvatska 
mladica“ objavljuje kartu obnovljene Europe engleskog političara i 
novinskog magnata lorda Rothermerea, na kojoj je bila ucrtana i 
Karta hrvatske države koja je obuhvaćala bansku Hrvatsku, 
Dalmaciju i Bosnu. 

Krvoproliće u beogradskoj Skupštini i smrt Stjepana Radića 
doveli su do jedinstvenog hrvatskog otpora. Na to je ubrzo uslijedila 
šestosiječanjska diktatura kralja Aleksandra, osnutak Ustaškog 
pokreta kao hrvatski revolucionarni odgovor na novi državni pritisak, 
odlazak predsjednika Hrvatske stranke prava i narodnog zastupnika 
dr. Ante Pavelića u inozemstvo i atentat na kralja Aleksandra u 
Marseilleu kao najočitiji hrvatski prosvjed protiv diktature. 

Godine "ličnoga režima" kralja Aleksandra (kako su Srbi običavali 
eufemistički nazivati kraljevsku diktaturu) bile su razdoblje 
ekonomske pljačke u Hrvatskoj i zatiranja hrvatskog naroda kao 
posebne narodne zajednice. Organi jugoslavenske vlasti, većinom 
Srbi, policija i žandari rade što hoće, pa je cijeli hrvatski narod 
stvarno izvan zakona, politička su prava izvanredno skučena, a 
osobito se progoni hrvatska mladež koja nastoji podizati narodni duh 
protiv malodušja nastalog zbog državnoga terora. Posebno je na 
udaru represivnoga državnog aparata sveučilišna mladež, jer se je 
zagrebačko sveučilište razvilo u političko središte protiv jugosla- 
venske diktature. Ta su stradavanja sveučilišne mladeži bila povod 


— Blji 








izreci dr. Ante Trumbića, spomenutoj u predgovoru “Lirike hrvatskih 
sveučilištaraca“.* "Hrvatski sveučilištarci, to su patnici svjetskoga 
glasa i po njima će Zagreb doći do slave." 

Tih je godina većina mladičara završila svoje sveučilišne studije i 
na sveučilište je došao nov naraštaj, čiji se borbeni duh oblikovao 
već u srednjoškolskim klupama i ubrzo je prevladao u gotovo svim 
stručnim klubovima i kulturno-političkim društvima koja su tada 
većinom nosila imena hrvatskih velikana. U "Matiji Gupcu" bili su 
organizirani pristaše Hrvatske seljačke stranke, a hrvatski su 
nacionalisti bili organizirani u "Augustu Šenoi", u Sveučilišnom 
pododboru Matice hrvatske i u Udruženju sveučilištarki. "Domagoj", 
Akademsko križarsko bratstvo "Mahnić" i Akademsko. križarsko 
sestrinstvo odgajali su svoje članstvo u kršćanskom i narodnom 
duhu, ali pod pritiskom beogradskog režima i općeg razvitka prilika u 
Europi i ta društva sve aktivnije surađuju s hrvatskim nacionalistima. 
Prema navodima povjesničara dr. Rudolfa Horvata u knjizi "Hrvatska 
na mučilištu“ ilegalni se ustaški sveučilišni stožer stvarao u okviru 
Akademskog društva "August Šenoa" i postao je, prema istom 
izvoru, "najjača ustaška jedinica u zemlji, jer mu je pripadalo oko 500 
sveučilišnih daka" (str. 585). Središte intelektualnog otpora 
beogradskom režimu bila je u to doba Matica hrvatska pod vodstvom 
svoga zaslužnog dugogodišnjeg predsjednika prof. Filipa Lukasa, 
dok je poslovni tajnik Matice, bivši prvak Mladičarskog pokreta dr. 
Mile Starčević, okupio oko sebe mlade hrvatske intelektualce, zatim 
sveučilištarce i srednjoškolce i uređivao mjesečnik Omladinu. U radu 
Sveučilišnog pododbora Matice hrvatske sudjelovali su i muslimanski 
studenti, od kojih ću spomenuti samo najpoznatije: Halida 
Cauševića, sina Reis-ul-Uleme Džemaludina Čauševića, i Muha- 
meda Hadžijahića. 

Stanje je u Bosni i Hercegovini do 1945. bilo sasvim drukčije nego 
sada. Od 24 zastupnika bosansko-hercegovačkih muslimana 
izabranih 28. studenog 1920. u Ustavotvornu skupštinu, dvadeset i 
dvojica su se izjasnila po narodnosti Hrvatima. Istaknuti političari, 
Književnici i vjerski dostojanstvenici kao Reis-ul-Ulema Džamaludin 

aušević, braća Kulenovići, Adem-aga Mešić, Safvet-beg Bašagić, 
Alija Nametak, prof. Hakija Hadžić, ing. Junus Mehmedagić, ing. 
Hilmija Bešlagić i mnogi drugi, izjašnjavali su se Hrvatima. 


a apo 


* "Lirika hrvatskih sveučilištaraca", izdao Sveučilišni pododbor Matice hrvatske, 
Uredio Marko Čović, Zagreb 1939. 

Hrvatski je sabor g. 1878. nakon okupacije Bosne i Hercegovine 
zatražio od cara Franje Josipa da se Bosna i Hercegovina ujedine s 
ostalim hrvatskim zemljama. A g. 1908. Austrija, spremajući se da 
vojničku okupaciju Bosne pretvori u aneksiju, zatražila je od sveučilišnog 
profesora dr. Frana Milobara da izradi pravo krune na Bosnu i 
Hercegovinu na temelju hrvatskoga državnog prava. Za vrijeme 
pregovora izmedu Dragiše Cvetkovića kao predsjednika vlade i dr. 
Vladka Mačeka kao predstavnika opozicije u travnju 1939., koji su 
doveli do stvaranja Banovine Hrvatske, pročulo se da Srbi traže da se 
Hrvati odreknu Bosne i Hercegovine. Tim su povodom hrvatski 
muslimanski sveučilištarci, Sveučilišni pododbor Matice hrvatske, 
Akademsko društvo “August Šenoa", Udruženje sveučilištarki i Hrvatsko 
katoličko akademsko društvo "Domagoj" objavili zajedničku izjavu o 
pripadnosti Bosne i Hercegovine Hrvatskoj po etničkom i državnom 
pravu, te o političko-gospodarsko-etničkoj cjelini hrvatskih zemalja i 
nedjeljivosti Bosne i Hercegovine. Ta je izjava proširena u obliku letka 
po cijeloj Hrvatskoj, a dostavljena je i engleskom, francuskom, 
mađarskom, njemačkom i talijanskom konzulatu u Zagrebu kao i 
predstavnicima političkog i kulturnog života u Zagrebu i Sarajevu, 
tadašnjem Reis-ul-Ulemi Fehim eff. Spahu i zagrebačkom nadbiskupu 
dr. Alojziju Stepincu. 

Nakon četiri desetljeća jugoslavenske komunističke vlasti stanje 
je posve drugačije. Naravno, treba poštovati volju onih bosansko- 
hercegovačkih muslimana koji se danas osjećaju posebnim 
narodom. Uočivši razvitak u Bosni i Hercegovini i držeći i nadalje da 
su bosansko-hercegovački muslimani po svom podrijetlu etnički 
Hrvati, Hrvatska republikanska stranka u slobodnom svijetu u svo- 
joj izjavi od siječnja 1988. u kojoj daje svoje poglede na krizu 
Jugoslavije, upozorila je na različitost stoljetne tradicije između uže 
Hrvatske i Bosne i predložila je za buduću hrvatsku državu federalno 
ustrojstvo, kao Saveznu Državu Hrvatsku s dvije autonomne 
jedinice, a taj je stav uključen _u lipnju 1991. u stranački program 
Hrvatske republikanske zajednice, domovinskog nastavka HRS. 


* * 

Nakon svega što smo do sada rekli, možemo zaključiti da je 
hrvatsko nacionalističko gibanje, koje se je razvijalo od početka XIX. 
stoljeća i došlo do punoga cvata u razdoblju od proglašenja 
šestosiječanjske, kraljevske diktature do proglašenja Nezavisne 

Države Hrvatske 10. travnja 1941., bilo utemeljeno na tradicio- 
nalnim hrvatskim vrednotama: želji za ostvarenjem slobode, državne 
neovisnosti i socijalne pravednosti. Za razliku od komunista u 
Hrvatskoj, to nacionalističko gibanje nije zastupalo nikakvu određenu 
ideologiju, pa stoga ne odgovara činjenicama da bi hrvatski 
nacionalizam, odnosno Ustaški pokret kao politički oblik hrvatskog 
nacionalizma u tom razdoblju, bili fašistički. Isto tako, ne odgovara 
povijesnim činjenicama, da su Nezavisnu Državu Hrvatsku stvorile 
osovinske sile Italija i Njemačka. Naprotiv, Njemačka je nastojala 
sačuvati Jugoslaviju, jer se spremala napasti Sovjetski Savez i zato 
nije željela imati nikakvo žarište sukoba na svom južnom boku. Tek 
nakon Simovićeva puča, 27. ožujka 1941., protiv pristupa Jugoslavije 
Trojnom paktu, tadašnje je njemačko vodstvo odlučilo napasti 
Jugoslaviju, ali ni u toj odluci nije bila predviđena uspostava hrvatske 
države. 

No nakon toga događaji su se počeli razvijati munjevitom 
brzinom, po nekoj unutrašnjoj dinamici. Unatoč pozivu dr. Vladka 
Mačeka, tadašnjeg potpredsjednika jugoslavenske vlade i pred- 
sjednika hrvatske većinske stranke, da se svi hrvatski vojnički 
obveznici moraju odazvati mobilizaciji, hrvatski vojnici su pokazali da 
nisu voljni braniti Jugoslaviju i počeli su razoružavati jugoslavensku 
vojsku. Već 7. travnja 1941. proglasili su uspostavu hrvatske države 
u Cakovcu, 8. travnja u Bjelovaru, gdje su razoružali oko 10.000 
jugoslavenskih vojnika i zarobili srpske časnike, a 10. je travnja 
u Zagrebu službeno proglašena uspostava Nezavisne Države 
Hrvatske. Nakon toga je njemačka vojska, koja je napredovala protiv 
Jugoslavije, zatražila upute iz Berlina treba li priznati uspostavljanje 
nove vlasti u Hrvatskoj. 

Oružane organizacije Hrvatske seljačke stranke, Hrvatska 
seljačka i građanska zaštita, pridružile su se Ustaškom pokretu u 
borbi za razoružavanje jugoslavenskih vojnih jedinica i uspo- 
stavljanje državne vlasti na cijelom hrvatskom području, čija je 
stvarna, a ne samo pravna granica, tada bila na Drini. Hrvatska 
država nije bila nikakva ustaška tvorevina, kako se sada znade reći, 
te je i sam Ustaški pokret uvijek isticao da je "NDH stvorio hrvatski 
narod pod vodstvom Ustaškog pokreta“. Za tu tvrdnju postoji i 
Vjerodostojan svjedok, britanski konzul u Zagrebu Thomas C. Rapp, 
Koji, bježeći pred Nijemcima, dolazi Ivanu Meštroviću u Split i kaže 
mu: "Bez svake sumnje, Država Hrvatska je tu, a narod je za nju. A 
Sto će i kako će biti kasnije, to nitko ne može predvidjeti."“ Značajno 


* [van Meštrović, "Uspomene na političke ljude i događaje", Knjižnica Hrvatske revije, 
Buenos Aires 1961., str. 308. 

je da je nakon hrvatskog proljeća, u prvom domovinskom izdanju 
Meštrovićevih uspomena, ovaj dio bio ispušten. 

Potvrdu da je cijeli narod zaista prihvatio svoju državu nalazimo i 
u iskazu nadbiskupa (i kasnijeg kardinala) Alojzija Stepinca pred 
jugoslavenskim komunističkim sudom: "Hrvatski narod se je 
plebiscitarno izjasnio za svoju državu i ja bih bio ništarija da nisam 
osjetio bilo svoga naroda, koji je bio rob u bivšoj Jugoslaviji." To su 
bile teške riječi na račun komunista koji nisu "osjetili bilo svoga 
naroda". Nama su komunisti, još prije Desetog travnja, govorili da 
"ako Hrvati neće prihvatiti komunizam, mi ćemo ih preseliti i na 
njihovo mjesto dovesti pet milijuna Kineza", što nije bilo začuđujuće 
ako se uzme u obzir brojčana slabost komunista u tadašnjoj 
Hrvatskoj. U Zagrebu je komunistička stranka 1941. imala samo 
450 članova, a u cijeloj Dalmaciji 620, dok je njihova sveučilišna 
organizacija brojila samo 50 članova. Uspostava Nezavisne Države 
Hrvatske bila je za njih težak udarac, pa su se već 12. travnja na 
sjednici rukovodstva KP Hrvatske pod vodstvom Josipa Broza 
dogovorili o strategiji rada protiv nove hrvatske države. Narodno 
oduševljenje, koje se je nakon proglašenja Hrvatske Države 
očitovalo na zagrebačkim ulicama, komunisti su u svom proglasu 
proglasili kao slavljenje "okupatorske njemačke vojske" i tako je već 
od samoga početka nastalo iskrivljavanje povijesnih činjenica, koje 
se nastavlja sve do današnjega dana.7 

Ovaj letimični opis političkog razvitka među hrvatskim 
sveučilištarcima u XIX. stoljeću i u prva četiri desetljeća ovoga 
stoljeća, kao i cijeli ovaj referat, trebali su poslužiti kao okvir da se 
shvati zašto je Vera Korsky, u svom djelovanju i u Pogovoru svoje 


knjige pjesama, bila ponosna na svoju pripadnost deseto-: 


travanjskom naraštaju kojemu smo pripadali mi nacionalisti djelatni 
na Sveučilištu uoči proglašenja Nezavisne Države Hrvatske. 


7 Dr. Ivan Jelić, "Komunistička partija Hrvatske 1937. - 1945.",1I. dio, Globus, 
Zagreb 1972., str. 400. i 405. | 

Politički pregled 





CENZURA JE ŠTETNA 


Buenos Aires, 28. siječnja 1995. 


Dragi Kataliniću! 

U Večernjem listu od 19. siječnja 1995. objavljen je pismeni 
razgovor koji je sa mnom vodio gosp. Želimir Žanko. Tehnički 
lijepo priređen, taj je razgovor međutim bolovao od jednoga 
nedostatka: bio je nepotpun i zbog toga politički nije bio vjeran 
odraz onoga što sam bio napisao. 

Stoga sam po primitku objavljenog teksta dana 22. siječnja 
1995. uputio gospodinu Zanku telefaksom ovo pismo: 


Cijenjeni gosp. Žanko! | 

Pročitao sam naš pismeni razgovor objavljen u "Večernjem 
listu" od 19. siječnja 1995. 

U našem jedinom telefonskom razgovoru rekao sam Vam da 
cenzura neće dopustiti objavljivanje predloženog razgovora. 
Unatoč tome upozorenju, dan kasnije, primio sam od Vas niz od 
devet veoma dobro sastavljenih pitanja. Shvatio sam da su po- 
vod predloženog razgovora samo prva tri pitanja, pa sam zato 
posebnu pažnju posvetio odgovorima na njih. Pazio sam, osim 
toga, da ne izađem iz okvira koji ste mi postavili. 

U pismu s kojim sam Vam poslao moje odgovore napomenuo 
sam da, "ako je potrebno nešto 'rezati', mislim da bi bilo najbolje 
ispustiti pitanja 5, 6i 7,a ostaviti u cijelosti odgovore na pitanja 
1 i2, koji su politički najaktualniji“. Vidim, međutim, da su izbačeni 
samo odgovori na ta dva pitanja. 

. Cenzor koji je donio tu odluku učinio je medvjeđu uslugu vladi 
i vladajućoj stranci, jer je ozbiljna politička pomoć koju sam dao 
nasoj državnoj politici u odgovoru na treće pitanje izgubila 
vrijednost koju je imala kada sam je dao kao politički oporbenjak. 


- Izbacivši odgovore na prva dva pitanja, cenzor je bitno promijenio 


značaj ovoga razgovora i čitatelj će ga stoga svrstati među one 
m brojne sastavke vladi i vladajućoj stranci bliskih ili odanih 
Osoba. 

Kao mnogi drugi donedavno neslobodni narodi, čini mi se da i 
mi zaboravljamo vrijednost slobodne riječi, koju smo visoko cijenili 
dok smo bili u oporbi. A cenzoru, koji je radikalnom amputacijom 
promijenio duh mojih riječi, mogu samo reći: Cenzura je znak 
slabosti i uvijek je štetna, pa i onda kad je vršimo mi Hrvati. 

Uz hrvatski pozdrav i izraz osobnog poštovanja ostajem Vaš 
odani...“ 


* 


* * 


Ono što je objavljeno, ostaje. Zato nisam tražio nikakav ispra- 
vak. U javnom životu moramo biti spremni i na niske udarce i tko 
ih ne može podnijeti, neka ne ulazi u javni život. Dobro je to 
definirao stari politički lisac, pokojni američki predsjednik Harry S. 
Truman: "Tko se boji vrućine, neka ne ulazi u kuhinju." 

Ali da šutnja ne bi postala odobravanje takva načina vođenja 
politike — za koji ne smatram odgovornim moga sugovornika — 
molim Vas da u "Političkom pregledu" naše Republike Hrvatske, 
ako ima prostora, objavite cijeli tekst navedenog razgovora da bi 
oni Hrvati, koji se ozbiljno posvećuju politici, shvatili da nisam 
zbog publiciteta promijenio svoj politicki stav prema događajima u 
našoj novoj, još prilično nesavršenoj, slobodnoj hrvatskoj državi. 

Prilažem pitanja i odgovore i unaprijed zahvaljujem na 
uvrštenju. 

Vaš odani Ivo Korsky 


1. Kako gledate na razvoj odnosa Hrvatske i pobunjenih Srba 
(Srbije) nakon otvaranja autoceste prema Beogradu i nastavka 
pregovora s kninskim vlastodršcima? 

— Otvaranje autoceste prema Beogradu nije nikakav napre- 
dak u odnosima između Republike Hrvatske i njezinih gradana 
srpske narodnosti u "zaštićenim područjima", a još manje početak 
njihove reintegracije. 

Srbi su popustili na sektoru Zapad gdje su politički i vojnički 
najslabiji i otvorili su put prema Beogradu koji, iako važan za 
gospodarski napredak onoga dijela sjeverne Hrvatske, ima daleko 
veće značenje za Republiku Srbiju. U skoroj budućnosti, kada se 

budu ublažile gospodarske sankcije protiv Srbije, taj će put 


predstavljati žilu kucavicu za obnavljanje srpskoga gospodarstva 
i srpskoga prometa. | u ovoj su prilici kninski Srbi pokazali svoje 
neprijateljstvo prema hrvatskom narodu, a ne samo prema 
Republici Hrvatskoj, i svoju spremnost da i vlastite gospodarske 
interese žrtvuju u korist Srbije. Nisu dopustili otvaranje promet- 
nica koje vežu Zagreb sa Splitom i koje su kralježnica Hrvatske. 
Otvaranje ceste je taktički ustupak Knina svojim britanskim 
zaštitnicima kojima je to bio argument da se Hrvatska treba uzdati 
u mirovni proces, na što je, prema vijesti agencije Reuters, 
upozorio Hrvatsku vladu tajnik Foreign officea gosp. Douglas 
Hogg prigodom svoga dvodnevnog posjeta Zagrebu. 
Ovaj prividni pragmatizam britanske diplomacije odgađa 
normalizaciju stanja u Republici Hrvatskoj. No posebno nanosi 
štetu onim Srbima u Hrvatskoj koji su svjesni da je njihova 
budućnost kao narodne skupine i kao pojedinaca povezana sa 
sudbinom većinskog hrvatskog pučanstva, ali čiju političku 
djelatnost sputava pritisak ekstremista u vlastitim redovima. To se 
osjeća u riječima Milana Đukića, predsjednika Srpske narodne 
stranke, koji je posve opravdano kritizirao metodologiju Zagre- 
bačkog sporazuma od 29. ožujka 1994., sklopljenog pod pritiskom 
velikih sila, kad je rekao: 
"Najprije treba otvarati politička pitanja, jer su upravo ona 
najvažnija za proces reinkorporacije. Mislim da je obrnuti 
redoslijed gubljenje vremena. Jer, otvaranje komuni- 
kacija i ekonomska suradnja s UNPA samo bi cemen- 
tirali postojeće stanje i udaljili potrebu lokalnih vlasti u 
UNPA da pregovaraju o političkim pitanjima." 

(Intervju koji je vodio Branko Podgornik, Vjesnik, 1. kolovoza 

1994., str. 5.) 

2. Hoće li se, po Vašem mišljenju, produljiti 
M EO D jenju, produljiti mandat 

— Dosadašnje iskustvo potiče me na zaključak da će se 
ponovno pronaći formula za legaliziranje okupacije hrvatskih 
područja, a da se ne povrijedi unutrašnjopolitički ugled hrvatskoga 
državnog vodstva, što bi moglo dovesti do njegova poraza na 
Slijedećim izborima. 

: Danas je jasno svim analitičarima da su u ratu na području 
bivše Jugoslavije glavni politički gubitnici Ujedinjeni narodi i 
Europska unija, koji su pokazali potpunu neobjektivnost, neodluč- 
nost i neučinkovitost u prvoj velikoj europskoj krizi što je nastala 

nakon svršetka drugoga svjetskog rata. Ujedinjeni narodi nisu 
sposobni izvršiti velike vojničke operacije da bi nametnuli mirovna 
rješenja, priznao je prije nekoliko dana gosp. Boutros Boutros- 
-Ghali, glavni tajnik Ujedinjenih naroda, na sjednici Vijeća 
sigurnosti, kao što su to javile u zajedničkoj vijesti agencije AP 
i Reuters. Ta slabost, međutim, ne znači da su slabe države koje 
su djelatne na našemu području. Naprotiv. One su veoma jake 
pojedinačno, a slaba je njihova zajednica, odnosno, njihov 
zajednički nastup. | 

Slabe su države koje trpe agresiju srpske vojske i njezinih 
pomoćnih jedinica. Ta je agresija uokvirena snagama Ujedinjenih 
naroda, koje ravnaju tim ratnim operacijama da se ne bi pretvorile 
u opći rat ili opće klanje, kako je to duhovito i ispravno formulirao 
Martin Woollacott u engleskom tjedniku The Weekly Guardian (4. 
X XII. 1994). 

Vjerujem da je Hrvatska morala pristati na stvaranje zaštićenih 
područja za pobunjene Srbe, kao preduvjet za priznavanje 
hrvatske neovisnosti. Bilo je to predvidivo kao posljedica crne 
legende o Hrvatima, koja je nastala za vrijeme drugoga svjetskog 
rata, a koju je stalno podgrijavala Titina Jugoslavija da bi 
opravdala nasilno uklapanje Hrvatske u Jugoslaviju 1945. i 
politički povlašten položaj srpske manjine u SR Hrvatskoj. Istočni 
grijeh današnjega stanja je stvaranje "ružičastih zona", kao daljnje 
amputacije hrvatskog područja i tajnovitost koja je pokrivala te 
odredbe. 

Ali, kada je postalo očevidnim da unatoč političkih i teritorijalnih 
ustupaka Republike Hrvatske Ujedinjeni narodi ne namjeravaju 
zaštititi hrvatsko pučanstvo u tim "zaštićenim" i "ružičastim" 
područjima, nego da prihvaćaju etničko čišćenje koje se u njima 
vrši, hrvatska je vlada trebala otvoreno priznati da Hrvatska nema 
ni vojničku ni političku snagu da za sada dokrajči okupaciju 
hrvatskog područja pa da zato, u znak prosvjeda, odbija produljiti 
mandat Ujedinjenim narodima. 

Za hrvatska diplomatska nastojanja bilo bi bolje da je 
vladajuća stranka manje govorila o vojničkom rješenju, koje nije 
bilo realna opcija, i da je pripravila narod na produljenje okupacije 
i na dugu borbu na diplomatskom i političkom polju za 
oslobođenje hrvatskih područja. O sili uopće ne treba govoriti, jer 
se o njoj ne govori, nego se primjenjuje u pogodnom času. A za 
hrvatska bi prava bilo daleko bolje da nam je ta okupacija bila 
nametnuta od Vijeća sigurnosti, uz naš dostojanstven prosvjed i 

bez ikakvih prijetnja, ali i bez našeg potpisa kojim se s hrvatske 
strane legalizira povreda hrvatske suverenosti po uzoru na 
nesretnu ugarsko-hrvatsku nagodbu iz 1868. godine. 

9. Kakvu bi međunarodnu podršku imala Hrvatska u slučaju 
vojnog rjesenja pitanja reintegracije okupiranih teritorija? 

— Ako bi se odlučila na vojničku opciju, Hrvatska ne može 
računati na stranu pomoć, pa ni na neutralnost europskih država. 
Već spomenuta vijest agencije Reuters otkriva da je Velika 
Britanija upozorila Hrvatsku da ne započne vojničke djelatnosti za 
oslobođenje one trećine svoga područja koja je od 1991. pod 
vlašću pobunjenih Srba. Osim tajnika, gosp. Douglasa Hogga, 
takve je izjave davao i zapovjednik UNPROFOR-a u Bosni gene- 
ral Sir Michael Rose, koji, međutim, nije davao slična upozorenja 
srpskom vodstvu u Kninu čije su vojničke jedinice s teškim 
naoružanjem potpuno neizazvane izišle iz svojih "zaštićenih" 
područja i započele ofenzivne djelatnosti protiv Bihaća i okolnih 
muslimanskih područja. | 

Zelim podsjetiti da u izvješću gosp. Nenada Ivankovića, 
objavljenog u Vašem dnevniku od 28. kolovoza 1994., stoji da je 
26. kolovoza 1994. na Brijunima, prema vijestima njemačkog 
radija, ministar vanjskih poslova gosp. Klaus Kinkel veoma 
prijateljski, no ipak ultimativno, tražio da se ne upotrijebi sila za 
oslobađanje okupiranih područja, uz priznanje da se o povratku 
hrvatske vlasti na ta područja "zapravo ne može ništa nova reći, 
Osim pozvati Zagreb na 'strpljenje'. Isti je izvor citirao i njemačkog 
veleposlanika u Zagrebu Horsta Weisela, koji je izjavio da za 
okupirana hrvatska područja nema brzog rješenja i da će morati 
Vana godine dok se ona ne integriraju u hrvatski državnopravni 

ustav.“ 

. Dva je dana kasnije isti dopisnik iz Bonna dodao da je ministar 
Kinkel tom prilikom rekao predsjedniku Tuđmanu "da se Bonn 
Više ne bi mogao 'zauzimati za Hrvatsku ni u Europskoj uniji, ni u 
međunarodnoj kontaktnoj skupini, kao ni u New Yorku, ako bi ona 
Pokušala vojno riješiti problem' [hrvatskih okupiranih područjaJ." 

4. Koji su najkrupniji problemi u ostvarivanju Vašingtonskog 
sporazuma? 

.— Glavni je problem što Vašingtonski sporazum nije nastao ni 
Na Inicijativu bošnjačko-muslimanske ni hrvatske strane, nego ga 
je nametnula američka diplomacija da bi u svom političkom 
Sukobu s briselskom tehnokracijom zaustavila daljnje komadanje 
Bosne i time dokazala Svojim prijateljima u islamskom svijetu da 


se brine za spašavanje bošnjačkih muslimana i za njihovo dugo- 
ročno integriranje u Europu bez ugrožavanja njihova islamskog 
identiteta. 

Šteta je što ta američka inicijativa nije došla dvije godine ranije, 
prije nego što su pritajeni KOS-ovi agenti u muslimanskim i 
hrvatskim redovima uspjeli zatrovati odnose između njih i razbiti 
njihovu obrambenu suradnju. 

No i prije toga nesretnoga rata vodstvo ni jedne ni druge stra- 
ne nije pokazivalo dovoljno razumijevanja za prijeku potrebu ove 
suradnje. Bez obzira na to govorimo li mi o bosansko-herce- 
govačkim muslimanima kao o dijelu hrvatskog etnikuma u smislu 
nauke dr. Ante Starčevića, ili ih proglašavamo posebnim bošnja- 
čkim narodom — što je od početka šezdesetih godina zastupao u 
emigraciji gosp. Adil Zulfikarpašić, tražeći istodobno sporazum sa 
srpskom emigracijom četničke orijentacije — zemljopisni, pro- 
metni, gospodarski i obrambeni razlozi nameću suradnju izmedu 
ovih dviju skupina. Pitanje je sada, nije li nova američka politika, 
koju je javno formulirao tajnik za obranu gosp. William Perry 
govoreći o srpskoj vojničkoj pobjedi, izgubila interes za Va- 
šingtonski sporazum. 

5. Prigodom boravka u Hrvatskoj istaknuli ste potrebu jačanja 
pravne sigurnosti svih građana. Sto bi konkretno trebalo 
poduzeti? x 

— Slobodno i neovisno sudstvo je temelj slobode građana i 
bez takva sudstva nema pravne sigurnosti. 

Godine 1990. povjerila mi je Hrvatska republikanska stranka u 
emigraciji zadatak da posuvremenim njezin program izrađen 
1951. Tada smo u točki 5. formulirali ne samo načelo neovisnosti 
sudstva nego i uvjete u kojima suci mogu biti stvarno neovisni. 
Predložili smo obnavljanje tradicionalnog Stola sedmorice kao 
vrhovnog zaštitnika ustavnosti i zakonitosti. Željeli smo da 
vrhovno sudište ima mali broj sudaca, da se ne bi pretvorilo u 
novu, golemu birokraciju, te da bi se posvetilo samo bitnim 
pitanjima ustavnosti i zakonitosti. Taj je program usvojila Hrvatska 
republikanska zajednica kad se je 15. lipnja 1991. ustrojila kao 
politička stranka u Republici Hrvatskoj. 

Referat odvjetnika gosp. Ivana Gabelice o preobrazbi 
pravosuđa, pročitan na II. konvenciji Hrvatske stranke prava u 
Rijeci 17. rujna 1994. (objavljen u časopisu Republika Hrvatska 
br. 186. za studeni 1994), predstavlja dobru konkretnu podlogu 
za izgradivanje takva neovisnog sudstva u Hrvatskoj. 

6. Kako na aktualno stanje u Hrvatskoj gleda hrvatska 
dijaspora? Neki političari iz dijaspore tvrde da među Hrvatima u 
svijetu vlada konfuzija. 

— Velika većina Hrvata u svijetu oduševljeno je prihvatila 
uspostavljanje hrvatske države. Oni koji su bili više ili manje 
politički djelatni znali su da je teško stvoriti novu državu, no da je 
još mnogo teže izgraditi i obraniti novostvorenu državu. Zato su 
shvaćali poteškoće koje su nastale, i među njima ne vlada 
smuitnja. 

Rodoljubni Hrvati koji su se prije 30. svibnja 1990. držali po 
strani, daleko od svake političke djelatnosti, isto su oduševljeno 
prihvatili novu državu, no kako su bili politički neizgrađeni, 
očekivali su da će se sve samo od sebe urediti i da neće biti 
potrebne nikakve žrtve. Medu njima je došlo do smutnje, pa i do 
razočaranja, kad su otkrili da veliki ideali zahtijevaju za svoje 
ostvarenje velike borbe i velike žrtve. 

7. Sredinom prošle godine rekli ste da rad Sabora nije bio 
zanimljiv. Kako sada gledate na stanje u hrvatskom parlamentu, 
nakon rascjepa u HDZ-u, osnivanja HND-a i dugotrajne parla- 
mentarne krize? 

— Pratio sam rascjep i krizu, no nisam opazio da bi se kakvoća 
rada bitno promijenila i da bi Sabor postao ravnopravnim 
političkim čimbenikom u odnosu prema Predsjedniku i Vladi. 
Ovime ne želim poreći intelektualnu vrijednost i političku spo- 
sobnost nekih članova Sabora, ali kao tijelo, kao jedna od triju 
vlasti u državi, Sabor se još nije uspio afirmirati uz premoćnu 
Izvršnu vlast. 

8. Kakve su šanse desnih stranaka, medu koje se svrstava i 
Vaša HRZ? Kako gledate na otvorene istupe hrvatskih neofašista, 
poput g. Schwartza? 

= Ako pod nazivom desnice razumijevamo stranke koje 
stavljaju u prvi red obranu države i narodne zajednice, slobo- 
darski, saborski politički sustav, slobodno ali uredno gospo- 
darstvo, obranu kulturne baštine i određenu socijalnu zaštitu, 
dakle ono što zastupaju europske desne stranke kao što su 
engleski, švedski i danski konzervativci, francuski golisti, njema- 
Čki kršćanski demokrati pa španjolska i austrijska pučka stranka, 
onda moramo ustanoviti da je taj sektor hrvatskoga političkog 
tijela još podijeljen. Zbog svoje izrazite državotvornosti ovaj je 
Sektor 1 990. bez izuzetka dao svoj glas Hrvatskoj demokratskoj 
zajednici, a tek kasnije, na drugim izborima, dijelom HSP-u i 

HSLS-u. Na svaki znak opasnosti za opstanak države ovaj je 
sektor pomagao predsjedniku i vladi pa i kad se nije slagao s 
načinom i stilom vladajuće stranke. Ali isto je tako povlačio svoje 
glasove na svaku pojavu ekstremizma i dogmatizma bilo u 
vladinoj bilo u kojoj oporbenoj stranci desnoga predznaka. U 
bitnim pitanjima ta je desnica zadojena starčevićanstvom. . 
Tu desnicu može okupiti stranka ili blok koji će jamčiti ono što 
te muževe i žene odlikuje: red, štednja, ozbiljnost, slobodolju- 
bivost i umjerenost. U toj umjerenoj desnici postoje mnoge razlike, 
jer ona nije dogmatska, što se vidi ne samo u Hrvatskoj nego u 
svim europskim konzervativnim i umjereno desnim strankama. 
Pojava neofašista, među kojima je djelatan gosp. Mladen 
Schwartz, normalna je u časovima političkih, gospodarskih i 
socijalnih kriza ili preokreta, kad mnogi građani traže brza i 
radikalna rješenja. Obično su takve pojave prolazne i ubrzo 
nestaju, no ako se ipak uspiju nametnuti, nikada i nigdje takve 
diktature nisu uspjele riješiti pitanja zbog kojih su se u prvom redu 
pojavile. Hrvatska, koja je šest desetljeća proživljavala različite 
dobronamjerne _i zlonamjerne diktatorske vladavine, ima 
prebogato iskustvo da bi se smjela predati novim diktatorskim 
političkim oblicima. m 
9. Rekli ste da NDH nije mogla opstati zbog sporazuma velikih 
sila u Teheranu i na Jalti. Može li se slično dogoditi sadašnjoj, 
demokratskoj Hrvatskoj? s, 
— Nisam prorok nego običan hrvatski intelektualac koji želi 
racionalno djelovati u javnom životu. Nadam se da nova hrvatska 
država neće doživjeti svoj Teheran. Da bi to izbjegla, svi Hrvati, 
bez obzira na ideologiju, moraju shvatiti da mogu biti slobodni 
samo ako je Hrvatska slobodna. 


Buenos Aires, 9. siječnja 1995. 

ZANIMLJIVA PRIMOPREDAJA 


Potkraj listopada 1994. uručio nam je prof. Luka Perinić jedno 
pismo Koje je u najmanju ruku zanimljivo kao povijesna anegdota. 
Pismo glasi: 


Gospodine Kataliniću! 

U povodu izlaska Vaše knjige "Rađanje države" želio sam iznijeti 
jednu nepoznatu, ali sigurno važnu zanimljivost. Za NDH postojalo je- 
Ministarstvo skrbi za postradale krajeve. Prvi mu je ministar bio dr. 
Alajbegović (kasniji ministar vanjskih poslova), a zadnji je bio 
Mehmed Mehičić. U tom sam ministarstvu radio od njegova početka, 
a od 22. 3. 1944. kao pročelnik odjela skrbi za postradale osobe 
(nešto slično kao danas dr. Adalbert Rebić). Kad je donesena odluka 
da se krene prema Zapadu, ja sam ostao u Zagrebu i s preostalim 
osobljem dolazio u ured, napose zbog brige oko zaliha hrane i robe 
za izbjeglice (jer su bile započele provale i krađe). 

Dana 12. 5. 1945. došao je k nama pomoćnik ministra socijalne 
politike g. Ivan Antičević iz Splita. (Ministar je bio Jurica Draušnik, ali 
je stigao kasnije s drugim funkcionarima komunističke vlade, koja je 
već bila formirana u Dalmaciji.) I toga dana obavili smo regularnu 
primopredaju vlasti. O toj primopredaji sačuvao sam zapisnike, koje 
Vam, evo, fotokopirame dostavljam, dok originale čuvam kod sebe. 
Ja nisam pravnik, ali smatram da ti dokumenti o primopredaji znače 
kako su indirektno, ali de facto komunističke vlasti priznale NDH. 

Inače, nikada nisam bio član ustaške organizacije, a nikada ni 
član bilo koje druge političke stranke. 

(Usput Vam prilažem i fotokopiju imenovanja od 22. 3.1944., 
Kojim me je poglavnik Ante Pavelić imenovao pročelnikom, i 
fotokopiju odlikovanja od 1. 5. 1944.) 

Ostajem s poštovanjem 

Luka Perinić 
Zagreb, 21. 10. 1994. 


==... rm 


U prilogu prof. Luka Perinić šalje dva zapisnika. Prvi, kraći i s 


ZAPISNIK 


sastavljen dne 12. svibnja 1945. u prostorijama Ministarstva 
Socijalne Politike Narodne Vlade Hrvatske. 

Predmet uredovanja je primopredaja osoblja, inventara imovine i 
spisa odjela skrbi za postradale osobe prijašnjeg Ministarstva skrbi 
za postradale krajeve N. D. H. 

Prisutni: = Ivo Antičević, pomoćnik ministra, kao primalac i 
prof. Luka Perinić, bivši pročelnik odjela skrbi za 
postradale osobe prijašnjeg Ministarstva skrbi za 
postradale krajeve N.D.H. kao predavaoc. 

Predaje se, odnosno prima se: 

[. 
Osoblje bivšeg odjela skrbi za postradale osobe prema odsjecima 
kako se nalazi u prilogu broj I. 


Inventar bivšeg odjela skrbi za postradale osobe po sobama i to za 
sobe broj 28, 29, 31, 40, 41, 42, 43, 44, 46, 47, i 48, a kako se nalazi 
u prilogu broj II. | 

III. 
Knjige i kartoteke bivšeg odjela skrbi za postradale osobe i to: 

a/ u bivšem odsjeku za prehranu i obskrbu postradalih osoba: 2 
knjige o stanju skladišta; 1 knjiga o pomoćima u naravi u god. 1944; 1 
knjiga o pomoćima u naravi u godini 1945; imenik o pomoćima u 
naravi; kartoteka izdanih doznaka za obuću; 2 knjige o doznakama 
za cipele. i 

b/ u bivšem odsjeku za postradalu djecu: kartoteka djece 
smještene u dječjim domovima i u obiteljima. 

IV. 

Spisi po odsjecima i to: 

a/ u bivšem odsjeku za prehranu i obskrbu 344 spisa 

b/ u bivšem zdravstvenom odsjeku 45 spisa 

C/ novo stigli spisi 102 na broju 

d/ doznake za nabavu obuće serije A od broja 17310 do broja 
173200 = 99 komada. Od broja 173901 do broja 174350 = 449 kom. 
Ukupno 548 kom. doznaka. 


DOVRŠENO! , 
SMRT FASIZMU — SLOBODA NARODU! 
Predavaoc: Primaoc: 


Luka Perinić, V. r. Ivo Antičević, V. r. 


sake 









Drugi je zapisnik o primopredaji mnogo dulji. Isto je tako 
"sastavljen dne 12. V. 1945. u prostorijama ministarstva socijalne 
politike narodne vlade Hrvatske u Zagrebu", a potpisali su ga, kao 
predavatelji, bivši dužnosnici "ministarstva skrbi za postradale 
krajeve NDH" (dr. Josip Blažina, prof. Luka Perinić, ing. Ante 
Rogović, Dragomir Lazarević i Ljubomir Lovrić) i "ministarstva 
zdravstva i udružbe NDH" (Aurel Šmidt, dr. Salih Kulević, dr. Gašpar 
Malvić, ing. Ivo Fantov, dr. Velimir Deželić i ing. Dušan Ličina), zatim 
"bivši glavar glavnog ureda rada" (Nikola Filipović), kao i bivši 
dužnosnici "Upravnog stožera oružanih snaga" NDH (Stjepan Petrak 
i Zvonimir Marečić). U ime nove "narodne" vlade potpisao ga je 
pomoćnik ministra socijalne politike Ivan Antičević. 

Podrobna primopredaja različitih prostorija, spisa i imovine 
završava popisom glavnih dužnosnika novoga ministarstva socijalne 
politike, kojima bivši dužnosnici NDH trebaju predati popisane 
prostorije, spise i imovinu. Navodimo u cijelosti taj posljednji dio: 

"Vršilac dužnosti načelnika općeg odjela je drugarica Maca 
Majstorović. 

Načelnik odjela radnog prava drug Slavko Kudeljnjak. 

Načelnik socijalnog osiguranja drug dr. Branko Kesić. 

Načelnik odjela socijalne skrbi i zaštite drugarica Tatjana 
Marenić. 

Načelnik odjela invalidske zaštite drug Ljubomnir Miličević. 

Vršilac dužnosti načelnika iseljeničkog odjela je drug Krsto 
Krstić." 


Sudbinska smislenost hrvatske države nasuprot 
Jugoslaviji i komunizmu samo je u ostvarenju ideje 
slobode. Hrvatska država mora ostvariti, nositi, 
nametati ideju slobode. To je glavno. 


Ivan Oršanić 


mm. m 


FAKTOGRAFSKA ISTINA O STEPINCU 


O knjigama koje su nakon rata objavljene o nadbiskupu Stepincu, govorio je 
potkraj prošle godine franjevac dr. Ivan Damiš u okviru književnih večeri HKD 
sv. Jeronima (sv. Ćirila i Metoda). 

U uvodnoj je riječi ravnatelj HKD-a prof. Radovan Grgec istakao da je Alojzije 
Stepinac jedna od najsvjetlijih ličnosti suvremene hrvatske povijesti i znak 
našega jedinstva. Zato o njemu valja pisati i govoriti po mogućnosti faktografski 
točno i historiografski dokumentirano upravo sada kada je u tijeku proces za 
njegovu beatifikaciju. Ukazao je na neke faktografske netočnosti u knjigama 
vjerskog tiska i najavio da će HKD uskoro izdati knjigu Johna Pintara "Četiri 
godine u Titovu paklu“, u kojoj se govori o Stepinčevu lepoglavskom 
zatočeništvu. 
| I dr. Damiš je govorio o netočnostima i krivim navodima, osvrnuvši se 
posebno kritički na knjige o Stepincu objavljene u jugokomunističkom tisku. U 
zanimljivoj diskusiji na te se netočnosti i pogreške dokumentirano osvrnuo dr. 
Lav Znidarčić. Svakako bi u novim knjigama o Stepincu i u eventualnim novim 
izdanjima već objavljenih knjiga trebalo ispravke tih pogrešaka uzeti u obzir. 


SLOŽNO I ZAJEDNIČKI — DO BOLJE HRVATSKE 


Ovo je prvi ovogodišnji broj našeg časopisa. Njime smo ušli u 
naše 45. godište, te u drugo godište našeg izlaženja u Hrvatskoj. 

Casopis smo pokrenuli 1951. godine, u Buenos Airesu, kao 
glasilo hrvatskih republikanaca, boraca za nezavisnu hrvatsku 
državu. Država je ostvarena i naš je cilj djelomično postignut. 
Ostaje nam još, svima zajedno, postići da naša država bude onako 
lijepa kakvom smo je sanjali i kakvu zaslužuje hrvatski narod. 

Moći ćemo nastaviti svojim radom samo uz pomoć naših 
prijatelja: suradnika, pretplatnika, čitatelja i širitelja našeg tiska. | 

Zato molimo sve da nam i u ovoj godini pomognu. Očekujemo 
Vašu suradnju, očekujemo Vaša pisma, očekujemo Vašu posjetu, 
očekujemo Vaš telefonski poziv. Očekujemo da nam pomognete 
kako bismo proširili krug naših pretplatnika, kao i da nam pomog- 
nete da dođemo i do onih knjižara u raznim mjestima diljem 
Hrvatske i susjedne Bosne i Hercegovine, gdje se još ne nalazi u 
prodaji naš časopis. 

Dakako, očekujemo i da obnovite svoju pretplatu. Na zadnjoj 
strani korica naći ćete broj našeg žiro-računa, a ujedno Vas molimo 
da nam pošaljete i fotokopiju "Opće uplatnice", jer nam Zavod za 
platni promet javlja samo koliko je novca stiglo na naš žiro-račun, ali 
nam ne javlja tko je novac uplatio. 

Zahvaljujemo svima Vama na dosadašnjoj pomoći. 


UPRAVA ČASOPISA "REPUBLIKA HRVATSKA" 

Iz hrvatskog tiska 


KAKVU DRŽAVU ŽELIMO? 





Treba nam država iz koje narod neće bježati. Znate već onu 
poslovicu:'Bože čuvaj Hrvatsku, odoh ja u Njemačku!" (...) Trebamo 
državu koju nećemo svi pljačkati, nego koju ćemo svjesno i savjesno, 
kulturno i etički sređivati. U kojoj vjera neće biti folklor u medijima nego 
izvor života i putokaz budućim generacijama. U kojoj ćemo obnavljati 
naše obitelji i odgovorno pristupiti odgoju mladih. 

(Kardinal Vinko Puljić, "Nedjeljna Dalmacija", 2. 2. 1995.) 


* *k * 


s Do prije nekog Vremena u nas se mnogo govorilo o duhovnoj obnovi. 
Sad već neko vrijeme rjeđe slušamo tu kovanicu. Zašto? 


—_ Svojevremeno je organiziran skup u Starogradskoj vijećnici, gdje 
sam i ja govorio. Materijalna bi obnova tu trebala ići paralelno s 
duhovnom, a duhovna je zapravo moralna obnova. To ne znači samo da 
ljudi moraju biti moralni samo u svom obiteljskom životu nego znači da se 
moraju držati kršćanskih principa koji izražavaju djela milosrđa kao što su: 
gladnoga nahraniti, bolesnoga pohoditi... Onda sam rekao da je smiješno 
govoriti ljudima koji su zapali u korupciju o nekakvoj duhovnoj obnovi ako 
je to samo na riječima. , 

(Prof. Radovan Grgec, glavni i odgovorni urednik "Marulića" i 
ravnatelj HKD "Sv. Jeronima", “Večernji list“, 19. 3. 1995.) 


* * * 


Država vene i od toga ako se dovoljno ne brinemo za svoje iseljene, 
prognane, invalide, udovice rata, siročad, siromašne, nemoćne, nejake i 
napuštene. Ogledalo svake države je uspješnost rješavanja socijalnih 
problema svog naroda. Ne možemo svu krivnju za netunkcioniranje 
Socijalne države prebaciti na rat. Jer, rat koliko god ubija, isto toliko i 
razvija, budi solidarnost. A socijalna država se pravi pravnom državom. 
Gdje je naša pravna država? Tko je sve poštuje među najvišim našim 
izabranim ili kooptiranim predstavnicima? Za koju državu neki od njih i 
njihove obitelji rade? 

(Marko Matić, glavni i odgovorni urednik, "Tomislav", veljača 1995.) 


* * * 


=. pm 


Stvaranjem hrvatske države Hrvati su konačno dobili mogućnost da 
kažu da su Hrvati što je u dosadašnjim režimima bilo veoma opasno 
priznati! | sada se s tim jednostavno licitira! Svi koji žele nešto napraviti, 
prikriti svoju povijest, prikriti ono što rade ili ne rade, prikriti nekakav 
lopovluk, pranje novca, ili slično, agitpropovski lupaju o hrvatstvu! Dakle, 
hrvatstvo im služi kao neka vrsta dimne zavjese iza koje mogu raditi što 
žele. 

To je posljedica komunističkog mentaliteta koji je u svim porama 
hrvatskog nacionalnog tkiva. Cijeli komunistički establishment je produžio 
svoj vijek i u novoj hrvatskoj državi. Sve ono što je egzistiralo u bivšoj 
SFRJ, s vrlo malim pomacima, preneseno je i u hrvatsku državu. Prvo, 
jedni te isti ljudi su ostali u području kulture i sebe smatraju jedinima koji 
su mjerodavni da o svemu sude. Isto je i u privredi ili bilo kojem drugom 
području našega društva. Sve su to isti ljudi, s istim navikama i običajima! 
To su ljudi čija je glavna osobina biti uz one na vlasti pa ma tko oni bili. (...) 

Sve što je bilo jugoslavensko sad se samo zove hrvatskim imenom! Ali 
mentalitet komunizma i Jugoslavije je ostao u njima! (...) 

Većina naših komunista nisu bili komunisti iz uvjerenja, jer znamo da 
su mnogi pravi komunisti zaglavili u Staljinovim i Titovim čistkama, nego 
su bili ljudi koji su se prilagodili okružju u kojemu su živjeli i jednostavno 
gradili svoju karijeru. To su ljudi prilagodljivi svakom režimu, pa su tako 
danas i veliki Hrvati. No, nažalost, prenijeli su sa sobom taj svoj nesretni 
komunistički mentalitet i dali ga hrvatskoj državi koja ih je, očigledno, 
prihvatila. 

(Krešimir Mikolčić, glavni tajnik Matice hrvatske, "Hrvatski književni 
list", ožujak — travanj 1995.) 


* * * 


Ponekad se stječe dojam da u organima vlasti djeluju saboteri i 
diverzanti, koji imaju zadatak da oneraspoložuju i maltretiraju ovaj narod. 
Dovoljno je samo zaviriti u državne urede, ustanove i poduzeća, pa vidjeti 
koliko je još uvijek prisutno ono birokratsko: Dodi sutra! Da bi dobio običnu 
potvrdicu, čovjek ponekad mora uzeti godišnji odmor. A da ne pričamo o 
drskosti i bahatosti novih "menadžera" koji se često iživljavaju na 
hrvatskom radniku koji na svojim leđima nosi teret i gospodarskog 
oporavka i rata. U zavjetrini svih nevolja spretni udbaši, komunjare, lopovi, 
sve pod krinkom HDZ-a, stižu do najvećih položaja i u državi, i u medijima, 
i u gospodarstvu, tako da pošteni, stručni i državotvorni Hrvati imaju sve 
manje šanse. Nije rijedak slučaj da su udbaši, koji su pojedince tukli i 
hapsili, sada šefovi tim istim ljudima, u vlasti, državnoj upravi, gospo- 
darstvu, školama, takultetima. Stoga nije tragično što jugokomunističko 
medijsko smeće "Fera!" piše, nego što je mnogo toga što piše, na žalost, 
istinito! 

(Dr. Ivan Kordić, "Tomislav", ožujak 1995.) 

BREVIJAR SLOBODNE I NEZAVISNE HRVATSKE 
(Ivan Oršanić, Vizija slobode, Chicago, 1990.) 


Pod naslovom "Brevijar slobodne i nezavisne Hrvatske (Ivan 


 Oršanić, Vizija slobode, Chicago, 1990.)" objavljuje gosp. Zdravko 


Mužinić u "Maruliću" br. 6, za studeni-prosinac 1994., prikaz drugog 


izdanja knjige "Vizija slobode“. 


U nastavku prenosimo glavni dio. 


lako se knjige koje su tiskane pred par godina u načelu ne 
recenziraju, u ovom je slučaju potrebno napraviti izuzetak i to s dva 
razloga: riječ je, naime, o knjizi koja je tiskana u Americi i zbog toga 
slabo poznata, ili sasvim nepoznata u domovini, a s druge strane 
dotična je knjiga vrlo vrijedna, a dakako i vrlo aktualna, pa je treba 
popularizirati i kod nas. Zanimljiv je i podatak u svezi s tom knjigom da 
njezin autor nije politolog, povjesničar ili znanstvenik sličnog profila 
nego — matematičar... 

Ivan Oršanić (r.1904. u Županji) od mladih je nogu pristaša opcije 
slobodne Hrvatske i s te je platforme polemizirao ne samo s unitaristima 
nego i s Mačekom i s HSS (čak je za vrijeme "Banovine Hrvatske" 
sjedio u zatvoru). G. 1941. je dakako pozdravio uspostavu NDH i u 
hijerarhiji te države odmah zauzeo ugledne i odgovorne dužnosti: bio je 
najprije šef promičbe pa zapovjednik Ustaške mladeži i najzad Državni 
Savezničar (u rangu ministra). U svibnju 1945. napušta Zagreb i poslije 
kraćeg boravka u Austriji i Italiji, dospijeva do Argentine odn. Buenos 
Airesa, gdje je bacio sidro. G. 1951. osnovao je s bratom Antom i nekim 
drugim istomišljenicima "Hrvatsku republikansku stranku“ i pokrenuo 
njezinu tribinu, časopis "Republika Hrvatska", gdje je objavio sijaset 
članaka i eseja. Umro je 1968. 

Deset godina nakon njegove smrti 1979. njegov će nasljednik u 
Vodstvu HRS (danas HRZ, tj. Hrvatska republikanska zajednica) mr. 
Kazimir Katalinić skupiti njegove najznačajnije članke u knjigu "Vizija 


slobode“ koja će knjiga 1990. doživjeti i drugo izdanje. 


Knjiga "Vizija slobode" predstavlja sintezu Oršanićevih pogleda na 
prošlost i budućnost hrvatskog naroda, posebno u svezi s mogućnošću 
uspostave slobodne hrvatske države. Ustvari, njegovo je osnovno 
polazište da za hrvatski narod nije rješenje ne samo unitaristička 
Jugoslavija, pa ni određena samouprava u okviru te države, niti 
federacija, istinska ili pak fiktivna, niti konfederacija nego — slobodna 
Hrvatska... | s tim u svezi autor u svojoj knjizi razmišlja o svim rele- 
BE Nim pitanjima i problemima hrvatskog naroda odn. buduće hrvatske 

ržave. 


== 


Autor najprije govori o prostoru gdje obitava hrvatski narod, odn, 
o geopolitičkim čimbenicima i uvjetima hrvatskog geogratskog prostora, 
o interesima europskih naroda glede toga prostora, a ne zanemaruju se 
ni gospodarska pitanja hrvatskog prostora. Tu je i raspravljanje o našim 
susjedima, kako o Srbima, tako i o Slovencima, Talijanima, Mađarima, 
odredeni je prostor posvećen i raspravljanju o jugoslavenstvu, položaju 
hrvatskog naroda u prvoj i drugoj Jugoslaviji, najvažnijim hrvatskim 
političkim strankama, a nije mimoiđen ni problem Srba u Hrvatskoj itd. 

O tim, kao i o nizu drugih pitanja i problema, raspravlja pisac u par 
desetaka esejistički komponiranih i zgusnutih poglavlja svoje knjige. 
Knjiga je podijeljena u četiri osnovna dijela, a svaki je dio još podijeljen 
u poglavlja, a ona opet u podgrupe. 

Prvi, inače najvažniji dio, naslovljen "Hrvatska i svijet", podijeljen je 
u pet poglavlja: Hrvatski prostor, Naši susjedi, Pomagači Jugoslavije, 
Međudržavne kombinacije i Europa. Evo i naslova nekih od daljnjih 
poglavlja odn. podgrupa: Hrvatska i Srbija, Jugoslavenstvo kao nesreća 
Srbije, Krhkost Jugoslavije, Krivi smo sami, Hrvatstvo i jugoslavenstvo 
itd. Kako se vidi već iz naslova nekih poglavlja, u svojoj knjizi autor 
načima niz važnih, egzistencijalnih pitanja hrvatskog naroda, donoseći 
pri tome neka originalna, pa i inventivna, promišljanja i zaključke (kao 
što je npr. ideja da je jugoslavenstvo nesreća i Srbije). 

Drugo, isto tako važno i zanimljivo poglavlje knjige, nosi naslov 
"Hrvatski narod: prošlost i sadašnjost" i dijeli se u četiri daljnja poglavlja: 
"Hrvatski narod", "Povijest se ne briše", "Neke naše stranke, pokreti i 
organizacije“ i "Potreba sudjelovanja u političkom radu", a svako se od 
tih poglavlja dijeli opet u podgrupe. Evo i naslova nekih poglavlja odn. 
podgrupa: "Zrelost hrvatskog naroda", "Hrvatska državotvorna linija“, 
"Naša vjersko-moralna orijentacija", "Surogati“... 

U trećem dijelu, koji nosi naslov "Slobodarska država", govori se o 
tome kako bi trebala izgledati buduća hrvatska država, artikulirajući u 
tom smislu posebno republikansko uređenje, pri čemu bi ona trebala biti 
i država slobode. 

Četvrti dio nosi naslov "Borbom do slobode" i tu ima takoder 
zanimljivih i originalnih zaključaka. 

Knjiga je doslovno nabijena razmišljanjima, promišljanjima, 
idejama... Iznenađuje koliko je taj čovjek, koji po struci nije bio politolog, 
povjesnik ili nešto slično, mogao tako plodonosno i učinkovito razmi- 
šljati i — razmisliti i zaključiti (...) 

Koncipirano u obliku školskog udžbenika u formi sažetih poglavlja, 
djelo predstavlja vrijedno i aktualno publicističko ostvarenje i u poplavi 
današnje publicističke literature takve tematike svakako je jedna od 
vrijednijih i bogatijih knjiga. Moglo bi se, štoviše, reći da je, u tom 
smislu, svojevrsna sinteza. Ne bi bilo loše razmisliti i o tiskanju te 
vrijedne knjige u domovini, pa da je se približi i domaćoj publici... 

IZIŠLO JE VEĆ II. IZDANJE "RAĐANJA DRŽAVE" 


Ovih je dana izišlo iz tiska II. izdanje knjige našeg Glavnog i 
odgovornog urednika, mr. Kazimira Katalinića: 


"RAĐANJE DRŽAVE" 
(NDH, Tito, "hrvatsko proljeće" i 1991.) 


Knjigu možete naručiti kod nas pismeno ili telefonski. 


Cijena pouzećem je 80 kuna, a u našim prostorijama (Nova 
Ves 62, 41.000 Zagreb) iznosi samo 60 kuna. 


DRUGE KNJIGE KOJE SE MOGU NABAVITI PUTEM 
"REPUBLIKE HRVATSKE" 


 Posjedujemo u našim prostorijama još svega 65 primjeraka 
Knjige prof. Ivana Oršanića "Vizija slobode", čiji prikaz možete 
naći na str. 79 i 80 ovog broja našeg časopisa. 
; Knjigu mogu kupiti samo naši pretplatnici, a cijena joj je 150 
una. | | 
ip Također imamo i brošuru dr. Ive Korskog: "Pet razgovora", čija 
Cijena iznosi samo 15 kuna. 
Zainteresirani neka se jave pismeno, ili telefonski, ili neka 
dođu u naše prostorije. Uredovno vrijeme je od 9 do 12,30 sati. 

